
CABALA CALULUI PEGAS 


Traducere şi note de 
SMARANDA BRATU ELIAN 


NOTA TRADUCĂTORULUI 


Cabala calului Pegas este cel de al cincilea dintre 
dialogurile filozofice compuse de Giordano Bruno în 
limba italiană. Amintim cititorului român că aceste 
dialoguri, în număr de șase, au fost concepute de autor 
ca un discurs solidar și total care, plecînd de la o nouă 
ontologie să conducă spre o nouă etică, un nou.proiect 
de societate omenească și un nou om. În același spirit, 
editura Humanitas a conceput, la rîndul său, întreaga 
serie ca un proiect unitar, unde celor șase dialoguri filo- 
zofice li se va adăuga comedia Lumindrarul care crono- 
logic le precedă iar tematic le anunță. În acest proiect, 
întreaga serie a operelor italiene este precedată de un 
amplu studiu monografic semnat de Edgar Papu și de o 
cronologie a vieţii și operei filozofului, pe care cititorul 
le găseşte în primul volum (Giordano Bruno, Opere ita- 
liene I — Cina din Miercurea cenușii, Humanitas, Bucu- 
rești, 2002). Pentru înţelegerea dialogurilor succesive am 
considerat că sunt suficiente notele explicative de la sfir- 
situl fiecărui volum. Este și situația volumului de faţă. 

Tematica dialogurilor și consensul criticii au încetăţe- 
nit împărțirea acestui tot unitar de care vorbeam în două 
cicluri: primele trei constituind ciclul dialogurilor cos- 
mologice (anume Cina din Miercurea Cenușii, Despre 
cauză, principiu şi unu şi Despre infinit, univers şi lumi), 
celelalte tre: alcătuind ciclul dialogurilor morale (din care 

fac parte Alungarea bestiei triumfătoare, Cabala calului 
Pegas, Despre ero:cele avînturi). Cum se vede, volumul 
de faţă prezintă, pentru prima dată în versiune româ- 
nească, cel de al doilea dialog al acestui din urmă ciclu. 


Dialogul prezentat aici a fost scris de Bruno imediat 
după terminarea celui publicat cu un an înainte, anume 
Alungarea bestiei triumfătoare, ca o continuare sau un 
apendice la acesta, și are un caracter ușor aparte faţă de 
precedentele: Bruno însuși îl prezintă aparent în bășcălie, 
îl lasă neisprăvit și-1 adaugă la sfîrșit un alt dialog mai 
scurt, Măgarul cilenic, ca un soi de apendice la apendice. 
Și, ca și cum nu ar fi destul, introduce în ambele dialoguri 
cîte un personaj grotesc și ambiguu: în primul, un om 
care într-o existenţă anterioară a fost măgar, în al doilea, 
un măgar în carne și oase. În realitate, în pofida sucu- 
lenţei uneori plebee a limbajului, a șarjei baroce şi a 
momentelor grotești — care nu lipseau nici în celelalte 
volume —, ca şi în acestea, discursul lu: Bruno este serios 
șI coerent cu proiectul general: în dialogul precedent, 
Jupiter preconiza o mare reformă religioasă şi morală, 
reprezentată alegoric de înlocuirea animalelor care dau 
nume constelaţiilor și care, conform astrologiei, guver- 
nează destinul pămîntenilor, cu tot atâtea virtuți. Jupiter 
anunţa de pe atunci că o cugetare specială și ulterioară 
va fi făcută cu referire la două dintre locurile cerești, 
anume cel al Eridanului, care are o dublă natură (se află 
Și în cer și pe pămînt) ș și cel al Ursei mari, rămas vacant 
și aflat acum în vecinătatea Adevărului. Anunţul lui 
Jupiter are aşadar menirea de a vesti tocmai dialogul de 
faţă şi totodată de a atrage atenţia că el trebuie gîndit în 
contextul marii reforme preconizate de părintele zeilor. 
Într-adevăr, Cabala calului Pegas se ocupă tocmai de cele 
două locuri rămase vacante și de virtuțile care vin să le 
ocupe, anume de Asinitatea abstractă, menită să stea 
alături de Adevăr, și de Asinitatea concretă, aflată în 

cealaltă parte a cerului. Cele două forme de asinitate sunt 
două ipostaze ale cunoașterii: asinitatea abstractă este 
înțelepciunea și cunoașterea în legătura lor cu lumea 
divină, asinitatea concretă este ignoranţa și nebunia lumii 
noastre. Un prim rol al dialogului este, așadar, acela de 
a întregi marea reformă lămurind rolul pe care îl are în 
ea cunoașterea. Un al doilea rol este cel de a lămuri 
limitele și șansele cunoașterii înseși, în diverse perspective 
filozofice și religioase. 

Ca și pînă acum însă, discuția de aici, care ţinteşte spre 
etică dar are o temă gnoseologică, este strîns legată de 
ontologia bruniană, de concepţia universului infinit și 
în continuă prefacere, care se împărtășește de la aceeaşi 
substanţă materială și aceeași esenţă spirituală, în care 
fiecare formă de existenţă individuală reclamă aceeaşi 
importanţă şi demnitate, în care sufletele transmigrează 
în mereu alte trupuri, drept care măgarul poate deveni 
om, iar omul măgar. Asinitatea, în ambele ei ipostaze, 
poate fi bună sau rea: este bună atunci cînd este premisa 
și suportul cunoașterii, răbdării, efortului asumat și 
toleranţei; este rea cînd este neîncredere în rațiune, ascul- 
tare oarbă, smerenie și pasivitate. Faptul că această din 
urmă- variantă este bogat ilustrată prin referiri la textele 
biblice şi la etica creștină nu este un accident. De aceea 
nu este de mirare că pasaje din acest dialog au fost folosite 
la procesutintenrtat autorului de către Inchiziţie ca argu- 
mente ale acuzării. 

Deşi continuînd dialogul precedent, cel de față pierde 
totuși mult din noblețea vizionară a proiectului de refor- 
mă și din speranţa care-l anima atunci pe Bruno. Ar mai 
fi de ştiut că acest dialog a fost repudiat de Bruno, iar 
motivele acestei repudieri sunt felurit interpretate de 
feluriţii exegeţi. Felurit interpretată şi ea de critici, întune- 
carea orizontului de speranţă se răsfrînge însă, plăcut 
pentru cititor, în sarcasmul și plasticitatea formulărilor. 

Ca și în cazul dialogurilor precedente, traducerea 
s-a făcut după fundamentala ediţie critică îngrijită de 
Giovanni Aquilecchia și publicată în versiune bilingvă 
(italiană şi franceză) în colecţia „Giordano Bruno, Oeu- 
vres complètes“ condusă de Nuccio Ordine și Yves Hersant, 
la editura Les Belles Lettres, Paris. Volumul după care 
s-a tradus dialogul de faţă, al VI-lea din această serie, este 
Giordano Bruno, Cabale du cheval Pegascen, Texte 
établi par Giovanni Aquilecchia, Préface et notes de 
Nicola Badaloni, Traduction de Tristan Dagron, Les 
Belles Lettres, Paris, 1994, 

Tălmăcirea primelor două sonete, anume Întru lauda 
măgarului şi Un preapios sonet privitor la tîlcul măgăritei 
şi măgărusşului, îi apartine distinsului traducător C.D. 
Zeletin (din Sonetul italian în Evul Mediu și Renastere, 
București, Ed. Minerva, BPT, 1970, vol. II), ușoarele 
intervenţii cerute de sens fiind semnalate în notă. Tra- 
ducerea celorlalte versuri ne aparţine. 

Terminologia filozofică, îndeosebi cea aristotelică, 
foloseşte aceleași echivalente ca și volumele precedente 
(v. lămuririle în Nota traducătorului la Alungarea bes- 
tiei triumfătoare). 

Referirile destul de numeroase la textele din Sfintele 
Scripturi au fost confruntate cu Biblia de Studiu pentru 
o viată deplină. Versiunea D. Cornilescu, Lite Publisher 
International, Springfield, Missouri și Life Publishers 
Romania, Oradea, 2000. De multe ori notele oferă și ver- 
siunea românească, diferită, a citatelor (unele inexacte) 
folosite de Bruno. 

' Ca și la volumele precedente, notele au la bază un 
material bibliografic variat și nu reproduc niciodată 
întocmai un anume text. Am recurs de aceea la citarea 
autorului numai acolo unde textul nostru urmărește îndea- 
proape o singură sursă sau unde am reprodus interpretări 
diferite ale diferiților exegeţi. Am folosit, în aceste cazuri, 
următoarele abrevieri: 

L.F. pentru Luigi Firpo, J} processo di Giordano 
Bruno, Napoli, 1949. 

N.B. pentru Nicola Badaloni, în Giordano Bruno, 
Cabale du cheval Pegascen, Texte établi par Giovanni 
Aquilecchia, Préface et notes de Nicola Badaloni, Traduc- 
tion de Tristan Dagron, Les Belles Lettres, Paris, 1994. 

N.O. pentru Nuccio Ordine, La Cabala dell'asino. 
Asinită e conoscenza in Giordano Bruno, Liguori 
Editore, Napoli, 1996 (Cabala măgarului. Asinitate și 
cunoaștere la Giordano Bruno, trad. rom. Aurora Martin, 
Humanitas, București, 2004) sau La soglia dell'ombra. 
Letteratura, filosofia e pittura in Giordano Bruno, Marsilio 
Editori, Venezia, 2003 (titlul operei e specificat în notă). 

N.T. pentru Nicoletta Tirinnanzi, note la Giordano 
Bruno, Draloghi filosofici italiani, Arnoldo Mondadori 
Editore, Milano, 2000. 

V.S. pentru V. Spampanato, Vita di Giordano Bruno, 
Principato, Messina, 1921. 


Și o ultimă lămurire: așa cum anunțam și în primul 
volum al seriei, cuvîntul „măgar“ folosit atât de des și 
cu atîtea semnificaţii — mai ales în dialogul de faţă — de 
către Giordano Bruno, în italiana curentă înseamnă, în 
sensul său figurat, ignorant și prost, deci e mai aproape 
de românescul „bou“. Dar cum conotaţiile acestui cuvînt 
sînt numeroase şi cu rezonanţe culturale precise, tradu- 
cerea a optat peâtru „măgar“. Dimpotrivă, substantivul 
românesc derivat, anume „măgărie“, era complet deviant, 
drept care, în cazul acestuia am optat pentru forma 
„asinitate“. Nu cred să existe deocamdată echivalente 
românești mai puţin trădătoare şi mai acceptabile. 


S.B.E. 


CABALA 


DEL CAVALLO 
PEGASEO. 
Con L aggiunta dell A- 
fn n? Gllenico. 


Defícritta dal Nolano : dedicata 
al Velcouo di Calamar- 
ciano. 


PARIGI, 
Appr eflo Antonio Baio, 
Anno 1585. 


] 
CABALA 


CALULUI 
PEGAS 


CU ADĂUGIREA 
MĂGARULUI CILENIC?: 


DESCRISĂ DE NOLANÍ 
DDEDICATĂ 
EPISCOPULUI DE CASAMARCIANO 


PARIS? 
LA ANTONIO BAIO 
ANUL 1585 


PREASFINŢITULUI 
DON SAPATINO? 


Abate, urmaş al Sfîntului Quentin 
şi episcop de Casămarciano 


EPISTOLĂ ÎNCHINĂTOARE | 
ASUPRA CABALEI CE URMEAZĂ 


Reverendissime in Christo Pater”, 


Aşa cum adesea i se întîmplă unui olar care, termi- 
nîndu- -şi lucrarea ( nu atît pentru că a pierit lumina, cât 
pentru că nu i-a ajuns și 1 s-a isprăvit materialul), se 
trezeşte în mînă cu o bucată de sticlă ori de lemn ori 
de ceară ori de altceva, ce nu-i de ajuns pentru a făuri 
din el un vas, şi atunci şade o vreme şi cugetă, fără a 
şti ori a putea hotărî ce-ar fi de făcut cu el/ea, iar în 
cele din urmă; nevrînd să-l arunce ca pe-un lucru 
nefolositor și încăpăţînîndu-se să-i dea o întrebuințare, 
descoperă că e parcă hărăzit& să devină o toartă, un tiv, 
un dop de butelcă, o întăritură, o lipitură, un adaos 
cu care să astupe, să umple sau să acopere vreo cră- 
pătură, vreo gaură sau ciobitură, tot așa mi s-a întîm- 
plat şi mie, cînd, după ce-am slobozit din mine nu zic 
toată cugetarea, ci doar un anume morman de scrieri” 
(şi neavînd altceva în lucru), mi-au căzut ochii, mai 
mult din întîmplare decît dinadins, pe o terfeloagă pe 

care o tratasem cu dispreţ și-o folosisem drept înve- 
litoare pentru scrierile pomenite: și așa am descoperit 
că ea cuprindea parte din ce-ţi voi înfățișa aici. La 
început, m-am gîndit să i-o dau unui cavaler: dar 
acesta, după ce s-a uitat pe ea, a spus că n-are atîta 
învăţătură cît să-i priceapă tainele, și prin urmare n-avea 
cum să-i placă. Pe urmă i-am oferit-o unuia dintre 
ministri verbi Dei’: acesta a spus că el unul e prieten 
cu buchea și nu află plăcere în asemenea tîlcuiri proprii 
lui Origenel!!, îngăduite de scolaști și de alţii asemenea, 
dușmani meserie: lu:!?. l-am înfățișat-o unei cucoane: 
dar ea a zis că nu-i pe placul ei nefiind îndeajuns de 
mare pentru o chestiune precum cea a calului ort măga- 
rului; i-am prezentat-o alteia: aceasta, deși gustînd 
dintr-însa și declarînd că-i place, a zis că are nevoie 
de cîteva zile de gîndire!?. Am vrut apoi să văd dacă 
poate stîrni interesul unei preacucernice, iar ea mi-a 
spus: „n-o accept dacă vorbeşte de-altceva decît de 
mătănii, de sămînţa sfîntă și de mielul domnului“!4. 
l-am vîrît-o sub nas unui i pedantis: insul a întors faţa 
cu scîrbă şi m-a anunţat că renunţase la orice altă 
învăţătură și disciplină cu excepţia cîtorva note, înse- 
mnări şi interpretări cu privire la Vergiliu, Terenţiu 
ȘI Cicero. Un ticluitor de versuri mi-a spus că n-o vrea 
dacă nu cuprinde oarece octave! sau sonete. Alţii 
mi-au spus că tratate chiar mai de soi ca acesta au fost 
dedicate unor persoane mai prejos decît ei. Altii, din 
alte pricini, păreau înclinați să-mi mulțumească prea 
putin sau deloc pentru o atare dedicație: și nu fără 
motiv, pentru că (la drept vorbind) orice tratat, orice 
scriere trebuie închinată, oferită și pusă dinaintea cuiva 
care e de meserie sau în măsură s-o priceapă. 

Or, cum stăteam așa, cu ochii pironiţi, căutînd 
rostul materiei acesteia enciclopedice” , mi-am amintit 

de enciclopedismul minţii dumitale, care nu atît prin 
bogăţie și rodnicie pare să cuprindă totul și chiar mai 
mult decât totul, cât printr-o anume și osebită!8 desă- 
vîrşire. Desigur, nimeni nu va putea pricepe totul mai 
deplin decît dumneata: deoarece ești în afara a toate. 
Dumneata poți intra pretutindeni, pentru că nimic nu 
te ține închis. Poţi avea totul, pentru că nu ai nimic. 
(Nu ştiu de mă voi dovedi mai grozav dacă îţi voi 
descrie intelectul inefabil.) Nu știu dacă ești teolog, 
filozof ori cabalist: dar știu bine că ești toate laolaltă, 
dacă nu prin esenţă, măcar prin participare; dacă nu 
în act, atunci în potenţă; dacă nu de aproape, de departe. 
Oricum, eu cred că ai îndeajuns şi dintr-una și din- 
tr-alta: drept care, poftim aici cabală, teologie şi filo- 
zofie! Vorbesc de-o cabală de filozofie teologică, de-o 
filozofie de teologie cabalistică şi de-o teologie de 
cabală filozofică, deoarece nu știu încă dacă acestea trei 
le deţii în întregime, în parte sau deloc: dar sunt pe 
deplin sigur că deţii parte din totul despre nimic, totul 
despre parte din nimic și nimic despre parte din tot!?. 

Dar, revenind la ale noastre, mă vei întreba: ce-i 
lucrul ăsta ce mi-l trimiţi? Care e subiectul acestei 
cătu ? Cu ce dar m-ai învrednicit? lar eu îţi răspund 
că îţi aduc în dar un Mägar”? : acel Măgar anume care 
îţi va facaonoare, care-ti va spori demnitatea şi te va 
scrie în cartea veșniciei; nu te costă nimic să- | iei de 
la mine și să-l socoti al dumitale; nu te costă nici să-l 
îngrijeşti, deoarece nu mănîncă, nu bea, nu murdărește 
prin casă; va fi al dumitale pe veci și va dăinui mai mult 
decît mitra, cîrja?! și sfita” de episcop, catârca? și viaţa: 
cum fără multe vorbe vei pricepe şi dumneata şi alţii. 
Si nu mă îndoiesc, preastinte părinte, că măgarul de dar 
va fi pe placul prudenţer”“ precum și pe-al milosteniei? 
dumitale: și nu spun asta din pricina obiceiului de a 


dărui marilor învăţaţi nu doar o nestemată, un dia- 
mant, un rubin, o perlă, un cal de soi, o vază minu- 
nată, ci și o maimuţă, un papagal, un macac, un măgar; 
iar acesta din urmă cînd e trebuincios nu e de o speţă 
oarecare, ci de una rară și potrivită înţelesului: la 
Roma, măgarul indian e la mare preţ și se dăruiește 
numai papei; la Constantinopol, măgarul din Otranto 
se dăruiește doar împăratului; la Napoli măgarul din 
Sardinia se dăruiește viceregelui?; atunci, crezi matale 
că măgarul cabalistic”, care este o idee şi ca atare celest, 
este mai puţin scump în Orișicare parte a pământului, 
pentru orişice om de seamă: de vreme ce ştim că, prin- 
tr-o bunăvoință cerească, ni s-a garantat că precum e 
pe pămînt așa e și în cer??? Prin urmare sunt sigur că-l 
vei primi cu plăcerea cu care ţi-l dăruiesc eu. 

De vrei, părinte, socoate-l o pasăre, de vreme ce e 
înaripat și e cea mai drăgălașă şi veselă zburătoare de 
ținut în colivie. Sau de vrei, socoate-l o fiară, pentru 
că nu e doar unic, rar și nemaivăzut, ci e şi vietatea 
cea mai de soi pe care o poți fereca într-o grotă sau 
peșteră. Dacă-ţi place, socotește-l animal domestic: 
pentru că e cuviincios, credincios și supus, ȘI e cel mai 
bun tovarăș pe care-l poți avea în casă. Vezi însă să 
nu-ți scape din mînă: căci e cel mai iute armăsar ce poate 
fi scos la păscut sau, mai curînd, ţinut în grajd; este 
cel mai bun tovarăș de odaie și de taclale. Poartă-te 
cu el ca și cu un giuvaer şi un lucru de mare preţ, căci 
nu poţi avea comoară mai scumpă în tainiţa dumitale. 
Aunge-l cu sfinţenie și priveşte-l cu mare stimă: deoa- 
rece nu poţi avea carte ma! rară, imagine și oglindă 
mai cristalină în odaia ta de taină?7. Zandem*0, dacă 
în pofida tuturor acestor lucruri, simţi că nu ți se potri- 
vește, poţi să-l dăruiești altcuiva care să nu-ţi fie nere- 
cunoscător pentru un așa dar. Dacă îl socoţi o joacă, 

dăruiește-l vreunui cavaler de ispravă ca să-l dea pe 
mîna pajilor să-l răsfeţe laolaltă cu maimuţele și cerco- 
pitecii. Dacă îl socoteșui un animal pastoral'!, dă-i-l 
unui opincar să-l așeze alături de calul şi boul lui. Dacă 
îl socotești sălbatic, dăruiește-l vreunui Acteon’? care 
să-l lase să umble liber, cu cerbii și căpriorii. Dacă-l 
socotești drăgălaș, dă-i-l unei domnişoare să-l ţină în 
chip de hermină sau de căţelușă. În sfârşit, dacă-ţi pare 
că aduce a matematician, fă-i- | pomană unui cosmograf 
să-l pună să se caţăre și să ţopăie între polul arctic și 
cel antarctic, pe inelele vreunei sfere dintr-acelea ce 
înfăţişează universul”, căci el, la fel de lesne precum 
făcut-a mercurul cu sfera lui Arhimede”, îi va putea 
imprima o mișcare continuă, reprezentînd astfel mai 
cu spor macrocosmosul, unde sufletul lăuntric inspiră 
concordanţă şi armonie mişcării rectilini şi circulare” 

Dar de eşti înțelept, precum te socotesc eu, și judeci 
cu chibzuială, îl vei păstra pentru dumneata: şi nu vei 
găsi că ceea ce-ţi închin dumitale e mai prejos decît 
ce i-am închinat papei Pius al V-lea, căruia i-am dedicat 
Arca lui Noe; nici regelui Henric al III-lea al Franţei, 
pe care l-am nemurit cu Umbrele ideilor; nici legatului 
său în Anglia, căruia i-am dăruit Treizeci de sigilii; nici 
cavalerului Sidney, căruia i-am închinat Bestia triumfă- 
toare“. Pentru că aici ai nu doar bestia triumfătoare 
în carne şi oase, ci și cele treizeci de sigilii desfăcute, 
fericirea desăvîrșită, umbrele lămurite şi arca bine 
cîrmită: unde măgarul (care nu-i mai prejos nici de 
roata timpului, nici de necuprinsul universului, de feri- 
cirea inteligenţelor, de lumina soarelui: ori de bal- 
dachinul lui Jupiter”) este moderator, prezentator, 
consolator, dezvăluitor şi cîrmuitor. El nu e un măgar 
de grajd ori de turmă, ci unul care se poate arăta 
oriunde, poate merge oriunde, intra oriunde, şedea 

oriunde, poate comunica, înțelege, sfătui, explica şi face 
totul. Chiar așa: dacă-l văd săpînd, udînd și irigînd, 
de ce nu l-aș numi grădinar? Dacă ară, seamănă şi 
sădește, de ce n-ar fi agricultor ? De ce n-ar fi meşter, 
dacă e ucenic, zidar și arhitect? Cine mă-mpiedică 
să-l numesc artist, dacă e atît de ingenios, de activ şi 
inovator? Dacă e atît de strălucit în argumentatie, în 
disertaţie și apologetică, de ce nu ţi-ar plăcea să-l 
numesc scolast? Și fiind el un atât de dibaci întemeietor 
de obiceiuri, instaurator de doctrine și reformator de 
religii, cine s-ar feri să-l numească academician și să-l 
socotească mare diriguitor al vreunei mari școli? De 
ce n-ar fi el monahal, de vreme ce e coral, capitular 
și dormitorial'$? lar dacă e, prin legămînt, sărac, 
neprihănit și obedient*”, sunt eu oare de dojenit de-l 
voi numi monah? Cine mă va împiedica să-l socot 
vrednic de conclav, de vreme ce el, fie că spune ce crede 
fie că nu, este numai bun de înaintat în rang, de ales 
şi de uns prelat? Iar de e doctor subtil, irefutabil și 
iluminat“, cum aș putea să nu-l preţuiesc şi judec drept 
un sfetnic bun? Mă vei lega oare la gură ca să nu-l pot 
numi blajin, cînd în capul acela e sădită întreaga mora- 
litate politică şi economică ? Putea-va toată autoritatea 
canonică să mă împiedice să-l socotesc un stîlp al 
bisericii, dacă el mi se-arată atât de pios, de credincios 
și de cumpătat? Dacă-l văd atât de înalt, de ferice și 
de triumfător, mă va putea împiedica cerul și lumea 
toată să-l numesc divin, olimpian și ceresc? Pe scurt 
(ca să nu-ţi mai bat capul nici dumitale, nici mie), după 
mine el este însuși sufletul lumii, este tot în tot şi tot 
în orișice partefl. Așadar vezi care și câtă este însemnă- 
tatea acestui venerabil subiect, căruia îi dedicăm această 
vorbire și dialogurile următoare. Iar de-ţi va părea că 
afli în ele ditai căpăţina ori fără de trunchi ori doar 

cu un spîrc de coadă“, nu te speria, nu te înfuria, nu 
te mira: căci în natură există multe specii de animale 
care n-au alte mădulare decît capul sau care par să 
n-aibă decît cap deoarece capul e atît de mare încât 
celelalte părți trec neobservate; dar asta nu înseamnă 
că nu sunt desăvîrșite fiecare în felul ei. Iar dacă 
această explicate nu te mulțumește, ia aminte și la 
faptul că această cărticică are în ea o descriere, o pic- 
tură; iar în portrete cel mai adesea e de ajuns că e 
zugrăvit capul singur, fără restul corpului. Nu mai 
spun că uneori marea dibăcte [a pictorului] stă în a 
arăta numai o mînă, un picior, o coapsă, un ochi, o 
ureche de-abia schiţată, jumătate de chip apărînd din 
dosul unui copac, la un colț de fereastră, ori părînd 
sculptat pe rotunjimea unei cupe care are drept picior 
o labă de gâscă sau de pajură sau cine știe ce alt animal: 
iar pentru asta lucrătura nu este nici hulită, nici dis- 

rețuită, ci e cu atît mai bine primită și admirată“ 
In același fel trag eu nădejde, ba chiar sunt sigur că 
dumneata vei accepta darul acesta ca pe-o lucrare tot 
atât de desăvîrșită pe cît e de desăvirșită dărnicia cu 
care ţi se oferă. Vale“? 


i SONET 
ÎNTRU LAUDA MĂGARULUI 


Prostie sfîntă de măgar, tăcere, 

tu, neghiobie, tu, devoțiune, 

voi ce mai faceţi sufletele bune, 

nu geniu, studiu şi iniţiere! 

Nu se înalță trudnica veghere 

pe care orice artă și-o propune, 

nici contemplare-ntru înţelepciune, 

la ceru-n care-ţi faci sălaș, în sfere. 

De ce s-aflaui, cum cărțile îndrugă, 

O, CUrIOȘI, pîn'ce vă crapă ţeasta, 

de sunt din foc ori ţărnă aștrii-n fugă 2% 
Măgarul sfint nu-și face griji din asta, 
ci- aşteaptă soarta ghemuit a rugă: 
primește, stînd, norocul ori năpasta“. 
Ce n-o săse distrugă, 

e numai al eternei linişti rodul 

ce-l vei primi cînd s-o-ncheia prohodul“. 

DECLAMAŢIE 
CETITORULUI SÎRGUINCIOS, 
CREDINCIOS ȘI CUCERNIC 


Vai, tu, care mă asculți, află că spiritul meu nu-și 
poate aminti, nici cu simţirea, nici cu mintea, NICI cu 
Ochii, și nu-și poate face auzită vocea nici înfățișa 
temeiurile altfel decît suspinînd cu foc, vărsînd șiroaie 
de lacrimi și tînguindu-se amarnic, de cît de înşelătoare 
sînt simţurile, cît de tulbure gîndirea și nepricepută 
judecata care, în verdictul său dezmătat, ticălos și 
dăunător, nu vede, nu ia în seamă și nu lămur eşte, așa 
cum ar trebui s-o facă în temeiul naturii, al adevărului 
rațional și al dreptăţii, bunătatea neprihănită, sinceri- 
tatea regală $ și magnifica maiestate a sfintei i ignoranţe, 
a dectei prostii şi a divinei dobitocii a măgarului”. 
Vai, Doamne, cum mai greșesc cei care, în viață fiind, 
chinuie cu sălbăticie această minunăţie cerească, căci 
unii fremătînd o înfierează, alţii o sfîșie cu colții, alţii 
o batjocoresc cu măscări zeflemitoare, și pe toţi și 
oriunde, atunci cînd își bat joc, iau în tărbacă și fac 
băşcălie de ceva, îi auzi una-două zicînd „ăsta e un 
dobitoc, fapta asta e o dobitocie, ce dobitocie!“, cînd 
vorbele astea se potrivesc întru totul discuţiilor celor 
mai serioase, subiectelor celor mai temeinice şi expri- 
mărilor celor ma chibzuite. Vai, Doamne, de ce mi se 
înfățișează dinaintea ochilor, mîhnindu-mi inima, îndo- 
lindu-mi mintea și îngreunîndu-mi sufletul, această 

mulţime nepricepută, neghioabă și ageamie care gîn- 
dește atît de strîmb, se exprimă atît de tăios, scrie cu 
atâta cutezanţă, zămislind comentarii infame cu privire 
la atîtea opere măreţe — precum Măgarul de aur, 
Laudă măgarului, Elogiu măgarului, ce, în tipograti, 
în librării şi oriunde, nu se împiedică de disprețul, de 
batjocura și ocara ei — comentarii care nu se gîndesc 
decît să ia în rîs și prin felurite ironii să-și bată joc și 
să ponegrească glorioasa dobitocie măgărească? Ce 
1-ar împiedica pe oameni să creadă că și eu voi face la 
fel? Cine o să pună stavilă limbariţei lumii, ca să nu 
fiu trecut de-a valma”! printre cei ce democritizeazăS? 
pe tema asta ? Cine îi va împiedica să creadă, să afirme 
și să confirme că eu nu intenţionez cu adevărat şi în 
chip serios să laud măgarul și dobitocia măgărească, 
ci că mai curînd mă străduiesc să adaug ulei opaiţului 
aprins de alui”? Dar voi, judecătorii mei îndrăzneți 
și sfruntaţi, calomniatorii mei bicisnici și ticăloşi, pone- 
gritorii mel sumbri și înflăcăraţi, opriţi-vă, întoarce- 
ţi-vă ochii, aţintiţi-vă privirea și vedeţi, pătrundețţi, 
cîntăriți dacă noţiunile, enunţurile ȘI i judecățile pe care 
le aduc în apărarea acestui animal sacru, neprihănit și 
sfînt sunt pure, adevărate și doveditoare sau sunt, poate, 
false, închipuite și cu neputinţă”t. Iar dacă le vedeţi 
ridicate pe temelii cu adevărat puternice, dacă sunt 
frumoase, dacă sunt bune, nu le ocoliţi, nu fugiti de 
ele, nu le lepădaţi cît colo; ci acceptaţi-le, urmati-le, 
îmbrăţișaţi-le, şi nu rămîneţi priponiţi în obișnuința 
de a crede, nu vă lăsaţi învinși de suficiența gîndirii 
nici călăuziţi de deșertăciunea vorbei, dacă altceva vă 
arată lumina intelectului, dacă alt viers vă cîntă învă- 
ţătura și altceva vă recomandă experienţa” 

Ce credeţi voi că este măgarul ideal și cabalistic”€ 
pe care ni-l înfăţişează sfintele scripturi? Ce credeți 

c-o fi calul Pegas întruchipat în plăsmuirile poeților? 
Ce socotiți c-o fi măgarul cilenic demn de a fi pus n 
croceis* în cele mai renumite academii? Dar lăsîndu-i 
la o parte pe-al doilea şi pe-al treilea, pentru a ne ocupa 
doar de cel dintii, care e platonic şi totodată teologal, 
vreau să aflaţi că despre el aduc mărturie atît scrierile 
divine cât și cele omeneşti, dictate atît de învățații cei 
sfinți cît și de cei profani, care vorbesc fie din umbra 
ştiinţelor, fie din lumina credinţei”$. Iar cine e cât de 
cît priceput în materie, va afla că nu mint cînd spun 
că măgarul ideal este principiul supranatural al pro- 
ducerii, formării și desăvîrșirii speciei măgărești”” 
aceasta, deși în sînul atotcuprinzător al naturii, este 
şi arată diferit de celelalte specii, deşi se numără printre 
minţile de a doua speţă“ și este definită printr-un alt 
concept decît celelalte forme, totuși (iar asta contează 
cel mai mult) în mintea dintîi ea e la fel cu ideea speciei 
umane, cu ideea speciei pămînt, a speciei lună ori soare, 
a speciei inteligenţelor, demonilor, zeilor, lumilor și 
universului întreg; mai mult, ea este specia de care 
depind nu doar măgarii, ci și oamenii, stelele, lumile 
și vieţuitoarele lumilor“! : este acea specie, spun eu, în 
ear& nu există diferenţă între formă și existență, între 
un lucru și altul; ci ea e una şi cu desăvârşire simplă. 
Vedeţi, prin urmare, de unde se trage că cel mai sfînt 
dintre sfinți este numit, și nu întru ocară, ba leu, ba 
unicorn, ba rinocer, ba vînt, furtună, acvilă, pelican“?; 
nenumindu-l însă om, este numit în schimb rușine a 
oamenilor, josnicie a gloatei, oaie, miel, vierme, și e 
asemuit cu o greșeală, mergînd pînă la a-l numi păcat 
și chiar mai rău$?. Luaţi aminte la pricina pentru care 
creştinii și iudeii nu se mânie, ci mai degrabă se bucură 
ca de-o izbîndă cînd aluziile metaforice ale sfintei scrip- 
turi îi înfăţişează prin calificativul și caracteristica de 

măgari, îi numesc măgari, îi definesc măgari: în așa fel 
încît oriunde vine vorba de animalul acesta blagoslovit, 
ori că ne luăm după sensul literal și moral, ori după 
cel alegoric sau anagogic$f, înţelegem un om drept, un 
om sfint, un om al lui Dumnezeuf5. 

De aceea, în Exod, cînd se face vorbire despre mîn- 
tuirea și schimbarea omului, laolaltă cu acesta este 
pomenit şi măgarul: „Întâiul născut al măgarului“, se 
spune acolo, „îl vei schimba pe o oaie; iar întâiul născut 
al omului îl vei răscumpăra și mîntui“$€. Și cînd, în 
aceeași carte, este dată lege ca bărbatul să nu poftească 
la nevastă sau la roabă, vezi că sunt pomeniţi în același 
loc boul și măgarul: ceea ce înseamnă că a rîvni la ace- 
știa este un păcat la fel de mare“. Cînd însă în cartea 
Judecătorilor Debora cîntă cu Barac, fiul lui Abinoam, 
spunînd „Ascultati, o regi, aplecaţi urechea, voi, dom- 
nitori, care încălecaţi măgari lustruiţi și staţi pe locul 
judecătorilor“, sfinții rabini interpretează astfel: „o 
voi, cîrmuitori ai pămîntului, care staţi deasupra popoa- 
relor îngăduitoare, și care cu biciul sfînt îi cîrmuiţi, 
pedepsindu-i pe cei răi și răsplătindu-i pe cei buni și 
rînduind totul cum se cuvine“. Cînd Pentateub-ul 
poruncește să mîni și să aduci pe calea cea bună măga- 
rul și boul rătăcit al aproapelui tău$?, învățații”? inter- 
pretează, în sens moral, că de se întîmplă ca omul care 
e aproapele lui Dumnezeu (care e în noi și înlăuntrul 
nostru) să se îndepărteze de la calea cea dreaptă, noi 
trebuie să-l înștiinţăm și corectăm. lar cînd mai-marele 
sinagogii l-a certat pe Domnul că vindeca un bolnav 
în zi de Sabat, acesta a răspuns că „nu este om cumse- 
cade care, în orice zi, să nu vină să scoată măgarul sau 
boul din puţul unde a căzur“7!, iar sfinţii scriitori 
înțeleg prin asta că măgarul este omul simplu, boul este 
omul în starea lui din natură, putul este păcatul capital, 

cel ce scoate măgarul din puț este graţia divină și 
puterea care îi mîntuie pe aleşii săi din acel abis. Iată 
prin urmare cum poporul mîntuit, prețuit, rîvnit, cîr- 
muit, îndreptat, înștiințat, corectat, slobozit şi pînă la 
urmă predestinat, este întruchipat de măgar și numit 
măgar; iar că măgarii sunt cei prin care binecuvîntarea 
și mila dumnezeiască se pogoară peste oameni — și vai 
de cei ce rămân fără măgar — se poate prea bine vedea 
din însemnătatea pe care o are blestemul din Deute- 
ronom, cînd Dumnezeu ameninţă zicînd: „T1 se va răpi 
măgarul dinaintea ta, şi nu ţi se va da înapoi. “7? 
Blestemat e regatul, urgisită e cetatea, nenorocit 
orașul și nefericită casa de unde e alungat, izgonit și 
îndepărtat măgarul. Vai de simtirea, mintea și sufletul 
ce n-au într-însele o parte măgărească. lar zicala ab 
asino excidere” este foarte răspîndită pentru a spune 
că cineva e distrus, sleit, isprăvit. Origene Adamantius, 
acceptat printre doctori sacri și drept-credincioși ai 
Bisericii, vrea ca rodul predicilor celor şaptezeci şi doi 
de discipoli ai lui să fie întruchipat de șaptezeci și două 
de mii de măgari pe care poporul lui Israel i-a cîștigat 
de la moabiţi: socotind el că fiecare din acei şaptezeci 
-şt dôi a cîștigat o mie, adică un număr perfect, de suflete 
predestinate, salvîndu-le din mîinile lu: Moab, adică 
izbăvindu-ke de tirania lui Satan”f. Adăugaţi la asta că 
oamenii cei mai credincioşi și sfinți, care iubesc şi 
respectă legea veche și pe cea nouă, au primit, ca dar 
suprem și semn de cinstire, numele de măgari. De nu 
mă credeti, mergeţi de cercetaţi ce scrie în Evanghelie: 
„Măgăriţa şi măgărușul ei, dezlegaţi-i şi aduceţi-i la 
mine.“”” Mergeti și uitaui-vă la vorbirea pe care o fac 
teologii evrei, greci și latini cu privire la fragmentul 
acela din cartea Numerilor: „Aperuit Dominus os asinae, 
et locuta est““€. Și vedeti cît de bine se împacă cu aceasta 

atâtea alte pasaje din sfintele scrieri unde apare adesea 
Dumnezeu și Pronia cerească deschizînd gura feluritor 
personaje divine și profetice, cum e acela care zicea: 
„Vai, Doamne, eu nu știu grăi“77; sau acolo unde se 
spune „Dumnezeu i-a deschis gura““$; nu mai zic de 
cîte ori stă scris „Ego ero in ore tuo“? ; de cîte ori e 
rugat „Doamne, deschide-mi: buzele, şi gura mea te va 
lăuda“59; iar în Noul Testament: „Muţu vorbesc, săracii 
propovăduiesc“$!: toate astea au aceeaşi reprezentare, 
Dumnezeu care a deschis gura măgăriţei iar aceasta a 
vorbit. Prin autoritatea ei, prin gura, vocea şi cuvintele 
ei este supusă, învinsă și călcată în picioare fudula, 
trufașa şi îndrăzneaţa știință laică; prin ea e împins în 
jos pentru a ajunge în rînd cu celelalte, orice spirit 
înalt ce îndrăznește a ridica fruntea spre cer: deoarece 
Dumnezeu a ales spiritele neputincioase pentru a lăsa 
nedeslușite puterile lumii?. A dat cinstire lucrurilor 
neghioabe; căci ceea ce nu putea fi recăpătat prin 
înțelepciune, a fost dres prin sfînta prostie şi neștiinţă: 
de aceea este certată ştiinţa știutorilor şi respinsă 
înţelepciunea întelepţilort?. Proștii lumii au fost cei 
ce au întemeiat religia, ritualurile, legea, credința, 
rinduiala vieţii; cei mai mari măgari al lumii (aceia care 
n-au pic de simţire nici învăţătură, care nu cunosc 
convieţuirea nici deprinderile civilizate și putrezesc 
într-o veșnică pedanterie) sunt cei care, cu îngăduinţa 
divină, reformează credinţa prihănită și coruptă, 
vindecă plăgile religiei rănite şi, scăpînd-o de abuzurile 
superstiţiilor, cîrpesc la loc veșmîntul ei sfîșiat$*; ci nu 
sunt aceia care cu nelegiuită curiozitate se duc ori 
s-au dus să scotocească tainele naturii, care au socotit 
mersul stelelor. Cercetaţi dacă ei se străduiesc ori s-au 
străduit vreodată să afle cauzele secrete ale lucrurilor; 
dacă nu cumva iartă spulberarea împărăţiilor, risipirea 

popoarelor, incendule, măcelurile, ruinele și extermi- 
nănile; dacă le pasă de piere lumea din cauza lor”: toate 
cu condiţia să fie salvat sărmanul lor suflet, cu 
condiția să-și înalțe lăcaș în cer, să-și depună comoara 
într-acea patrie fericită, nepăsîndu-le defel de renu- 
mele, de bunăstarea și gloria din această viaţă nesigură 
și plăpîndă: ci doar de cealaltă, sigură şi veșnică. De 
acești măgari vorbește alegoria înțelepulor antici 
(cărora spiritul divin s-a îndurat totuși să le dezvăluie 
cîte ceva, fie și numai ca să-i facă de neiertat) în apo- 
logul plin de învățăminte despre zeii care s-au luptat 
cu giganţii răzvrătiți, fii ai pămîntului și îndrăzneţ 
atacatori ai cerului, pe care zeu, datorită glasului măga- 
rilor, i-au zăpăcit, i-au speriat, înspăimântat, înfrînt și 
subjugat*. Și același lucru se înţelege lămurit dacă, 
ridicînd vălul metaforei sacre, ne aţintim privirea 
asupra sensului anagogic* al pildei divinului Samson, 
care înarmat cu o falcă de măgăriţă, a răpus mii de 
filisteni’; pentru că — spun sfinţii tîlcuitori — cu falca 
măgăriţei, ceea ce înseamnă cu propovăduitorii legii 
ȘI mai-marii sinagogii, și cu falca măgărușului, ceea ce 
înseamnă cu propovăduitorii legu no: și mai-marii 
Bisericii militante, delevit eos%, adică i-a spulberat, 
i-a înghesuit pe toţi o mie — număr desăvârșit — pe toti 
ca unul, după cum stă scris: „Căzut-au în stînga ta o 
mie, iar în dreapta ta zece mii.“ Iar locul acela se 
numește acum Ramat-Lehi, adică „Aruncarea fălci“ ; 
și din asta a urmat, rod al propovăduirii, nu numai 
nimicirea odioaselor puteri vrăjmașe dar și salvarea 
celor renăscuţi: deoarece din aceeași falcă, și deci în 
urma aceleiași propovăduiri, au apărut și au țîșnit acele 
ape care, instaurînd cunoașterea divină, răspîndesc mila 
cerească și-i fac pe cei ce se adapă din ele vrednici de 
viaţa veşnică”! 

O, tu, puternică, victorioasă și triumfătoare falcă 
de măgar mort! O, tu, divină, gingașă și sfîntă falcă 
de măgăruș răposat! Dacă într-atâta este slava ȘI mări- 
rea acestei sacrosancte relicve, adică a unui ciolan, cât 
fi-va sfinţenia, graţia, divinitatea, puterea, victoria și 
triumful măgarului întreg, deplin şi viu ? Și mă întorc 
spre voi, iubiţi mei ascultători; mă adresez vouă, care 
sunteţi prietenii scrierilor mele și ascultătorii glasului 
meu: Şi vă spun, vă înștunţez, vă îndemn și vă conjur: 
veniţi-vă în fire! Lăsaţi-mă cu necazul vostru, luați 
seama la binele ce vă stă dinainte, liberaţa-vă de ucigă- 
toarea semeţie a inimii, retrageţi-vă în sărăcia spirituală, 
fiți umili în cuget, renunţaţi la rațiune, stingeți flacăra 
luminoasă a minţii, care vă aprinde, vă arde și vă 
mistuie; feriţi-vă să vă sporiţi ştiinţa, căci cu siguranţă 
ea vă sporește suferinţele; lepădaţi-vă de orice simtire, 
lăsaţi-vă prinşi de sfînta credinţă, fiti voi acea măgăriţă 
binecuvântată, deveniti voi acel glorios măgăruș, doar 
pentru care mîntuitorul lumii le-a spus învăţăceilor lui: 
„Duceţi-vă în satul dinaintea voastră“, adică stră- 
bateţi întreg universul sensibil și material, care este un 
simulacru opus și supus lumii inteligibile și materiale. 
„Veti găsi legaţi o măgăriţă și un măgăruș“ : adică acolo 
veţi da peste poporul evreu și cel păgîn, supus, asuprit 
și înrobit de Belial. Și continuă: „Dezlegaţi-i și slo- 
boziţi-i din robie“ : anume prin propovăduirea Evan- 
gheliei și stropirea cu apa botezului; „aduceţi-i la 
mine“ : pentru ca să mă slujească, să devină ai mei, să 
poarte în spinare povara trupului meu, adică a sfintei 
mele ctitorii și a legii mele; să fie mînaţi de frîiele 
povetelor mele divine, să devină vrednici și în stare să 
intre cu mine în Ierusalimul triumfător, în cetatea 
cerească. Vedeţi, prin urmare, cine sunt cei mîntuiţi, 
cine sunt cei chemaţi, cine sunt predestinaţii și izbăviții: 

măgăriţa, măgărușul, oamenii simpli, cei săraci cu 
duhul, pruncii ș şi cei ce vorbesc precum pruncii; ei și 
numai ei intră în împărăţia cerului; aceia, dispreţuind 
lumea și fastul e1, batjocoresc vesmintele, renunţă la 
orice îngrijire a trupului, a cărnii care înfășoară 
sufletul, o calcă în picioare, o dau de pămînt: şi totul 
pentru ca măgăriţa cu măgărușul ei iubit să pășească 
triumfătoare și în glorie. Rugaţi-vă, dragii mei, ruga- 
ui-vă Domnului, dacă nu sunteţi deja măgari, să vă 
prefacă neîntârziat în măgari. E destul să vreti: şi harul 
dumnezeiesc se va pogori desigur îndată asupra 
voastră; căci, deși sunteţi măgari prin natură, iar învă- 
țătura obişnuită nu este decît o dobitocie măgărească, 
trebuie să cercetaţi și să cumpăniţi bine dacă sunteți 
măgari întru Dumnezeu: adică dacă faceţi parte dintre 
nenorocoșii care rămîn legaţi dinaintea porții, sau 
dintre fericitii care intră înăuntru”. Amintiţi-vă, voi 
drept-credincioşilor, că, la vremea lor, părinții noștri 
dintîi i-au fost pe plac Domnului, și se bucurau de 
bunăvoința lui și trăiau sub pavăza lui, mulțumiți în 
paradisul terestru, aidoma măgarilor, pentru că erau 
simpli și nu ştiau ce e binele și răul; atunci încă putea 
să-i 2gîndăre dorinţa de-a afla ce-i binele și răul, 
dovadă că n-aveau nici cea mai mică idee despre ele; 
atunci puteau crede o minciună spusă de șarpe; atunci 
era cu putință să-i faci să creadă pînă și asta: că deși 
Dumnezeu zisese că ei o să moară, poate că n-avea să 
fie așa; în Starea asta ei erau bine-veniţi și acceptaţi, 
Și nu cunoșteau nici durerea, nici grijile, nici supăra- 
rea. Și mai amintiți-vă că Dumnezeu a iubit poporul 
evreu cînd era îndurerat, înrobit, înjosit, asuprit, nești- 
utor, împovărat, strivit de dăsagi, ca un animal de 
povară, de nu-i lipsea decît coada ca să fie de-a dreptul 
măgar sub stăpînirea egipteană: atunci a fost numit de 

Dumnezeu poporul său, neamul său, seminția sa 
aleasă. Și dimpotrivă, l-a numit stricat, ticălos, păcătos, 
desfrînat cînd a avut rînduieli, demnitate şi măreție 
asemeni altor popoare și altor regate respectate de 
lume”. Cine oare nu laudă vîrsta de aur, cînd oame- 
nii erau măgari, cînd nu știau să lucreze pămîntul, cînd 
nimeni nu era mai presus de altul, nimeni nu știa mai 
multe ca celălalt, cînd toți aveau drept acoperiș 
grotele și cavernele, cînd se băteau între ei ca animalele 
ȘI nu aveau atîtea veșminte dar nici invidu, nici atâtea 
chipuri de a-și atîța poftele trupului și ale gurii: totul 
era al tuturor, hrana erau poamele, castanele, ghinda 
așa cum le-a lăsat mama natură”. Toată lumea știe că, 
nu numai în specia omenească, ci la toate speciile de 
animale, mama îl iubeşte mai tare, îl alintă mai mult, 
îi face pe plac și îl fereşte de oboseală și de muncă, îl 
giugiulește, îl sărută, îl ia în brațe și îl păzește mai mult 
pe cel mai mic dintre copii: acela, neștiind ce-i rău sau 
bine, pentru ea este ca şi un miel, ca un animal, un 
măgar, că el nu ştie vorbi şi cu atît mai puţin a judeca; 
iar pe măsură ce lui îi creşte mintea şi înţelepciunea, 
pe atît scade iubirea, grija, afecțiunea duioasă pe care 
1 le poartă părinţii. Nu e pe lume dușman care să nu 
arate duioşie, blindeţe, îngăduinţă fată de vîrsta aceea, 
faţă de cineva care nu are în fiinţa lui nimic viril, nimic 
chibzuit, bărbătesc, ager, care n-are barbă, nu e puternic 
nici matur”. De aceea, vrînd să-i trezească mila și 
îndurarea Domnului, un anume profet a zis: „AP, ah, 
ah, Domine, quia nescio logui“” ; care zicere şi răget 
îl arată a fi măgar. Iar într-alt loc spune: „Quia puer 
sum“ %. Şi tot așa, cînd se dorește iertarea unei greșeli, 
de multe ori, în cărţile sfinte, cauza este înfățișată astfel: 
„Quia stulte egimus“, „stulte egerunt“ , „quia nesciunt 
quid faciant“, „ignoravimus“, „non intellexerunt“? 

Cînd vrem să-i cerem un hatâr lui Dumnezeu sau cînd 
vrem să dobîndim mai multă încredere, îngăduință și 
autoritate de la oameni, amintim versetul care spune 
că apostolii păreau beţi!%; sau celălalt, că nu știau ce 
spun pentru că nu ei vorbeau prin gura lor. Iar unul 
dintre cei mai de soi, pentru a dovedi cât e de sărac cu 
duhul, a spus că a fost răpit în cel de al treilea cer, unde 
a auzit taine de nerostit, și că nu știe dacă era mort 
sau viu, dacă era înăuntrul propriul trup sau în afara 
lui!91. Iar un altul spunea că vede cerurile deschise; și 
cîte şi mai cîte altele nu zic aleși Domnului, cărora li 
se dezvăluie ceea ce rămîne ascuns înțelepciunii ome- 
nești şi care trece drept o eminentă măgărie în ochii 
discursului rațional: pentru că aceste nebunii, aceste 
dobitocii și măgării sunt semne de înțelepciune și 
inteligenţă și acte de eroism pentru Dumnezeul nostru: 
care îi numește pe cei ce cred în el, îl iubesc și îl 
urmează, fie puii lui, fie turma lui, oile, pruncii, proști 
lui, măgărușul lui, măgăriţa lui. Nu există, spun și 
repet, o mai bună oglindă pusă dinaintea ochilor ome- 
nești decît măgarul și dobitocia măgărească: nimic nu 
dovedeşte mai lămurit, mai matematic, cum trebuie 
să fi€ cel care, trudind în via Domnului, e pus să-și 
aştepte simbria zilnică, să viseze la gustul unei cine 
copioase, laxodihna care urmează acestei vieţi trecă- 
toare. Nici o altă asemănare, mai mare sau egală cu 
aceasta, nu ne călăuzeşte și nu ne poartă mai drept spre 
mântuirea veșnică decît o poate face această adevărată 
înţelepciune încuviinţată de cuvîntul Domnului; și 
dimpotrivă, nu e lucru care să ne tîrască mai sigur în 
mijlocul și în adîncul iadului decît meditaţia filozofică 
şi raţională, care se naște din simţuri, crește prin gîn- 
direa discursivă şi se maturizează în intelectul uman!%?. 
Căzniţi-vă, aşadar, să fiți măgari, voi, care sînteţi 

oameni; iar voi ceilalți, care sînteţi deja măgari, stră- 
duiţi-vă, trudiţi-vă și rostuiţi-vă în așa fel încât să 
mergeţi din bine în mai bine, pentru ca să ajungeţi la 
acea ţintă, la acea demnitate, care nu prin cunoaștere 
ȘI fapte, oricît de mari, ci numai prin credință se 
dobîndeşte; și care nu prin neștiinţă și ticăloșii, fie ele 
cît de uriașe, se pierde, ci doar prin necredinţă (cum 
zic unii că spune Apostolul'*). Dacă vă rostuiți așa, 
dacă veți fi și vă veți purta astfel, veți fi înscriși în cartea 
vieții, veţi obţine graţia de la Biserica luptătoare ȘI 
gloria de la cea triumfătoare, în care Dumnezeu trăiește 
și domnește în veacul vecilor. Amin. 


FINIS 


UN PREAPIOS SONET 
__ PRIVITOR LA TÎLCUL 
MĂGĂRIȚEI ȘI MĂGĂRUȘULUI 


— Găsiţi- Mi în cetatea dinainte 
o măgăriţă! Prindeţi măgărușul, 
desfaceți lanţul, părăsiți ţărușul 
și-aduceți-Mi-i, slugilor preasfinte! 
De marilor mistere le-o opri urcușul 
vreo cleveteală, luaţi aminte: 
aşa-l sortește marele Părinte: 
ea-mpărăteasă, el — împărătușul... 
Aşa grăieşte sfînta-ne Scriptură, 
spre-a şti dacă e-n stare să tresalte 
creştinul la Stăpînul din natură. 
= - Păgîni, discipoli ai lui Iuda, alte 
ființe cu viaţa simplă, pură, 
pot aspira la tronurile-nalte. 
~ Pioșii, cei ce-ndură, 
trecînd prin casta viată măgărească, 
vor propăși în ceata îngerească. 


DIALOGUL ÎNTÎI 


Interlocutori: SEBASTO, SAULINO, CORIBANTEI0 
SEBASTO: lar ce-i mai rău e că o să spună!%5 
ţii de metafore, că îndrugi poveşti, că vorbeşti în 
parabole, că scornești enigme, că înșirui comparații, 
că te ocupi de mistere, că mesteci tropologii. 

SAULINO: Dar eu spun exact cum stă treaba şi o 
pun dinaintea tuturor întocmai așa cum e. 

CORIBANTE: Id est, sine fuco, plane, candide!%; 
dar aș vrea să fie chiar așa cum spui. 

SAULINO: Unde n-ar da zeii să scoţi tu altceva 
deeît înflorituri! Tu, cu gesticulația ta, cu toga, cu 
barba şi cu sprînceana ta încruntată ! Căci, în privinţa 
minţii, cu adevărat candide, plane et sine fuco întru- 
chipezi în ochii noştri ideea pedanteriei. 

CORIBANTE: Hactenus haec” ? Într-adevăr Sofia 
te-a condus pas cu pas și din jilț în jilţ? 

SAULINO: Da. 

SEBASTO: E nevoie să mai spui ceva despre rîndu- 
iala acelor jilţuri? 

SAULINO: Deocamdată nu, dacă dumneata nu ești 
gata să-mi oferi prilejul de a lămuri mai multe lucruri 
despre ele, întrebîndu-mă și zeîndărindu-mi memoria, 


că te 

care, singură, nu mi-a putut șopti decît o treime din 
lucrurile importante la care merită să cugetăm. 

SEBASTO: Ca să spun drept, eu aştept cu sufletul 
la gură să aflu pe cine anume a pus marele părinte al 
zeilor pe cele două jilțuri, unul boreal și celălalt aus- 
tra]!%, şi-mi pare c-au trecut o mie de ani de cînd aștept 
sfîrșitul relatării dumitale, orice s-ar spune, ciudată, 
folositoare și respectabilă: căci cu cît mai mult ai amînat 
dumneata să ne lămurești acel subiect, cu atît mai tare 
mi s-a aprins mie dorinţa de a-l putea desluși. 

CORIBANTE: Spes etenim dilata affligit animum, 
vel animam, ut melius dicam: haec enim mage signi- 
ficat naturam passibilem®™. 

SAULINO: Bine, atunci; ca să nu vă mai perpeliți 
aşteptînd urmarea, aflați că în jiltul apropiat, alături 
și lipit de locul unde şedea Ursa Mică, unde vă amintiți 
că fusese ridicat Adevărul, aşadar de unde fusese 
alungată Ursa Mare în felul care știți, prin hotărîrea 
consiliului întrunit atunci, a venit Asinitatea abstractă; 
iar acolo unde vă închipuiți că vedeţi încă Eridanul, 
tot Zeii au vrut să stea Asinitatea concretă, așa încât 
Asinitatea să poată fi contemplată din toate trei regi- 
unile cerești, căci fiind ea alcătuită din două stele, era 
ascunsă de drumul planetelor, acolo unde se află cara- 
pacea Racului!!9. 

CORIBANTE: Procul, o procul este, profani!!: e un 
sacrilegiu, o profanare, a vrea să-ţi închipui (deoarece 
nu este posibil ca așa să fie în fapt) alături de preacin- 
stitul și eminentul jilt al Adevărului să șadă ideea unei 
specii atît de imunde și de dezonorante, care în hiero- 
glifele înțelepților egipteni întruchipa ignoranţa: cum 
aduce mărturie în repetate rînduri Horapollon!!? și 

cum sacerdotii babilonieni obișnuiau să reprezinte un 

ins neînvăţat și neînzestrat printr-un cap de măgar pe 
un bust și un gît de om. 

SEBASTO: Nu-i nevoie să ne întoarcem în vremea 
şi țara egiptenilor, deoarece nu există nici n-a existat 
neam care în vorbirea obișnuită să nu confirme ce 
spune Coribante. 

SAULINO: Aceasta e pricina pentru care am ami- 
nat relatarea despre aceste două jilţuri: căci socotind 
după felul obişnuit de a vorbi şi a crede, aţi fi bănuit 
că vorbesc în parabole, și aţi fi stăruit cu mai puţină 
încredere şi răbdare întru a mă asculta descriind reforma 
celorlalte locuri cerești, dacă eu nu v-aș fi pregătit 
pentru acel adevăr printr-o lungă înșiruire de argu- 
mente: căci aceste două jilţuri merită, ele singure, cel 
puţin tot atîta consideraţie cît bogăţia subiectului în 
cauză. N-aţi auzit voi oare spunîndu-se că nebunia, 
1gnoranţa şi asinitatea din această lume sunt înţelep- 
ciunea, ştiinţa şi divinitatea din cealaltă? 

SEBASTO: Așa au spus primii și cei mai de seamă 
teologi; dar nimeni pînă acum n-a extins spusa acea- 
sta cum faci dumneata. 

SAULINO: Pentru că niciodată ea n-a fost descâlcită 
srlirñpezită cum o voi descîlci și limpezi eu acum. 

CORIBANTE: Vorbește, atunci, pentru că te vom 
asculta cu atenție. 

SAULINO: Ca să nu vă pierdeti cu firea cînd auziţi 
vorba „măgar“, „asinitate“, „dobitocie“, „ignoranță“, 
„nebunie“, vreau mai întîi să vă aduc aminte pasajul 
acela din luminaţii cabaliști!!* care, cu ochi mai ceva 
decît ai lui Linceu!!4, mai ceva decît ai lui Arguslt, 
au pătruns, nu zic pînă în al treilea cer!!6, ci în adîncul 
adîncului universului supralumesc și ensofic!!”: pentru 
a contempla acele zece Sephiroth!!8 pe care, în limba 
noastră le numim „mădulare“ și „veşminte“!!?, ei au 

pătruns, au văzut, au conceput quantum fas este homini 
loqui”. Acolo sunt dimensiunile!” Kether, Hokhmab, 
Binab, Hesed, Gevurab, Tifereth, Netsa, Hod, Jesod, 
Malkuth, pe care noi le numim: „Coroana“, pe a doua 
„Înţelepciunea“, pe a treia „Providența“, pe a patra 
„Bunătatea „pe a cincea „Puterea“, pe a şasea „Frumu- 
seţea“, pe a şaptea „Izbînda“, pe a opta „Lauda“, pe 
a noua „Temeiul“, pe a zecea „Împărăţia“. Iar acestora 
le corespund, se spune, zece rînduri de inteligente, 
primul fiind numit de ei Hayyoth becatos, al doilea 
Ofanim, al treilea Erelzm, al patrulea Hashmalim, al 
cincilea Kþoakhim, al şaselea Malakhim, al şaptelea 
Elohim, al optulea Bne Elohim, al nouălea Maleakhim 
iar al zecelea Jshim. lar noi le numim astfel!?2: pe pri- 

mul „Funţe sfinte“ sau „Serafimi“, pe al doilea „Rotile 
formatoare” sau „Fleruvimi“, pe al treilea „Îngerii puter- 
nici“ sau „lronuri“, pe al patrulea „Cioplitori“, pe al 
cincilea „Puteri“, pe al şaselea „Virtuţi“, pe al șaptelea, 

„Începători“ sau „zei“, pe al optulea „Arhangheli“ sau 
„fiii zeilor“, pe al nouălea „Îngeri“ sau „Soli“, pe al 
zecelea „Suflete despărțite“ sau „Eroi“. De unde î în 
lumea sensibilă decurg cele zece sfere!?: 1. primul 
mobil, 2. cerul stelelor sau sfera a opta sau firmamen- 
tul, 3. cerul lui Saturn, 4. cel al lui Jupiter, 5. al lui 
Marte, 6. al Soarelui, 7. al lu: Venus, 8. al lu: Mercur, 
9. al Lunii, 10. al Haosului sublunar împărțit în cele 
patru elemente. Iar acestea zece sunt oblăduite de zece 
motoare, sau însuflețite de zece suflete: primul, Meta- 
ttron sau prinţul feţelor!?%, al doilea Razzel, al treilea 
Zaphciel, al patrulea Zadk:el, al cincilea Camael, al 
șaselea Rafael, al şaptelea Anel, al optulea Mihael, al 
nouălea Gabriel, al zecelea Samael, sub care se află 
patru prinți înfricoşători: primul dintre e1 stăpînește 
focul și e numit de lov Behemotb, cel de al doilea 


42 


stăpînește aerul şi e numit de cabaliști şi de noi toți 
Belzebut, adică prinţul muștelor, idest! al zbură- 
toarelor scîrboase, cel de al treilea stăpînește apele și 
e numit de lov Levzatban, al patrulea este cîrmuitorul 
pămîntului, pe care îl străbate şi-l înconjoară în între- 
gime, și e numit de lov Satan. Și acum luaţi aminte: 

conform revelaţiei cabalistice, Hochma, căreia îi 
corespund formele sau roțile numite „Heruvimi“, care 
lucrează asupra celei de a opta sfere, unde sălășluiește 
virtutea inteligenței, adică Raziel, măgarul sau asini- 
tatea este simbolul înțelepciunii’, 

CORIBANTE: Parturient montes... 1% 

SAULINO: Unii talmudișt explică temeiul moral 
al acestei influente, ramificări, scări sau dependenţe!?$ 
spunînd că, în divinele Sephiroth, măgarul este sim- 
bolul înţelepciunii, pentru că cel ce vrea să pătrundă 
în tainele şi-n ascunzișurile lor trebuie neapărat să fie 
auster şi răbdător, să aibă mutră, cap şi spinare de măgar; 
trebuie să aibă firea umilă, supusă și smerită și putinţa 
de a nu face deosebire între scaieți și läptucă!?. 

SEBASTO: Eu cred mai degrabă că evreii au luat 
aceste mistere de la egipteni, care au ridicat în slăvi 
psăfârul şi asinitatea pentru a-și ascunde ruşinea”. 

CORIBANTE: Declara”. 

SEBASTQ: Ochos, regele perșilor, zugrăvit de egip- 
teni, dușmanii săi, în chip de măgar, după ce i-a învins 
ŞI i-a luat prizonieri, i-a silit să se închine la imaginea 
măgarului $ și să-l sacrifice boul proslăvit de ei, Opin 
sau Apin”??? care ca pedeapsă avea să fie omorît. Egip- 
tenii, atunci, pentru a da preţ cultului aceluia rușinos 
şi a ascunde pata, au născocit tot felul de justificări 
pentru cultul măgarului: drept care acesta, din pri- 
cină de batjocură și derîdere, a ajuns să fie pricină de 
închinăciune. Și astfel, de la închinăciune, admiraţie, 

contemplaţie, cinstire şi slavă au ajuns să-l vadă caba- 
listic, arhetipal, sephirotic, metafizic, ideal, divin. Și, 
în afară de asta, măgarul este animalul lui Saturn!” şi 
al Lunii, iar evreii sunt și ei prin fire, minte și soartă, 
saturnieni și lunatici, oameni mereu lași, slugarnici, 
simbriași, singuratici, care nu comunică şi nu au legă- 
turi cu alte neamuri, pe care le dispreţuiesc aprig, nea- 
muri care, pe bună dreptate, îi dispreţuiesc la rîndul 
lor. Or, s-a întîmplat ca ei să cadă în robie în slujba 
Egiptului, unde au fost siliţi să trăiască în tovărășia 
măgarilor, cărînd ca și ei poveri şi lucrînd la con- 
strucții; iar acolo, în parte pentru că erau leproşi, în 
parte pentru că egiptenii, avînd de-a face cu neamul 
lor, au priceput că acești ciumaţi se aflau sub piază 
saturniană și măgărească, zic unii că i-ar fi alungat 
dincolo de hotarele lor, lăsîndu-i să ia cu ei numa: 
idolul măgarului de aur; căci dintre toţi zeii, acesta se 
arăta cel mai priincios cu acest neam dușmănos și potriv- 
nic tuturor celorlalte!**, precum e și Saturn potrivnic 
tuturor planetelor. Drept care au rămas cu acest cult, 
renunţînd la celelalte sărbători egiptene, și închinîn- 
du-i sabat-urile acelui Saturn al lor, întruchipat în ido- 
lul măgarului, iar Lunii, neomeniile!“”: în așa fel încît 
putem spune că, pentru cabaliștiu iudei, nu unul, ci 
toate Sephirot-urile pot fi măgărești!”€. 

SAULINO: Multe din cele spuse de dumneata sunt 
adevărate, multe sunt oarecum adevărate, altele par 
adevărate iar altele sunt de-a dreptul contrare adevă- 
rului și dovezilor istorice. Prin urmare, faci cîteva 
afirmaţii bune și adevărate, dar nimic nu e întru totul 
adevărat și bun cînd dispreţuiești și iei în răspăr acest 
neam sfînt, de la care ne-a venit întreagă acea lumină 
care dăinuie şi azi în lume și pe care ne-o promite şi 
în veacurile viitoare. În felul ăsta, dumneata stărui să 

socoţi măgarul și asinitatea lucruri de ocară: dar, 
oricum vor fi fost ele la perși, greci și latini, nu au fost 
lucruri de rușine la egipteni și la evrei. Iar părerea după 
care cultul divin al măgarului ar fi avut la obîrșie forța 
și violenta, mai degrabă decât rațiunea și libera alegere, 
este o minciună și o înșelătorie ca atîtea altele. 

SEBASTO: Verb: gratia!”, forţa, violenţa, raţiunea 
și alegerea lui Ochos. 

SAULINO: lar eu spun inspiraţia divină, bunătatea 
naturală și inteligenţa umană. Dar mai înainte de a 
termina această demonstraţie, cercetaţi puţin dacă 
acești evrei ori ceilalti ce le împărtășesc ori încu- 
viinţează credinţa au socotit, socotesc sau ar fi trebuit 
să socoată rușinos înţelesul și rostul măgarilor. Uita- 
ți-vă un pic dacă Iacov’, cînd a sărbătorit naşterea 
și sîngele urmașilor săi, părinţii celor douăsprezece 
seminţii, sub chipul a douăsprezece animale, a îndrăz- 
nit să lase deoparte măgarul? N-aţi observat că așa 
cum l-a făcut pe Ruben berbec, pe Simeon urs, pe Levi 
cal, pe luda leu, pe Zabulon balenă, pe Dan șarpe, pe 
Gad vulpe, pe Așer bou, pe Neftali cerb, pe Iosif oaie, 
pe Beniamin lup, pe cel de-al șaselea născut, Isahar, 
l-a făcut măgar, şoptindu-i la ureche, în chip de testa- 
ment, acea profeție nouă, minunată și tainică: „Isahar, 
măgar putesnic, care stă între hotare, a aflat odihnă 
bună și ogor bogat; el duce în spinarea-i puternică 
greutatea și a luat asupra sa birul robiei“!%?. Aceste 
douăsprezece neamuri sacre corespund aici jos celor 
douăsprezece semne ale zodiacului, cuprinse în cin- 
gătoarea firmamentului, așa cum a văzut și mărturisit 
profetul Balaam cînd, de pe culmea unui deal, le-a zărit 
pe cîmpie rînduite și separate în douăsprezece tabere, 
zicînd: „Fericit și binecuvântat popor al lui Israel, voi 
sunteţi stele, voi sunteți cele douăsprezece semne 

rînduite frumos precum douăsprezece turme bogate. 
Așa făgăduit-a Iehova al vostru să sporească sămînţa 
marelui vostru părinte Avraam ca stelele pe cer, adică 
urmînd rostul celor douăsprezece semne ale zodia- 
cului: pe care le chemati cu numele celor douăsprezece 
animale.“1* Aici puteţi vedea cum acel profet iluminat, 
trebuind să le binecuvînteze pe cele de pe pămînti“!, 
s-a dus către ele călare pe măgar, prin vocea măgarului 
a fost înștiințat de voinţa divină, prin puterea măga- 
rului a ajuns s-o înfăptuiască, de pe spinarea măgarului 
și-a întins el mîinile spre corturi și a binecuvântat acel 
popor sfînt și blagoslovit: pentru a vădi că acei măgari 
saturnieni Și celelalte dobitoace înrîurite de pomenitele 
Sephiroth, de la măgarul arhetipal, prin mijlocirea 
măgarului natural și profetic, trebuia să aibă parte de 
o asemenea b:necuvîntare!*2. 

CORIBANTE: Multa igitur asinorum genera!“ 
măgar de aur, arhetipal, măgar-veșmâînt, măgar celest, 
membru al inteligenţelor divine, măgar angelic, animal, 
profetic, omenesc, bestial, ales, etic, civil și economic; 
vel!*t esenţial, substanţial, metafizic, fizic, ipostatic, 
noţional, matematic, logic și moral; vel superior, 
mediu și inferior; vel inteligibil, sensibil și imaginar; 
vel ideal, natural și noțional; vel ante multa, în multis 
et post multa!*. Mergi mai departe, deoarece paulatim, 
gradatim atque pedetentim!“*, demonstrația dumitale 
îmi devine mai limpede, mai înaltă și profundă. 

SAULINO: Revenind la cele spuse, nu trebuie să vi 
se pară deci ciudat dacă asinitatea a căpătat un jilţ 
ceresc la împărțirea locurilor aflate în partea cea mai 
înaltă a acestei lumi și a acestui univers material: de 
vreme ce măgarul trebuie să corespundă și să afle în 
sine o anume analogie cu lumea superioară!17, 

CORIBANTE: Tta contiguus hic illi mundus, ut 
omnis eius virtus inde gubernetur!*$, cum de altfel a 
stabilit principele peripateticienilor la începutul primei 
cărți din cugetarea sa meteorologică. 

SEBASTO: Vai, vai, ce balon de ştiinţă, ce vorbe 
nemăsurate-s ale dumitale, atotştiutorule şi tunătorule 
messer Coribante!*?. 

CORIBANTE: Ut liber! 

SEBASTO: Dar îngăduie să revenim la subiect și nu 
ne ma: întrerupe. 

CORIBANTE: Proh”. 

SAULINO: Nimic nu e mai aproape de adevăr şi 
mai înrudită cu el decît cunoașterea; iar ea trebuie 
împărțită (după cum și este) în două categorii: una 
superioară iar alta inferioară. Prima stă deasupra ade- 
vărului creat, este însuși adevărul necreat şi este cauza 
tuturor lucrurilor: căci prin ea e adevărat ceea ce e 
adevărat, prin ea tot ceea ce este este ceea ce este. Cea 
de a doua este un adevăr inferior, care nu face lucrurile 
adevărate, nici nu le face să fie ceea ce sunt; ci el 
depinde, e produs, e modelat, din afară şi dinăuntru, 
de lucrurile adevărate, pe care el le percepe nu în 
realitâtea lor, ci prin similitudine şi ca speţă: pentru 
că, în mintea noastră, acolo unde există cunoașterea 
aurului nu există cu adevărat aurul, ci numai aurul ca 
similitudine și speţă. Așa încît există un fel de adevăr 
care este cauză a lucrurilor și care se află deasupra 
tuturor lucrurilor; un alt fel, care se află în lucruri și 
este al lucrurilor; şi mai există un al treilea și ultim fel, 
care vine după lucruri și din lucruri. Primul are numele 
de cauză, al doilea are numele de lucru, al treilea de 
cunoaștere. Felul întîi de adevăr este exprimat, în 
lumea arhetipală şi ideală, de un Sephiroth; cel de al 
doilea stă pe primul loc, la temeiul cerului cel mai de 

sus; cel de al treilea stă aproape de locul pomenit, în 
acel cer material de unde ne influenţează nouă creierul: 
adică în locul unde stau ignoranţa, prostia, asinitatea 
şi de unde a fost alungată Ursa mare. Aşadar, de vreme 
ce adevărul real și natural este cunoscut prin adevărul 
noţional, adică de vreme ce primul e obiectul celui de 
al doilea, iar al doilea e subiectul celui dintii, prin 
intermediul noţiunii, tot așa se cuvine ca lăcașul unuia 
să fie apropiat de lăcașul celuilalt și unit cu el!*?. 

SEBASTO: Bine zici că, în rînduiala naturii, ade- 
vărul, ignoranţa și asinitatea stau alături: cum adesea 
sunt unite între ele obiectul, actul și potenţa. Dar 
lămurește-ne acum de ce insiști să pui alături și mai 
aproape de adevăr ignoranţa ori asinitatea decît știința 
ȘI cunoașterea: de vreme ce ignoranţa și nebunia nici 
vorbă să fie apropiate și conlocuitoare cu adevărul!”?, 
ci dimpotrivă trebuie să fie cât se poate de departe de 
el, pentru că ele au legătură cu neadevărul şi aparţin 
unei ordini contrarel**. 

SAULINO: Pentru că Sofia dobîndită fără ignoranță 
şi nebunie, și, ca atare, fără asinitatea care e totuna cu 
ele și le exprimă, nu poate lua în stăpînire adevărul: 
şi de aceea are nevoie de ea ca mijlocitoare; căci așa 
cum în actul mijlocitor se contopesc termenii sau extre- 
mele, obiectul și potenţa, la fel în Asinitate se conto- 
pesc Adevărul şi Cunoașterea, numită de noi Sohia!”. 

SEBASTO: Spune-ne, pe scurt, de ce. 

SAULINO: Deoarece cunoașterea noastră e necu- 
noaştere sau e cunoaştere a nimic sau nu e stăpînire 
a nici unui adevăr; sau, dacă există totuşi vreun drum 
către adevăr, acela nu poate trece decît prin poarta 
deschisă nouă de ignoranță, care este drumul însuși, 
poarta și portarul laolaltă. Or, dacă Sofia zărește ade- 
vărul prin mijlocirea ignoranței, îl zăreşte, ca urmare, 

prin mijlocirea prostiei și, ca atare, prin asinitate. 
Urmează că oricine are o asemenea cunoaștere e în- 
tr-un anume fel măgar şi ţine de asinitate!56. 

SEBASTO: Dovedeşte-mi acum că premisele dumi- 
tale sunt adevărate: căci cu concluziile eu unul sunt 
de acord: admit că cine este neștiutor, în măsura în 
care e neștiutor, e prost; și că cine e prost, întrucît e 
prost, e măgar şi deci că neştiinţa este asinitate. 

SAULINO: Unu ajung la contemplarea adevărului 
pe calea învăţăturii și cunoașterii raţionale prin forța 
intelectului agent care pătrunde în suflet şi-i aprinde 
lumina lăuntrică!” : dar aceștia sunt rari, cum bine zice 
poetul: 


Pauci quos ardens evexit ad aethera virtus!”’ 


Altii se îndreptă spre el și se căznesc să-l atingă pe 
calea ignoranței. Dintre aceștia unii suferă de ceea ce 
se numește ignoranță prin simplă negare: ei nici nu 
știu, nici nu-şi închipuie că știu; alții suferă de așa-zisa 
ignoranță cu înclinaţie vicioasă: aceștia cu cât știu mai 
puţin şi cu cît sunt mai îmbibaţi de informaţii false, 
ea atit sunt mai siguri de ceea ce ştiu: drept care pentru 
a afla adevărul ei cer o caznă îndoită, o dată pentru a 
se dezbăra de obiceiul greșit, apoi, pentru a-l căpăta 
pe cel bun; alții suferă de acea ignoranță care e admı- 
rată ca un har divin: ei sunt cei care nici nu zic, nici 
nu cred că știu, ba mai mult, fiind socotiți de destui 
drept neştiutori, sunt cu adevărat docti întrucît se 
reduc la strălucita asinitate şi nebunie. Dintre aceștia, 
unii sunt astfel de la natură, ca cei ce sunt conduși de 
lumina propriei raţiuni şi care își folosesc lumina rati- 
unii şi a simțului pentru a nega orice lumină a raţiu- 
nil ȘI simțului!5%; alții se conduc, sau mai bine zis se 

lasă conduși cu opaițul credinţei, închinîndu-și inte- 
lectul celui ce-i călărește!* și care îi mînă și-i poartă 
unde-i place: iar aceştia sunt cei care nu pot greși ei 
înșiși, deoarece ei nu se conduc după mintea lor ome- 
nească supusă greșeli, cı după lumina infailibilă a 
inteligentei supreme. Aceștia sunt cu adevărat cel pre- 
destinaţi să pășească în Ierusalimul fericirii și să aibă 
viziunea deplină a adevărului divin: deoarece ei sunt 
călăriți de acel călăreț fără de care nimeni nu poate găsi 
calea adevărului!si. 

SEBASTO: Prin urmare așa se deosebesc între ele 
soiurile de ignoranță și asinitate; și așa, încetul cu 
încetul, încep şi eu să accept că asinitatea este o virtute 
necesară și divină, fără de care omenirea ar fi pierdută 
şi prin care, dimpotrivă, toată omenirea e salvată!$?. 

SAULINO: lată acum, în aceeaşi privinţă, un alt 
principiu care lămurește o altă deosebire, mai specială: 
ceea ce leagă intelectul nostru, care este în sofia, de 
adevăr, care este obiectul inteligibil, este, după caba- 
liști și unii mistici teologi, un anume soi de ignoranță; 
un altfel de soi, după pyrrhonieni!*, efectici!** și alții 
ca el; și un altul, diferit, după teologii creștini, dintre 
care tarsianul!* ridică în slăvi acea ignoranță pe-atât 
pe cît o socoteşte de nebunească majoritatea lumii. La 
primul soi avem de-a face cu o necontenită negare: de 
aceea el este numit și ignoranță negativă, pentru că nu 
îndrăzneşte niciodată să afirme; la cel de al doilea, cu 
o necontenită îndoială, unde nu se îndrăznește nicicînd 
a defini sau a hotărî. În cel de al treilea caz, toate prin- 
cipiile sunt socotite cunoscute, aprobate și evidente 
cu un anume argument, dar fără vreo demonstraţie sau 
manifestare exterioară. Primul soi este reprezentat de 
măgăruș, îndărătnic şi umblăreţ; cel de al doilea, de o 
măgăriţă, pironită între două drumuri, neputîndu-se 

clinti din mijlocul lor pentru că nu se poate hotărî pe 
care dintre ele ar fi mai bine s-o apuce!6; cel de al 
treilea, de măgăriţa cu măgăruşul ei, care-l cară în spate 
pe mântuitorul lumii!*: unde măgăriţa (după cum ne 
învaţă sfinții părinți) înseamnă poporul iudeu, iar 
măgăruşul, poporul păgîn, care s-a născut precum fiica 
Biserică din muma sinagogă, amîndouă trăgîndu-se din 
aceeași seminţe ce coboară din părintele credincio- 
şilor, Avraam. Aceste trei soiuri de ignoranță se unesc, 
precum trei ramuri, într-un singur trunchi pe care îl 
ocîrmuiește asinitatea arhetipală, trunchi puternic susti- 
nut de rădăcinile celor zece Sephiroth. 

CORIBANTE: Frumoasă interpretare! Acestea nu 
sunt argumente retorice, nici sofisme elenchice!S8, nici 
probabilității topice!$%, ci sunt demonstraţii apo- 
dictice!/0 precum că măgarul nu este un animal atît de 
umil cum se crede îndeobşte, ci e o speţă cu mult mai 
eroică şi divină. 

SEBASTO: Saulino, nu e cazul să te mai căznești să 
mergi pînă la capăt cu lămuririle cerute de mine: Cori- 
bante văd că e mulțumit cum de altfel poate fi oricine 
a ascultat cu atenție adăugirile tale. Dar acum fă-mă, 

rogii-te, să înţeleg pricinile înțelepciunii care constă 
în ignoranta și asinitatea de al doilea soi: adică în ce 
fel participă l* asimtate pyrrhonienii, efecticii și cei- 
lalu filozofi ai Academiei? Căci eu nu mă îndoiesc de 
primul și de cel de al treilea soi, care prin ele însele 
sunt foarte înalte şi îndepărtate de simţuri și atît de 
limpezi că nu există ochi să nu le recunoască. 

SAULINO: Voi răspunde îndată întrebării dumitale; 
dar mai întîi vreau să vă atrag atenţia că primul și al 
treilea soi de nebunie și de asinitatel!”! converg, putem 
spune, într-unul singur: pentru că amîndouă depind 
de un principiu ce nu poate fi înţeles sau exprimat și 

care conduce la acea cunoaștere care este disciplina 
disciplinelor, învăţătura învățăturilor și ştiinţa ştiin- 
telor. Și vreau să vă spun pe ce cale oricine dorește sau 
a dorit o asemenea cunoaștere a putut și poate să o 
dobîndească fără pic de strădanie sau învăţătură. Sfinții 
părinți"? și rabinii iluminati au observat şi cercetat ce 
păţiseră acei înţelepţi ai lumiit”, semeţi și trufași, 
care au avut încredere în propria minte și cu o îndrăz- 
neaţă și nemăsurată înfumurare au cutezat să se înalte 
înspre cunoaşterea tainelor divine și a adîncurilor 
dumnezeirii: ei au fost năuciţă și împrăștiați nu altmin- 
teri decît cei ce au construit turnul Babel, căci şi-au 
închis singuri calea, devenind mai puţin deschişi către 
înţelepciunea divină şi viziunea adevărului veşnic. Și 
atunci ce-au făcut? Ce hotărîre au luat?!” Au stat pe 
loc, au încrucişat!” braţele, au închis ochii, au renun- 
tat la orice observaţie și strădanie, au înfierat orice 
cugetare omenească, au alungat orice simţămînt natu- 
ral, și, în cele din urmă, s-au considerat măgari: atunci 
Şi-au ridicat, şi-au întins, şi-au ascuţit, îngroșat şi mărit 
urechile; și-au adunat și contopit toate puterile spi- 
ritului în auz, nemaitrebuind decît să asculte și să 
creadă, precum cel despre care se spune: „In auditu 
auris obedevit mihi“!”®. Tot atunci, concentrîndu-și 
şi supunîndu-și facultăţile vegetativă, senzitivă și 
intelectuală, și-au unit cele cinci degete într-o copită, 
ca să nu poată, precum Adam, să întindă mîinile și să 
apuce fructul oprit al pomului cunoașterii, care i-a 
lipsit de fructele pomului vieţii sau, asemeni lui Pro- 
meteu (care e o metaforă cu același sens), să întindă 
mîinile și să fure focul lui Jupiter pentru a aprinde cu 
el lumina puterii raționale. Astfel, măgarii noștri divini, 
scutiţi de orice trăire și simțire proprie, au ajuns să 
cunoască numai ceea ce le șoptesc la ureche revelațiile 

zeilor sau ale vicarilor lor: şi, ca urmare, au ajuns să 
nu se conducă după nici o altă lege. De aceea nu se 
întorc la dreapta sau la stînga decît urmînd lecţia sau 
rostul hotărât de laţul ori căpăstrul care-i strînge de 
gît sau de bot, şi nu se mişcă decît încotro sunt miînaţi. 
Li s-au îngroșat buzele, li s-au învîrtoșat fălcile, li 
s-au întărit dinţi, așa încât, oricât de tari, de spinoase, 
de aspre şi greu de digerat ar fi bucatele care li se pun 
dinainte, să fie pe gustul botului lor. Ca urmare, dintre 
toate dobitoacele care pasc pe întinsul pămîntului, ei 
se hrănesc cu nutreţul cel mai gros şi mai din topor; 
Şi toate astea pentru a ajunge la cea mai josnică umilință 
care-i va învrednici de cea mai înaltă slavă, după vorba: 
„Omnis qui se humiliat exaltabitur“. 

SEBASTO: Dar aş vrea să pricep cum va putea deo- 
sebi dobitocul acesta dacă acela ce-l încalecă este un 
dumnezeu sau un diavol, este un om sau un alt dobitoc 
mai mare sau mai mic: dacă lucrul de care trebuie să 
fie cel mai sigur este că el însuși este şi vrea să fie măgar, 
că nu poate avea un trai mai bun și obiceiuri mai bune 
decît ale măgarului, că nu poate aștepta un sfîrșit mai 
bun decît al măgarului și că nu-l așteaptă nici o altă 
slavăposibilă, potrivită și demnă de el decât cea măgă- 
rească 2175 

SAULINQ; Credincios este acela care nu îngăduie 
ca ispita să fie peste puterile sale!” : el îi cunoaște pe 
cei asemeni lui, pe ei îi socoate şi îi ţine drept ai săi și 
nu îngăduie să-i fie luati. O, sfântă i ignoranță, o, divină 
nebunie, o asinitate supraomenească! Acel iluminat, 
contemplativul şi profundul Areopagit, scriindu-i lui 
Caius15, afirmă că ignoranţa este o perfectă cunoa- 
ştere: ceea ce e tot una cu a spune că asinitatea este o 
condiţie divină. Învăatul Augustin, îmbătat foarte de 
acest nectar divin, aduce mărturie în Solilocviile sale 

că spre Dumnezeu ne călăuzește mai degrabă igno- 
ranţa decât știința și, dimpotrivă, mai degrabă decit 
ignoranţa știința e aceea ce ne duce la pierzanielă!. 
Și pentru a înfățișa această idee spune că mîntuitorul 
lumii a intrat în Ierusalim purtat de picioarele și copi- 
tele măgarilor, arătînd astfel că ceea ce se petrece în 
cetatea triumfătoare trebuie să se petreacă, prin ana- 
gogie!S?, şi în aceasta luptătoare, de aici, de jos. Ceea 
ce spune și profetul în psalmi: „Nor în fortitudine equi 
voluntatem habebit, neque in tibiis viri bene placitum 
erit ei“ 185. 

CORIBANTE: Supple tu : Sed in fortitude et tibiis 
asinae et pulli fili contugalis!8*. 

[SAULINO]: Acum, pentru a vă dovedi că numai 
prin asinitate putem încerca să tindem spre acea 
viziune supremă și să ne apropiem de ea, vreau să aflați 
șI să înțelegeți că nu există pe lume contemplație mai 
rodnică decât aceea care neagă orice cunoaștere și orice 
percepere și judecare a adevărului, în aşa fel încît supre- 
ma cunoaştere devine certitudinea că nu putem şti şi 
nu știm nimic ŞI, prin urmare, recunoașterea faptului 
că nu putem fi şi nu suntem altceva decît măgari: 
concluzie la care au ajuns socraticui, platonici, efec- 
ticii, pyrrhonienii și alţii asemenea, care n-au avut 
urechile atît de mici, buzele atît de subțiri și coada atît 
de scurtă încât să nu și le poată vedea singuri!85, 

SEBASTO: Rogu-te, Saulino, opreşte-ţi astăzi aici 
declaraţiile și demonstratiile legate de acest subiect: 
deocamdată am înțeles destul de multe, mai ales că a 
venit vremea cinei iar subiectul cere o tratare mal lungă; 
drept care, îngăduie (dacă şi Coribante socotește la fel) 
să ne revedem mîine pentru a lămuri această chestiune; 
iar eu îl voi aduce cu mine și pe Onorio, care își amın- 
teste că a fost măgar și prin urmare e un pitagorician!86 

convins: asta pe lîngă faptul că, avînd propriile sale 
teorii, ne poate oferi noi subiecte. 

SAULINO: Foarte bine, mă bucur că vine, el îmi 
va ușura cu siguranță sarcina. 

CORIBANTE: Ego quoque huic adstipulor senten- 
tiae!S ; de altfel a venit vremea să le dau drumul învă- 
țăceilor mei, propria revisant hospitia, proprios lares’. 
Mai mult (si lubet!) pînä cînd veți isprăvi subiectul 
în discuţie, eu unul sunt gata să revin în fiecare zi, la 
aceeaşi oră, aici, alături de voi. 

SAULINO: Iar eu voi face întocmai la fel. 

SEBASTO: Să mergem, deci. 


Sfârşitul primului dialog 


DIALOGUL AL DOILEA 


/nterlocutori: Sebasto, Onorio!%, Coribante, Saulino 


SEBASTO: Tu îți aduci aminte că ai dus în spate 
samarul 21? 

ONORIO: Și samarul, și povara, și din cînd în cînd 
am tras și la roată: mai întîi am fost în slujba unui 
grădinar pe care-l ajutam să care bălegar din cetatea 
Tebei pînă la tarlaua de lîngă zidul cetăți, iar de la tarla, 
înapoi la oraș, varză, salată, ceapă, pepeni, ridichi și 
păstîrnac; de la el m-a cumpărat un cărbunar, unde 
însă am rămas în viaţă numai câteva zile. 

SEBASTO: Cum e cu putinţă să-ţi amintești așa ceva? 

-”ONORIO: O să-ţi spun ș şi asta. Aflîndu-mă eu la 
păscut, pe buza unei rîpe pietroase și abrupte, și pof- 
tind la un ciwlin care creștea mai la vale, spre prăpastie, 
crezînd că-mi pot întinde fără pericol gîtul pînă la 
el, m-am aplecat, fără vreo remușcare a conștiinței și 
împotriva instinctului raţiunii naturale, mai mult decât 
trebuia: drept care am căzut din înaltul povîrnișului, 
iar stăpînul meu a priceput că mă cumpărase pentru 
corbi. Liberîndu-mă eu astfel din închisoarea trupului, 
am devenit spirit, rătăcind fără de picioare; şi am obser- 
vat că eu, ca substanţă spirituală, nu eram diferit nici 
ca gen nici ca specie de toate celelalte spirite care 

transmigrau în urma descompunerii altor animale și 
corpuri compuse; şi am văzut că Parca!” nu face dife- 
rență între corpul omului și cel al măgarului, nici între 
cel al animalelor și cel al lucrurilor considerate neîn- 
sufleţite, şi nu doar în privinţa materiei trupești; ea 
nu face diferenţă nici în materie de spirit, între sufletul 
măgarului și cel al omului sau între sufletul vieţuitoa- 
relor și sufletul oricăror lucruri de pe lume: întocmai 
precum toate lichidele sunt în esenţă un singur lichid, 
toate crîmpeiele de aer sunt ca substanţă un singur aer, 
la fel toate spiritele ţin de un singur spirit, al Amfitriter!”, 
și la acela se întorc toate!”*. Iar după ce am adăstat o 
vreme în starea aceea, lată că 


Letheum ad fluvium Deus evocat agmine magno, 
scilicet immemores supera ut convexa revisant, 


rursus et incipiant in corpora velle reverti”, 


Atunci, laolaltă cu multimea a cărei principală călă- 
uză era Mercur!%, am plecat din cîmpiile fericite fără 
să sorb din undele repezi ale rîului Lehte!”, prefăcîn- 
du-mă doar că beau asemeni celorlalți: dar n-am făcut 
decît să-mi apropii buzele și să ating apa, atît cât să-l 
păcălesc pe cei ce ne vegheau, cărora le-a fost de ajuns 
să-mi vadă gura şi bărbia ude. Am luat-o apoi spre 
aerul mai curat, trecînd prin poarta Cornee!” și, lăsînd 
în urmă şi dedesubt adîncurile, m-am trezit pe mun- 
tele Parnas care — nu-i legendă! — din pricina izvoru- 
lui său cabalin a fost închinat de părintele Apollo fucelor 
sale, Muzele!”. Acolo, prin voia și rînduiala destinului 
am redevenit măgar, dar fără să pierd speţele inte- 
ligibile, sufletul meu animal nefiind văduvit şi sărăcit 
de ele, iar virtutea și vlaga acestuia au făcut să-mi 
crească de o parte și de alta a trupului forma și substanţa 

a două aripi destul de mari încât să înalțe pînă la aștri 
greutatea mea trupească. Atunci am fost văzut și numit 
nu pur și simplu.măgar, ci Măgar zburător, sau calul 
Pegas. Apo: am fost însărcinat să îndeplinesc multe 
dintre poruncile prevăzătorului Jupiter, l-am slujit pe 
Belerofon?%, am trecut prin multe și faimoase aventuri, 
iar în cele din urmă am fost înălțat la cer la hotarul 
dintre Andromeda şi Lebăda pe de o parte, și Peşti și 
Vărsător, de cealaltă. 

SEBASTO: Rogu-te, mai dă-mi un răspuns înainte 
de a mă face să înţeleg în amănunt tot ce povestești: 
din experienţă și amintire proprie poţi confirma opinia 
pitagoricienilor, a druizilor, a saducheilor?! și a altora 
ca ei privind acea continuă metempsihoză, adică tran- 
sformare sau reîntrupare a tuturor sufletelor ? 


Spiritus eque feris humana în corpora transit, 
inque feras noster, nec tempore deperit ullo 922 


ONORIO: Da, domnul meu, așa e cu siguranță. 

SEBASTO: Prin urmare dumneata susti neabătut 
că între sufletul omului și cel al dobitoacelor nu e o 
deosebire de substanţă ? Și că ele diferă numai ca formă? 

ONORIO: Sufletul omului este în esenţa sa, ca gen 
și speţă, la felcu cel al muștelor, al scoicilor de mare?%, 
al plantelor și al oricărui alt lucru însuflețit, adică avînd 
suflet: căci nu există corp care să n-aibă într-însul un 
suflet care comunică, care mai vioi şi desăvirșit, care 
mai puţin. Or, acest spirit, ca urmare a destinului sau 
providenţei, a rînduielu sau întîmplări, se contopeşte 
cînd cu o specie de trupuri, cînd cu alta: și atunci, în 
funcţie de complexitatea alcătuirii și a mădularelor, va 
avea grade diferite de desăvîrşire a minţii şi a făptuirilor 
sale. Prin urmare, atunci cînd un spirit sau suflet care, 

pe cînd se afla într-un păianjen, avea o anume înde- 
mâînare și un anume număr, mărime și formă de gheare 
şi picioare, odată renăscut ca om, capătă o altă minte 
și alte instrumente, alte priceperi și făptuiri. Merg pînă 
într-acolo spunînd că, de-ar fi cu putinţă sau s-ar 
întîmpla cu adevărat ca la un șarpe, capul să se prefacă 
ȘI să se replăsmuiască în chip de cap omenesc, ca bustul 
să-l crească atât cît poate încăpea în specia lui, dacă i 
s-ar lăţi limba, i s-ar lărgi spatele, dacă i-ar crește braţe 
şi mâini, iar în locul în care i se termină coada i-ar răsări 
o pereche de picioare, atunci acest animal ar înţelege, 
s-ar înfățișa, ar respira, ar vorbi, ar făptui și ar umbla 
întocmai ca şi un om; şi chiar ar fi om2*; şi invers, 
omul nu ar fi altceva decît șarpe, dacă braţele și picioa- 
rele i s-ar resorbi în trup, dacă toate oasele s-ar aduna 
formînd numai șira spinării, dacă ar lua formă de șarpe 
şi ar căpăta toate acele alcătuiri trupeșşti și toate com- 
portările ce decurg din ele. Atunci ar avea o minte mai 
mult sau mai puţin iute, în loc de a vorbi ar şuiera, în 
loc de a merge s-ar tîrî, în loc de a-şi construi o casă 
și-ar săpa O gaură și nu și-ar dori o cameră ci gaura 
cu pricina; Și cum înainte depindea de acele mădulare, 
instrumente, potenţe și acte, acum ar depinde de 
cestelalte: întocmai cum unul și același meșter, inspirat 
diferit de proprietăţile diferite ale materialului și mînu- 
ind unelte diferite, dă la iveală proiecte și făurituri 
diferite. De aici puteți pricepe că este posibil ca multe 
animale să aibă mai multă minte și un intelect mai 
luminat decît omul (și nu e glumă ce a spus Moise despre 
șarpe cînd l-a numit cel mai înţelept?” dintre toate 
animalele de pe pămînt), dar, din pricina putinătății 
mijloacelor de care dispun, rămîn mai prejos decît acesta, 
la fel cum omul, prin bogăția ce i-a fost dăruită?%, e 
cu mult mai presus de ele. Și ca să te convingi, privește 

mai îndeaproape și cugetă în sinea dumitale ce s-ar 
întîmpla dacă omul ar avea de două ori mai multă 
minte decît are, dacă intelectul lui activ ar străluci mult 
mai puternic decît face acum, dar, cu toate acestea și 
rămînînd el în tot restul la fel, mîinile i-ar fi trans- 
formate în două picioare: spune-mi cum ar mai rămîne 
impune?” relațiile dintre oameni, cum s-ar mai putea 
întemeia şi dura familiile și convieţuirea lor altminteri 
sau mai bine decât cele ale cailor, cerbilor sau porcilor, 
fără a fi devoraţi de nenumărate specii de animale și 
fără a fi astfel destinaţi unei distrugeri mai mari și mai 
sigure 22% Și, ca urmare, unde s-ar mai pomeni insti- 
tuire de doctrine, inventare de discipline, grupare de 
cetăţeni, proiectare de clădiri și multe alte lucruri care 
sunt semne ale măreției și excelentei omeneşti şi care-l 
fac pe om triumfătorul neînvins al tuturor celorlalte 
specii ? Toate astea, dacă priveşti cu atenţie, nu decurg 
din pravila minții ci din cea a mîinii, organul organelor”. 

SEBASTO: Ce spui atunci de maimuțe sau de urși 
care, dacă nu admiţi că au mîini, au totuși un instru- 
ment nu mal prejos ca mina. 

ONORIO: Dar nu au alcătuirea pe măsura unei atarı 
pūtéri spirituale; deoarece la astfel de animale și la 
multe altele, din pricina alcătuirii lor materiale butu- 
cănoase satn fluide, inteligenţa universală nu poate 
imprima sufletelor lor o asemenea forţă spirituală?!0: 
dar această comparaţie se referă la speciile de animale 
cele mai dotate intelectual. 

SEBASTO: Dar papagalul n-are și el organul desă- 
vîrșit pentru a scoate orice sunet articulat? Atunci de 
ce poate vorbi atât de greu, cu atîta caznă și atît de 
puțin și fără a înţelege ceea ce spune? 

ONORIO: Pentru că nu are facultatea nimerită 
de a învăţa şi a reţine, cea potrivită omului, ci aceea 

potrivită speciei sale, în virtutea căreia n-are nevoie 
să-l înveţe cineva să zboare, să-și caute hrana, să deo- 
sebească mîncarea de otravă, să facă pui, să-și constru- 
jască cuibul, să-și schimbe lăcașul, să se adăpostească 
pe vreme rea și să facă față nevoilor vieții nu mai puţin, 
ci uneori chiar mai bine şi mai lesne decît omul. 

SEBASTO: Învăţaţii spun că asta se datorează instinc- 
tului și nu inteligentei sau gîndirii logice”. 

ONORIO: Întreabă-i pe învățații dumitale dacă ase- 
menea instinct este simţ sau intelect. Iar de e simţ, dacă 
vine dinăuntru sau din afară ? Or, nevenind el din afară, 
cum bine se vede, să spună ei ce simţ interior mai bun 
ca al omului îi înarmează cu prevederea, dibăcia, deprin- 
derea, precauţia și agerimea cu care fac faţă nu doar 
situaţiilor prezente, dar și celor viitoare. 

SEBASTO: Sunt puşi în mișcare de inteligenţa infai- 
libilă. 

ONORIO: Aceasta, dacă este principiu natural și 
proxim care se exercită asupra unei acţiuni apropiate 
și individuale, nu poate fi universală și exterioară, ci 
trebuie să fie particulară și interioară și, prin urmare, 
o calitate a spiritului, care îl mînă din urmăzi3, 

SEBASTO: Așadar spui că nu inteligenţa universală 
îi mînă? 

ONORIO: Spun că inteligenţa universală eficientă 
este una la toți: ea mișcă totul, ea produce gîndirea; 
dar mai este în fiecare și o inteligenţă individuală, prin 
care fiecare este mișcat, este luminat și gîndeşte; iar 
aceste inteligenţe individuale sunt tot atâtea cîte sunt 
existenţele individuale. Așa cum puterea de a vedea 
sporeşte cu cât sporește numărul ochilor și e provocată 
şi luminată îndeobşte de un foc, de o lumină, de un 
soare: la fel puterea intelectivă sporește cu cît sporește 
numărul celor ce împărtășesc același suflet cunoscător, 

iar deasupra tuturor strălucește soarele unui unic 
intelect. Așadar, deasupra tuturor vieţuitoarelor se află 
un simț activ, acela care le face pe toate să simtă și prin 
care toate sunt sensibile în act; și la fel se află un inte- 
lect activ, care le face pe toate să gîndească, și prin care 
toate sunt intelective în act?1*. Prin urmare există atîtea 
simţiri Și atîtea gîndiri pasive sau posibile cîte sunt 
existenţele individuale: iar ca trăsături individuale și 
complexitate a alcătuirii ele sunt tot atît de diferite și 
numeroase pe cît de numeroase şi diferite sunt alcă- 
tuirile și formele lor trupești. 

SEBASTO: Spune-i cum îţi place şi înțelege-l cum 
vrei: eu unul refuz să numesc intelect acel instinct ratio- 
nal al animalelor. 

ONORIO: Dar dacă nu poţi să-l numești nici simţ, 
atunci presupui că, în afară de puterea senzitivă şi cea 
intelectivă, animalele trebuie să mai aibă încă o putere 
de cunoaștere?!?. 

SEBASTO: Voi spune că e o putere eficientă a simţu- 
rilor lăuntrice. 

ONORIO: De ce atunci să nu numim această putere 
eficientă intelect uman, ca cel în virtutea căruia gîn- 
„teste omul? În fond avem toată libertatea de a numi 
cum ne place și a limita definițiile şi sensurile cuvintelor 
cum ne pare mai-potrivit, la fel cum a făcut Averroes. 
Și am toată libertatea de a spune că înţelegerea dumi- 
tale nu e înţelegere sau că orice faci dumneata faci nu 
din intelect ci din instinct: de vreme ce faptele altor 
animale mai demne decât ale dumitale (precum cele ale 
albinelor și furnicilor) nu se numesc că vin din intelect 
ci din instinct. Sau voi spune că instinctul acelor mici 
făpturi este mai demn decît intelectul dumitale?!$. 

SEBASTO: Hai să nu mai discutăm deocamdată mai 
mult despre asta, ci să revenim la subiectul nostru. 

Dumneata zici că, la fel cum dintr-o aceeaşi ceară sau 
alt material se modelează figuri felurite și diferite, la 
fel din aceeași materie corporală sunt făcute toate cor- 
purile şi din aceeași substanță spirituală toate spiritele ? 

ONORIO: Întocmai; adaugă la aceasta că din mul- 
țimea felurilor de a fi, a obișnuinţelor, a rînduielilor, 
a mărimilor şi a părților alcătuitoare ale corpului și 
spiritului decurge diversitatea firilor, a alcătuirilor, iau 
naştere feluritele organe şi apar diferitele genuri de 
lucruri. 

SEBASTO: Părerea asta mi se pare nu prea depărtată 
nici tocmai contrară credinţei profeților care spun că 
totul se află în mîna universalului eficient precum 
același lut în mîna unuia și aceluiași olar, lut care, cu 
roata acestui vîrtej de astri, este modelat și remo- 
delat, în perindarea nașterilor și distrugerilor lucru- 
rilor, cînd într-un nobil pocal, cînd într-un pocit de 
ulcior, dar mereu din același material. 

ONORIO: Asta au priceput și declarat mulți dintre 
rabinii cei mai înţelepţi. Așa pare să fi înţeles și cel ce 
a ZIS: „Salva-vei oameni şi vite pe-atit pe cît îu vei 
înmulți mila.“215 Același lucru devine limpede și din 
transformarea lui Nabucodonosor?!?. De aceea unii 
saduchei au crezut că Botezătorul ar fi fost Ilie? : nu 
că ar fi avut același trup, ci același spirit într-un alt trup. 
Prin acest fel de renaștere unii speră că justiţia divină 
le va face dreptate după sentimentele şi faptele de pe 
cînd erau în alt trup. 

SEBASTO: Rogu-te, să nu mai vorbim de asta căci 
părerea dumitale începe să-mi placă prea tare și încep 
s-o cred mai mult decît verosimilă; iar eu vreau să-mi 
păstrez credinţa în care am fost crescut de părinţii 
și de învățătorii mei: de aceea povestește mai bine 
întîmplări istorice sau scorneli sau pilde și încetează 

cu demonstrațiile și citatele care, cred eu, sunt strîm- 
bate de dumneata mai mult decât de altii. 

ONORIO: Ai dreptate, omule. Și, de altfel, trebuie 
să termin ce începusem să-ţi spun, dacă nu ţi-e teamă 
că și prin asta ţi-aș putea corupe gîndirea și tulbura 
conștiința nepătată. 

SEBASTO: Nu, asta nu; dimpotrivă, te ascult cu mai 
multă plăcere decît am ascultat vreodată vreo poveste. 

ONORIO: Atunci, dacă nu mă asculti pentru teorie 
și învăţătură, ascultă-mă de plăcere. 


A doua parte a dialogului 


SEBASTO: Îi vezi cumva sosind pe Saulino şi Cori- 
bante? 

ONORIO: Era vremea să fi ajuns. Mai bine mai 
tîrziu decît niciodată, Saulino! 

CORIBANTE: Si tardus advendus, citior expeditio”. 

SEBASTO: Cu întârzierea voastră ati pierdut o seamă 
de subiecte frumoase și aș ţine ca Onorio să le reia. 

ONORIO: Vas, nu, nu mi-ar plăcea defel; mai bine 
sănetontinuäm discuţia, căci de va fi nevoie să repet 
unele lucruri, le-o voi face numai lor și în tihnă: deoa- 
rece acum nzaș vrea să-mi întrerup firul povestirii. 

SAULINO: Da, da, e bine aşa: mergi mai departe. 

ONORIO: Așadar, aflîndu-mă eu, cum spuneam, 
în înaltul cerului sub numele de calul Pegas, mi s-a 
întîmplat ca, urmînd regula prefacerii în forme inferi- 
oare, din vrerea destinului și din pricina unei anumite 
înclinații pe care, îmbătat de nectar, o căpătasem acolo 
(prea bine descrisă de platonicianul Plotin?2), am fost 
trimis?” să devin ba filozof, ba poet, ba pedant; chi- 
pul însă mi-l lăsasem în cer unde, din timp în ump, 

la vremea transmigraţiei, mă întorceam cu amintirea 
celor învăţate în întrupările mele; iar cînd se întîmpla 
să trebuiască să revin într-un alt lăcaș pământesc, o 
lăsam acolo ca într-o bibliotecă. Dintre acele amintiri?2%, 
ultimele sunt cele pe care am început să le capăt în 
timpul vieţii lui Filip Macedoneanul, după ce am fost 
zămislit, după cum se crede, din sămânța lui Nicomah??. 
Acolo, după ce am fost învăţăcelul lui Aristarh?%, 
Platon şi alţii, am fost înaintat, mulţumită tatălui meu 
care era sfetnicul lui Filip, în funcția de preceptor al 
lui Alexandru cel Mare; sub domnia acestuia, deși 
eram foarte învățat în științele umaniste, în care stră- 
luceam ma! tare decît toți înaintașii mei, m-a cuprins 
bănuiala trufaşă — căci preceptorii sunt îndeobște 
trufași şi îndrăzneţ — că aș fi şi filozof al naturii: și 
prin asta, cum cunoașterea filozofică se stinsese, Socrate 
murise, Platon fusese izgonit, iar alţii se împrăștiaseră 
în felurite chipuri, am rămas eu singur, chior în ţara 
orbilor; așa că nu mi-a fost greu să capăt faima de 
retor, politician, logician și chiar de filozof. Astfel, 
reluînd greșit și prosteşte opiniile celor din vechime 
şi făcîndu-i pe acei înţelepţi cumsecade să vorbească 
şi să gîndească mai stâlcit decît ar face-o pînă şi copiii 
sau babele ramolite, m-am dat drept reformator al acelei 
discipline despre care nu știam o iotă. M-am intitulat 
prinţul peripateticienilor, am predat la Atena, sub por- 
ticul Liceului, unde, la lumina sau, pentru a spune 
adevărul, la întunericul care domnea în mine, am înţeles 
și am predat greșit natura principiilor și substanţa 
lucrurilor, am delirat, mai presus de orice delir, despre 
esenţa sufletului, fără a înţelege nimic din adevărata 
natură a mișcării şi a universului; și, în consecinţă, dato- 
rită mie ştiinţa naturală şi divină s-a stins și-a decăzut 


66 


atît de jos pe cît de sus se afla în vremea caldeenilor 
şi pitagoricienilor??. 

SEBASTO: Constatăm totuși că ai fost atîta vreme 
în admiraţia lumii; şi printre alte minunăţii rostite 
despre tine, s-a găsit și un arab??? care a spus că, năs- 
cîndu-te pe tine, natura a făcut efortul suprem pentru 
a aduce pe lume mintea cea mai cristalină, pură, înaltă 
și purtătoare de adevăr pe care a putut-o ea făuri: și 
în genere ești numit „geniu al naturii“. 

ONORIO: Cum de-ar fi pe lume nerozi de n-ar fi 
și falsă credinţă! lar de n-ar fi ea, cum ar exista suc- 
cesiunea științei și virtuților cu dobitociile și inerția, 
sau alte alternante de experienţe contrarii, cum sunt 
noaptea și ziua, fierbinţeala verii cu gerul iernii??? 

SEBASTO: Revenind însă la cunoștințele privitoare 
la suflet (lăsînd deocamdată la o parte celelalte subi- 
ecte), eu am citit și am cugetat la cele trei cărți ale 
dumitale”? în care vorbeşti atît de bîlbîit încît nici un 
alt bîlbîit nu le-ar pricepe; de asta te poate lesne 
convinge mulţimea de păreri diferite, de interpretări 
aiuritoare și de întrebări, toate încercînd să descîlcească 
Şi să lămurească ce vrei să spui în acele teorii încurcate 
st săbţiratice care nu ascund (dacă ascund totuși ceva) 
decît o pedantă şi peripatetică inconsistenţă. 

ONORIQ: Nu-i nici o mirare în asta, frate dragă, 
de vreme ce nu e cu putinţă ca alții să priceapă cum 
am înţeles eu niște lucruri pe care, de fapt, eu nu le-am 
înteles: sau să găsească o construcție și o argumentaţie 
în ceea ce doream eu să spun, dacă eu însumi nu știam 
ce voiam să spun. Ce deosebire credeți că este între 
aceștia și cei ce caută coarnele pisicii şi picioarele 
tiparului? Absolut nici una. Dar, îngrijindu-mă eu ca 
să nu-și dea seama de asta și alții și să-mi pierd, astfel, 
reputaţia de prim filozof, am făcut în așa fel încât 

oricine ar fi studiat filozofia mea naturală (în care eram 
ŞI mă ştiam total neștiutor) să gîndească și să creadă, 
dacă n-avea destulă minte, că orice ciudăţenie sau 
confuzie descoperită în ea nu provenea de la mine, ci 
de la neputinţa lui și a capacităţilor sale de a trece 
dincolo de suprafaţa enunţurilor mele. Drept care am 
aranjat să se publice scrisoarea aceea către Alexandru 
unde ceream ca tratatele mele de fizică, deja publicate, 
să fie socotite ca și nepublicate” !. 

SEBASTO: Și cu asta, pare-mi-se, ești cu conștiința 
împăcată! lată cum se înșală toţi măgarii care-s gata 
să se plîngă de dumneata la ziua judecăţi, cum că 
I-ai fi păcălit și fermecat, și că, prin șmecherii sofiste, 
i-ai fi abătut din drumul nu ştiu cărui adevăr pe care, 
cu alte principii și pe alte căi, l-ar fi putut dobîndi. 
Pentru că tu le-ai spus răspicat ceea ce trebuiau pe 
drept să gîndească: anume că dacă tu ai publicat ca şi 
cînd n-ai fi publicat, ei, după ce te-au citit, trebuie să 
considere că nu te-au citit; şi așa cum tu ai scris de parcă 
n-ai fi scris, la fel și aceia care îți propovăduiesc doc- 
trina trebuie ascultati tot atât cât și unii care ce vorbesc 
de parcă n-ar vorbi. În sfârşit, dumitale nu trebuie să 
ti se dea mai multă crezare decît unuia ce cugetă și dă 
sentinţe despre lucruri de care n-a avut vreodată habar. 

ONORIO: Aşa e cu siguranţă, dacă e să-ţi spun cin- 
stit cum gîndesc lucrurile acum: căci nimeni nu trebuie 
înțeles mai mult decît vrea el însuși să se facă înţeles; 
si nu trebuie să-i hăituim cu intelectul pe cei care fug 
de intelectul nostru, acuzîndu-i fie că vorbesc în enigme 
sau metafore, fie că nu vor să se facă înţeleși de ageamii, 
fie că se tem de disprețul mulțimii, fie că nu vor să dea 
mărgăritare la porci. Căci acum s-a ajuns pînă într-aco- 
lo încât orice satir, orice faun, orice sanchiu, orice ameţit 
sau nevricos, cînd își povestește visele sau îndrugă 

palavre fără cap și coadă, se-aşteaptă să-l bănuim că 
rostește ditai profeția, că ascunde un mare mister, secrete 
înalte şi taine divine în stare să învie morţii, pieire 
filozofale și alte potlogării bune să sucească mintea 
celor cu minte puţină și să- 1 țicnească de tot, în așa fel 
încît să-i facă să-și irosească timpul, inteligența, faima 
şi averea şi să-și cheltuie viaţa în chipul cel mai jalnic 
și ticălos?%?. 

SEBASTO: Treaba asta a priceput-o prea bine un 
prieten de-al meu, care avînd nu știu ce carte cu pro- 
feţii enigmatice sau altceva de soiul ăsta, după ce şi-a 
stors cu ea o bună parte din creier, a aruncat-o cu graţie 
și elegantă în latrină, spunîndu-i: „Draga mea, tu nu 
vrei să fii înțeleasă, iau eu nu voi a te înţelege“ ; şi i-a 
urat să se ducă la dracu” și să-l lase naibii în pace. 

ONORIO: Dar de compătimit și de rîs este mai ales 
faptul că, la citirea acestor cărţulii și bucoavne năroade, 
Silvio e cuprins de uimire, Ortensio de melancolie, 
Serafino slăbeşte, se gălbejește Cammaroto, Ambruogio 
albeşte, Giorgio dă în ţicneală, Reginaldo aiurează, 
Bonifacio se umflă, iar sfinţia sa Don Cocchiarone“” 
„pătruns de o nesfirșită și nobilă mirare“ umblă de 
cale lo prin sala cea mare, unde-şi face el plimbările, 
departe de gloata de mișei și topîrlani; şi potrivin- 
du-și, ba întrso parte ba în cealaltă, poalele togei sale 
literare, urnindu-şi ba un picior ba celălalt, iţindu-şi 
pieptul ba la stînga ba la dreapta, cu textul de comen- 
tat sub braţ, cu gestul de a da de pămînt cu puricele 
pe care-l ţine între primele două degete, cu fruntea 
încreţită de atîta cugetare, cu sprîncenele ridicate și 
ochii holbaţi, cu o figură uluită, încheind cu un suspin 
grav şi emfatic, va face să parvină la urechea celor de 
față următoarea sentinţă: „Huc usque alti philosophi 
non pervenerunt“ 2. Dacă însă lecţia pleacă de la o 

carte scrisă de vreun posedat sau vreun inspirat, unde 
nu există nici nu poate fi stors nimic mai mult decît 
dintr-o minte de măgar”, atunci, pentru a arăta că a 
nimerit-o și de data asta, va exclama: „O magnum mtis- 
terium 2. Dacă, din întîmplare ar da peste o carte... 

SEBASTO: Nu, rogu-te, ajunge! Știm prea bine tre- 
burile astea: să revenim la subiectul nostru. 

CORIBANTE: Ita ita, sodes”. Lămureşte-ne în ce 
chip și pe ce cale ţi-ai regăsit memoria pe care ţi-o pier- 
duseși în întruparea peripatetică şi în celelalte forme 
de existenţă? 

ONORIO: Cred că i-am spus lui Sebasto că, de fie- 
care dată cînd migram dintr-un trup şi înainte de-a mă 
înveșmâînta în altul, reveneam la acea reprezentare a 
iden asiniene (care, din preţuire și respect pentru 
virtuțile aripilor, n-a fost numită măgar de cei ce pri- 
vesc cu ocară la acest animal, ci calul Pegas), unde, 
după faptele și întîmplările prin care am trecut și pe 
care vi le-am descris, mi s-a hărăzit să redevin om mai 
degrabă decât altceva, din pricina avantajului cîștigat 
atunci cînd am avut șiretenia şi stăpînirea de a nu da 
pe gîtlej apa undei letee. Pe lîngă aceasta, la hotărîrea 
judeţului ceresc, niciodată cînd am mai părăsit un trup 
n-am luat-o înspre regatul lui Pluto pentru a revedea 
Cîmpiile Elizee, ci spre strălucita și augusta împărăție 
a lui Jupiter”. 

CORIBANTE: Lăcașul patrupedului înaripat?*?. 

ONORIO: Pînă acum: cînd a trebuit, cum a fost pla- 
cul senatului zeilor, să transmigrez laolaltă cu celelalte 
dobitoace aici, Jos, lăsînd acolo sus numai amprenta 
virtuţii mele; de acolo, prin gratia și înalta favoare a 
zeilor, mă pogor înarmat și înzestrat cu biblioteca mea, 
ducînd cu mine nu doar memoria speţelor opinabile, 
sofiste, aparente, probabile și demonstrabile, dar și 

judecata care le deosebește pe cele adevărate de cele 
false. Și, pe lîngă acestea, păstrez încă amintirea cuno- 
știnţelor din feluritele domenii, de pe cînd aveam dife- 
rite alcătuiri trupeşti, și a multor altor adevăruri pe care 
le vede numai şi numai ochiul minţi, fără ajutorul 
simţurilor; și aceste adevăruri nu-mi scapă, deși eu mă 
aflu în această piele și zidit într-un asemenea trup în 
care, prin porțile simţurilor (ca prin gaura cheii), putem 
vedea îndeobște numai unele forme de existenţă?*: la 
fel cum, ieșind din închisoare, ne e îngăduit să vedem 
limpede și deschis întreg orizontul formelor naturale?*!. 

SEBASTO: Așa încât ai păstrat tot de la toate formele 
şi ai reţinut nu doar veșmîntul atîtor filozofii, atîtor 
teme filozofice pe care le-ai prezentat lumii, ci ai căpă- 
tat în plus judecata superioară acelor tenebre sau acelei 
lumini în care ai crescut, simţit şi cunoscut, fie în act 
fie în potenţă, fie că te aflai în lăcaşurile pămâîntești fie 
că te aflai în cele infernale sau cerești. 

ONORIO: Așa e: și mulţumită acestei memorii, pot 
vedea și cunoaște, mai ceva ca într-o oglindă, adevărul 
despre esenţa şi substanţa sufletului. 

A treta parte a dialogului 
xo o 

SEBASTO: Să lăsăm deocamdată asta; să auzim, mai 
bine, care e părerea dumitale cu privire la subiectul 
discutat ieri de mine cu Saulino, aci de faţă: ânume 
teoria anumitor secte?* care afirmă că noi n-am putea 
cunoaşte nimic? 

SAULINO: Eu am arătat destul de clar că la înăl- 
țimea adevărului nu se ridică decît înălțimea ignoranței 
ŞI asinităţii: și de aceea că aceasta e mijlocul prin care 
sofia2% se apropie de adevăr, se unește și se obișnuiește 

cu el; așa încît nu există altă virtute să merite lăcașul 
de alături, perete-n perete cu adevărul. Asta presu- 
punînd că mintea omenească are cît de cît acces la 
adevăr — acces care, dacă nu se face pe calea științei 
şi cunoaşterii, nu se poate face altfel decît prin necu- 
noaștere şi asinitate?*. 

CORIBANTE: Nego sequelam?5. 

SAULINO: Consecința e dovedită de faptul că inte- 
lectul raţional nu admite cale de mijloc între necu- 
noaștere și cunoaștere, fie există una, fie cealaltă: dat 
fiind că, în aceeași privință, ele sunt opuse una alteia, 
la fel ca posesiunea și lipsa?*. 

CORIBANTE: Quid de assumptione, sive antece- 
dente 7248 

SAULINO: Ea (cum am mai spus) e propusă de 
atâţia filozofi și teologi de faimă. 

CORIBANTE: Argumentul ab pumana authoritate” 
e foarte slab. 

SAULINO: Asemenea afirmaţii nu sunt lipsite de 
demonstraţie. 

SEBASTO: Prin urmare, dacă o asemenea opinie e 
adevărată, e adevărată prin demonstraţie; demonstraţia 
este un silogism științific; așadar chiar aceia care neagă 
cunoașterea și dobîndirea adevărului, presupun cunoa- 
şterea adevărului şi demersul științific: în consecinţă 
ei sunt contraziși de propria lor cugetare și de propri- 
ile lor cuvinte. Și mai spun că dacă nimeni nu cunoa- 
şte nici un adevăr, nici ei înșiși nu pot şti ce spun și 
nu pot fi siguri dacă vorbesc sau rag, dacă sunt oameni 
sau măgari?%. 

SAULINO: Lămurirea acestui lucru v-o va da ceea 
ce vă voi spune îndată; pentru că mai întâi trebuie 
înţeles lucrul și abia apoi cum și în ce fel merge elt. 

CORIBANTE: Bine. Modus enim rei rem presup- 
ponat oportet??. 

SEBASTO: Atunci lămureşte-ne lucrurile în ce ordine 
îti va plăcea. 

SAULINO: Așa voi face. Printre sectele de filozofi 
s-au aflat unele numite îndeobşte Academiile, sau mai 
exact scepticii sau efecticii, care se îndoiau că pot spune 
ceva hotărît, drept care, izgonind orice enunţ, nu 
îndrăzneau să afirme sau să nege nimic, dar pretindeau 
să li se spună cercetători, examinatori Și socotitori al 
lucrurilor. 

SEBASTO: Dar aceste dobitoace fudule de ce cer- 
cetau, examinau, socoteau dacă n-aveau nici o nădejde 
de a găsi ceva ? Or fi fost poate dintre aceia care se agită 
fără rost... 

CORIBANTE: Ca să dezmintă maxima curentă: Omne 
agens est propter finem?” . Dar edepol, mebercle”*, mie 
mi-e limpede că, aşa cum Onorio se află sub influența 
măgarului pegasean sau este chiar Pegas însuși, la fel 
și filozofii aceștia au fost Belidele? în persoană, sau 
de nu, ele trebuie să le fi sucit mintile. 

„SAULINO: Lăsaţi-mă să termin. Aceștia, deci, nu 
credeau nici ce vedeau, nici ce auzeau: pentru că soco- 
teau adevărul lucru neclar şi de neînțeles, cufundat în 
firea și alcătuirea oricărei varietăţi, diversitău şi con- 
trarietăți; iar, după ei, orice lucru este un amestec, nici 
unul nu constă numai în sine și nu există prin propria 
natură și propriile însușiri, iar obiectele se prezintă 
capacităţii de percepţie a omului nu în felul în care sunt 
prin ele însele, ci numai în relaţia pe care le-o conferă 
speciile respective, căci, separîndu-se de o materie sau 
alta, ele ajung să se îmbine și să creeze noi forme 
percepute de noi mereu altfel2%€. 

SEBASTO: La drept vorbind, ăștia ajung filozofi 
una-două și pot părea mai înţelepţi decît alții, fără 
caznă și repede. 

SAULINO: După aceștia au venit pyrrhonienii, mult 
mai puţin dispuși decât efecticii să dea crezare pro- 
priilor simţuri și propriului intelect: căci acolo unde 
efecticii cred totuși că pricep ceva și că pot împărtăși 
o oarecare judecat, pentru că știu totuși acest adevăr 
anume, că nici un lucru nu poate fi nici înţeles, nici 
cunoscut cu siguranţă, ceștilalți se socotesc lipsiti pînă 
și de această judecată, spunînd că nici de lucrul acesta 
(anume că nici un lucru nu poate fi cunoscut cu sigu- 
ranţă), nu pot fi siguri. 

SEBASTO: Uitaţi-vă ce isteaţă e Academia asta! Cînd 
a văzut ce minte și ce pricepere a avut cealaltă care cu 
atâta ușurință ȘI puturoșenie voia să tragă cu copita ș ŞI 
să răstoarne la pămînt celelalte filozofii, ea s-a înarmat 
cu și mai multă mișelie și, deși e nesărată, a vrut să-i 
adauge puţină sare celeilalte, îmbrîncind afară nu doar 
toate celelalte filozofii dar și pe-asta prima: : ea se socoate 
cu atit mai înțeleaptă decât toate cu cît mai puţin își 
cheltuie banii și-și store creierii cei ce îi îmbracă toga 
ȘI și-o trec pe diplomă. Dar să mergem mai departe. 
Ce-ar trebui să fac eu, de-aş avea ambiția să formez 
o nouă sectă, vrînd totodată să mă arăt mai deștept ca 
toti, chiar şi decît aceștia din urmă care sunt deșteptii 
deștepulor? Aș trînti imediat o a treia sectă, o Acade- 
mie și mai savantă, şi mi-aş pune plasture la gură. Dar 
e bine oare să-mi înăbuș vocea cu efecticii, să-mi țin 
răsuflarea cu pyrrhonienii, ca să-mi dau apoi duhul 
ȘI să crăp? 

SAULINO: Ce vrei să spui cu asta? 

[SEBASTO]: Trîntorii ăştia, ca să scape de munca 
de a explica sensul lucrurilor și ca să nu fie acuzați de 

lene și de pizmă faţă de hărnicia altora, vor totuși să 
pară mai breji ca toți. Nefiindu-le de ajuns că-și ascund 
mişelia, nemulţumiţi că nu le-o pot lua înainte celor- 
lalţi dar nici ţine pasul cu ei, și nefiind în stare nici să 
facă singuri ceva, ei, ca să nu-și știrbească trufia lor 
vană mărturisindu-și prostia, necropleala simţurilor şi 
lipsa de minte, și pentru a-i face pe alţii să pară inca- 
pabili de a le vedea orbirea, aruncă vina, nu atît pe 
greșita înţelegere a dogmaticilor, cît pe natură și pe 
lucrurile pe care nu le înțeleg”. Procedînd altminteri, 
ar fi siliţi însă să pună la bătaie, prin comparaţie, 
propria lor teorie, să facă dovada că ea ar apărea mai 
convingătoare după ce ar fi dat naștere unei concepții 
mai bune în mintea celor care află plăcere în studiul 
naturii. De aceea, efecticii, vrând cu cât mai puţină caznă 
și minte, dar și fără riscul de a-și pierde creditul, să 
pară mai înţelepţi decît alții, au spus că nimic nu se 
poate afirma cu siguranță pentru că nimic nu se știe: 
aşadar, după ei, cei care cred că pricep ceva şi care fac 
afirmaţii, aiurează mai tare decît cei care nu înțeleg și 
nu vorbesc deloc. Ceilalti, apoi, cei numiți pyrrhonieni, 
ca să pară ei cei mai grozavi, au spus că nici măcar asta 
nur s€ poate cunoaște (anume ce credeau a cunoaște 
efecticii): căci nici un lucru nu poate fi cunoscut și 
afirmat. Așaă, în-vreme ce efecticii au înțeles că cei 
care cred că înţeleg nu înţeleg, pyrrhonienii au înţeles 
că efecticii nu înțelegeau dacă ceilalti care cred că 
înţeleg, înțeleg sau nu. Ce mai poate fi adăugat acum 
la atâta înţelepciune este că noi știm că pyrrhonienii 
nu ştiau că efecticii nu știau că dogmaticii, care credeau 
că ştiu, nu știau nici ei. Și iată cu cîtă ușurință se tot 
lungeşte această nobilă scară a filozofiilor pînă într-a- 
colo încît gradul cel mai înalt al supremei filozofii și 
cugetări perfecte se va demonstra a fi al celor care nu 

doar nu neagă nici nu afirmă că ştiu sau că nu știu, 
dar nici măcar nu-s în stare să nege sau să afirme: drept 
care măgarii sunt cele mai divine dobitoace, iar asini- 
tatea este atît sora cît și tovarăşa şi secretara adevă- 
rului255. 

SAULINO: Dacă ai afirma pașnic ceea ce spui acuma 
cu furie și cuvinte de ocară, aş zice că deducția dumi- 
tale este excelentă și de-a dreptul divină; și că ai atins 
ținta spre care au alergat atîţia dogmatici și atîţia aca- 
demicieni, întrecîndu-i însă cu mult pe toți. 

SEBASTO: Acum, că am ajuns pînă aici, rogu- te, 
fă-mă să înțeleg î în ce fel resping academicienii posi- 
bilitatea unei atari cunoașteri? 

SAULINO: Asta aș prefera să ţi-o explice Onorio, 
căci, întrupîndu-se el în atîția mari anatomiști ai vis- 
cerelor naturii, nu e imposibil să fi nimerit vreodată 
ȘI în vreun academician. 

ONORIO: Ba şi-ncă cum! Eu am fost acel Xenofan 
din Colophon”? care a spus despre toate lucrurile că 
nu Sunt altceva decît opinii. Dar, lăsînd deocamdată 
la o parte cugetările mele și revenind la subiect, eu zic 
că argumentul pyrrhonienilor e bine cunoscut: ei 
spuneau că pentru a afla adevărul e nevoie de învăţă- 
tură, iar pentru ca învăţătura să fie eficace, este nevoie 
de un învăţător, de un învățăcel şi de un obiect de 
învăţat: adică de profesor, de discipol și de-materie; 
dar că nici unul dintre aceste trei lucruri nu există cu 
adevărat: prin urmare, neexistînd învățătură, nu există 
cunoaştere a adevărului. 

SEBASTO: Și de ce zic ei că nu există un obiect de 
învăţat, care să constituie temeiul învățăturii ? 

ONORIO: lată de ce: căci acel obiect (zic ei) va 
trebui să fie ori adevărat ori fals; dacă e fals, nu poate 
deveni învăţătură, deoarece nu poate exista doctrină 

sau disciplină a falsului: de vreme ce, unui lucru care 
nu există nu 1 se poate întîmpla nimic și, prin urmare, 
nu 1 se poate întîmpla nici să fie învăţat. Dar nici dacă 
e adevărat nu poate fi învăţat: pentru că ori este un 
lucru evident tuturor, şi atunci nu poate exista O 
doctrină a lui și, în consecinţă, nimeni nu poate fi 
specialist în el, cum ar fi de pildă adevărul că albul e 
alb, calul e cal, copacul e copac; ori e un lucru care 
apare fiecăruia în alt fel şi atunci, în sine, nu poate fi 
decît un lucru opinabil, și deci despre el nu se pot 
formula decît opinii. În afară de asta, dacă ceea ce 
trebuie învăţat și făcut cunoscut este adevărat, e nevoie 
de o cauză sau un mijloc pentru a o face: iar cauza și 
mijlocul ori sunt ascunse, ori sunt cunoscute: dacă 
sunt ascunse, ele nu pot comunica nimic; dacă sunt 
cunoscute, sunt astfel dintr-o cauză sau printr-un 
mijloc: și mergînd tot așa mai departe, ajungem să ne 
dăm seama că nu se ajunge nicicînd la principiul cunoa- 
şterii, dacă orice cunoaştere depinde de o cauză?%. Și 
mai spun că, de vreme ce lucrurile existente sunt fie 
materiale fie imateriale, înseamnă că şi obiectele 
învățături trebuie să aparţină fie uneia, fie alteia din 
eele“două spete. Or, un corp material nu poate fi învă- 
tat, deoarece el nu poate fi judecat nici cu simţurile, 
nici cu intelectul: cu simţurile, deoarece, după toate 
doctrinele şi sectele, corpul constă în mai multe dimen- 
siuni, raţiuni, diferenţe și împrejurări?*!; nu numai că 
nu este un anume fapt accidental, susceptibil de a fi 
considerat obiect pentru un simţ anume sau pentru 
simțuri în general, ci e o compoziţie și un amestec de 
proprietăţi și de nenumărate aspecte individuale?*2. Și 
chiar dacă, să spunem, corpul ar fi un lucru sensibil, 
asta nu înseamnă că poate fi obiect de învăţătură și 
disciplină: pentru că nu e nevoie de discipol sau de 


77 


profesor pentru a spune că albul e alb și caldul e cald. 
Dar corpul nu poate fi judecat nici cu intelectul, deoa- 
rece toţi dogmaticii şi academicienii consideră la unison 
că obiectul intelectului nu poate fi decît un obiect 
imaterial. De aici concluzia, de ordinul doi, că nu există 
profesor care să-l predea și, de ordinul trei, că nu există 
nici discipol care să-l înveţe: căci, cum bine se vede, 
primul nu are ce să predea și să transmită, al doilea 
nu are ce să înveţe și să conceapă. Şi mai adaug un 
motiv: dacă totuși lecţia are loc, fie că cineva nepri- 
ceput îl învaţă pe altul la fel de nepriceput, ceea ce nu 
se poate, deoarece amîndoi au nevoie de învăţătură; 
fie unul priceput îl învaţă pe altul de asemeni priceput: 
ceea ce ar fi o prostie, pentru că nici unul dintre ei 
n-are nevoie de un învăţător; fie cel care nu știe îl 
învaţă pe cel ce știe: ceea ce ar fi ca și cum un orb ar 
călăuzi un văzător. Dacă nici una dintre căile acestea 
nu e posibilă, rămîne numai aceea ca cel ce știe să-l 
înveţe pe cel ce nu știe: dar lucrul acesta este mai greșit 
decît ne putem închipui despre fiecare din celelalte trei; 
pentru că cel lipsit de meșteșug nu poate fi făcut meşter 
în lipsa meșteșugului, presupunînd că e cu putinţă să 
devină meşter dacă nu e deja (el fiind asemeni unui 
surd și orb din naștere care nu poate în nici un fel avea 
idee despre sunete și culori. Și las la o parte ce se spune 
în Menon?®”, în pilda sclavului fugit care, reîntorcîn- 
du-se, nu putea fi recunoscut de nu ar fi fost cuno- 
scut înainte: drept care, doar în temeiul acesta, se spune 
că n-ar putea să existe o cunoaştere sau știință nouă 
a lucrurilor cunoscute, ci numai o amintire). Dar omul 
nostru nu poate fi făcut meșter nici cînd are meșteșug; 
pentru că atunci nu se poate spune că devine meşter, 
ci doar că este meşter. 

SEBASTO: Onorio, ce părere ai de toate acestea? 

ONORIO: Părerea mea e că nu merită să stăruim 
asupra acestor lucruri: mă mulţumesc să le recunosc 
bune, așa cum, pentru gusturile unora, sunt bune unele 
ierburi?“ 

SEBASTO: Dar aş vrea să aflu de la Saulino (care 
ridică în slăvi asinitatea mai presus decît poate fi ridi- 
cată vreo știință, vreo speculație, doctrină sau disci- 
plină) dacă asinitatea poate sălășlui și în alte vieţuitoare 
decît în măgari: altfel spus, dacă cineva care nu e măgar, 
poate deveni, prin învățătură și strădanie, măgar; căci 
e nevole ca ori învățătorul Ori învăţăcelul să fie măgar, 
ori să fie măgari i amîndoi ori să nu fie nici unul. Întreb 
dacă va fi măgar numai cel ce învaţă, numai cel ce e 
învățat, sau nici unul nici altul sau și unul și altul la 
un loc. Căci, după raţionamentul de dinainte, putem 
vedea că nimeni în nici un chip nu poate deveni măgar. 
Prin urmare nu există cale spre asinitate, cum nu există 
nici spre meșteșug, ori ştiință?®. 

ONORIO: Despre asta vom vorbi la masă, după 
cină. Să mergem deci, e vremea. 

CORIBANTE: Propere eamus*®®. 

SAULINO: Haidem! 


> 
„ 


Sfirsitul celui de al doilea dialog 


DIALOGUL AL TREILEA 


Interlocutori: Saulino, Alvaro 


SAULINO: Mă plimb de o groază de vreme pe aici, 
aşteptînd, şi-mi dau seama că a trecut ceasul la care 
ne începeam noi discuţiile, iar ceilalți n-au venit. Dar 
iată că-l văd pe servitorul lui Sebasto. 

ALVARO: Bine te-am găsit, Saulino. Vin să te înști- 
ințez din partea stăpînului meu că cel puţin o săptă- 
mînă n-o să vă puteţi întâlni. l-a murit nevasta și acum 
se îngrijește de executarea testamentului, ca să scape 
și de grija asta. Coribante are o criză de podagră, iar 
Onorio s-a dus la băi. Rămii cu bine. 

_SAULINO: Mergi cu Dumnezeu. Cred că n-o să 
răi avem prilejul să discutăm prea mult despre 
cabala calului nostru. Căci, după cîte văd, rînduiala 
universului woiește ca la fel cum, în cer, calul divin nu 
se arată decît pînă la buric?* (iar steaua ultimă, de jos, 
e prilej de gîlceavă şi de întrebări dacă ţine de capul 
Andromedei sau totuși de trupul acestui dobitoc ales), 
tot așa nici calul acesta înfățișat în scris să nu poată fi 
1sprăvit: 


Astfel îşi schimbă stilul Fortuna?6€. 


Dar asta nu trebuie să ne facă să ne pierdem nădej- 
dea; căci dacă se va întîmpla ca aceștia să se mai adune 

vreodată laolaltă, o să-i închid pe toți trei în conclav?*? 
de unde nu vor ieşi pînă nu vor termina creaţia unei 
mari Cabale a calului Pegas. Inter:m29, aceste două 
dialoguri vor servi drept Cabală prescurtată, intro- 
ductivă, pentru începători, microcosmică?l. Iar ca să 
nu stau degeaba cât timp îmi mai rămîne să mă plimb 
pe-aici prin curte, vreau să citesc dialogul acesta pe 
care-l am în mînă. 


Sfîrşitul celui de al treilea dialog 
şi al Cabalei calului Pegas 


MĂGARULUI CILENICZ72 


O, preaferice burtă şi mamele 
ce te-au purtat aicea jos şi te-au hrănit, 
oh, dobitoc zeiesc, de toţi iubit, 
ce ai sălaș în ţărnă şi în stele?” ! 
Scutite-ar de samar şi de boccele, 
cu pielea-ţi groasă, cu gîndul cîntărit, 
tu, pe pămînt şi-n cer năpăstuit, 
firea Şi soarta?” ferite-ar de belele! 
Capul te-arată blînd și natural, 
iar nările, decis în judecată; 
urechea-ti lungă-arat' auz regal, 
iar buza- ți groasă, o limbă rafinată; 
-Fi pizmuie și Zeii organul genital; 
statornic te vădește ceafa-ţi lată; 
De lauda mea-toată 
e plină de iubire, nu un sonet a tale 
virtuţi pretind, ci mii de osanale?”. 


MĂGARUL CILENIC AL NOLANULUI 


Interlocutori: Măgarul, Micco Pitagoricianul?76, 
Mercur 


MĂGARUL: De ce-aş irosi eu darul ales, rar și 
osebit făcut mie de tine, oh, tunătorule Jupiter: > De 
ce-aș îngropa în ţărîna neagră și-n întunecimea tăcerii 
ingrate harul pe care mi l-ai încredinţat tu, care m-ai 
ales (indicante fato?” ) dintre toţi pe mine? Cît voi mai 
îndura pornirea de a vorbi fără a scoate pe gură acel 
vacarm îngrozitor pe care, în mărinimia ta, l-ai sădit, 
în aceste vremuri tulburi, în spiritul meu lăuntric 
(penţru-ca el să se exprime în afară) ? Deschide-se, des- 
cide-se atunci, cu cheia prilejului, gâtlejul măgăresc, 
dezlege- se limba prin iscusința materiei, culeagă-se, cu 
mîna atenţie îndrumată de braţul i intenţiei, roadele 
pomilor și florile plantelor ce cresc în grădina memo- 
riei măgărești 1278 

MICCO: Oh, minune nemaivăzută, oh, miracol ulu- 
itor, oh, uimire de necrezut, oh, izbîndă ameţitoare! 
Zeu să ne aibă în pază! Măgarul vorbeşte? Măgarul 
are grai? Oh, Muze, oh, Apollo, oh, Hercule, căpăţina 
asta scoate sunete articulate? Taci mai bine, Micco, 
poate te înșeli; poate sub pielea asta o sta pitit vreun 
om care vrea'să-şi rîdă de noi”. 

MĂGARUL: Micco, crede-mă, nu sunt un măgar 
fals: sunt un măgar cît se poate de adevărat, care vor- 
beşte; şi cum tu mă vezi acum cu trup de animal, la 
fel văd eu, în amintire cum, alteori, în trecut, avut-am 
trup omenesc. 

MICCO: Mai tîrziu poate te-oi întreba (oh, demon 
întrupat) cine, cum și în ce fel ești: deocamdată și îna- 
inte de toate aș vrea să aflu ce cauţi aici ? Ce prevestire 
aduci cu tine? Ce poruncă a zeilor ne vesteşti? Cum 
se va termina povestea asta ? De ce ţi-ai îndreptat pașii, 
ca să te-arăți vorbitor, tocmai spre porticul nostru 2280 

MĂGARUL: Mai întâi vreau să știi că eu caut să devin 
membru şi să capăt titlul de doctor al unui colegiu sau 
al unei academii și, astfel, competențele mele să fie 
recunoscute, pentru ca să nu-mi fie puse la îndoială 
cugetările, să nu-mi fie cîntărite cuvintele, să nu-mi 
fie privită cu neîncredere învăţătura, să... 

MICCO: O, Jupiter, mai văzut-ai ab eterno?! [sic] 
un fapt, o întîmplare, un caz asemenea acestuia ? 

MĂGARUL: Lasă acum mirarea și mai bine răspun- 
de-mi, fie tu, fie unul dintre ceșulalți care văd că se 
string uimiţi să mă asculte. O voi, purtători de togă, 
de inel şi tocă academică sau arhiacademică??, voi, eroi 
și semizei ai sapienţei: vreţi, îngăduiţi, vă lasă inima 
să acceptaţi în consorțiul, în societatea, în adunarea 
voastră, sub stindardul şi sub flamura comunităţii voa- 
stre, acest măgar pe care-l vedeţi și auziţi acum? De 
ce unii dintre voi se miră rîzînd, de ce altii rîd mirîn- 
du-se, iar alţii (cei mai mulţi), uluiţi, îşi mușcă buzele: 
dar nimeni nu-mi răspunde? 

MICCO: Vezi bine că nu vorbesc din prea mare 
uimire și că toţi s-au întors spre mine şi-mi fac semn 
să-ţi răspund eu: mie, ca președinte, îmi revine sarcina 

de a rosti hotărîrea, și de la mine, în numele tuturor, 
trebuie să aştepţi verdictul. 

MĂGARUL: Ce academie e aceasta care are scris 
deasupra porţii: Lineam ne pertransito?8 ? 

MICCO: Este o şcoală de pitagoricieni. 

MĂGARUL: Și se poate intra în ea? 

MICCO: Nu fără condiţii multe și greu de îndepli- 
nit. 

MĂGARUL: Și care ar fi condiţiile astea? 

MICCO: Sînt destule. 

MĂGARUL: N-am întrebat cîte, ci care sînt. 

MICCO: O să-ţi răspund cum e mai bine, înfățișîn- 
du-le pe cele mai de seamă. Prima: înainte de a fi 
acceptat, cel ce doreşte să fie primit trebuie examinat 
ca alcătuire trupească, ca fizionomie şi fire, deoarece, 
cum bine ştim, trupul depinde în mare măsură de suflet 
şi are legătură cu sufletul2*. 

MĂGARUL: Ab Jove principium Musae?%5, de vrea 
să se însoare. 

MICCO: A doua: după ce e primit, i se dă un ter- 
men (care nu e mai scurt de doi ani) pînă la care trebuie 
să tacă şi n-are voie să îndrăznească nu doar să dezbată 
sar EFamineze temele în discuţie, dar nici măcar să 
pună vreo întrebare despre ceea ce nu a înţeles; în 
vremea aceeael e denumit „auditor“. A treia: după 
ce trece de perioada amintită, are voie să vorbească, 
să întrebe, să-şi noteze lucrurile auzite și să-și expună 
propriile păreri; în această fază este numit „matema- 
tician“ sau „caldeean“2%. A patra: înzestrat cu asemenea 
cunoștințe, îmbogăţit cu atare învăţătură, el poate să-şi 
îndrepte atunci atenția asupra alcătuirii lumii și a prin- 
cipiilor naturii; iar aici se oprește și capătă numele de 
„hizician“2%. 

MĂGARUL: Nu merge mai departe? 

MICCO: Mai mult decît „fizician“ nu se poate: deoa- 
rece lucrurile supranaturale nu se pot cunoaşte decît 
în măsura în care se reflectă în cele naturale; pentru 
că numai intelectul superior și pur poate să judece cum 
sunt ele în sine?88. 

MĂGARUL: Nu vă ocupați de metafizică? 

MICCO: Nu: iar metafizica cu care se laudă altii 
nu este decît o parte a logicii2%. Dar să lăsăm asta, căci 
n-are legătură cu subiectul nostru. Astea sunt, deci, 
condiţiile și rînduielile academiei noastre. 

MĂGARUL: Astea? 

MICCO: Da, stimabile. 

MĂGARUL: O, şcoală preacinstită, o, instituţie 
aleasă, sectă preabogată, colegiu venerabil, gimnaziu 
ilustru, palestră neîntrecută, academie prima dintre 
primele! Măgarul rătăcitor vine, precum un cerb înse- 
tat, înspre voi ca spre o apă proaspătă și cristalină; umil 
şi rugător, măgarul vi se înfățișează vouă, atât de mări- 
nimoşi cu cei rătăciţi, cu rugămintea de a fi primit în 
societatea voastră. 

MICCO: În societatea noastră, zici? 

MĂGARUL: Chiar așa, în societatea voastră. 

MICCO: Atunci intră pe poarta cealaltă, căci măgarii 
n-au vole să treacă prin asta. 

MĂGARUL: Spune-mi, frate, tu pe unde ai intrat? 

MICCO: O fi făcînd cerul măgari să vorbească, dar 
nu Și să intre într-o școală pitagoriciană. 

MĂGARUL: Nu fi așa trufaș, Micco, și amintește-ţi 
că Pitagora ne învaţă să nu dispreţuim nimic din ceea 
ce există în sînul naturii. Deşi acum am trup de măgar, 
poate că m-am aflat sau mă voi afla în viitor în trupul 
unui mare om; și deși tu ești acum om, poate că ai fost 
sau vei fi apoi un mare măgar, după cum 1 se va părea 

potrivit celui ce împarte veșmintele și locurile și distri- 
buie sufletele care transmigrează?%. 

MICCO: Spune-mi, mai bine, ai priceput care sunt 
rînduielile şi conditiile academiei ? 

MĂGARUL: Cît se poate de bine. 

MICCO: Ai ceva de declarat despre alcătuirea ta, 
vreun cusur care să te împiedice să intri? 

MĂGARUL: După părerea mea, am mai multe. 

MICCO: Să auzim. 

MĂGARUL: Prima condiţie care m-a pus pe gîn- 
duri a fost prima. E adevărat că eu nu am alcătuirea 
aceea, anume carnea moale, pielea delicată, netedă și 
plăcută, pe care fizionomiștii O socotesc cea mai potri- 
vită pentru a primi învăţătura şi care, cînd e groasă, 
limitează sprinteneala intelectului. Dar în ceea ce 
priveşte această condiţie cred că președintele ar putea 
face o excepţie: căci n-ar trebui lăsat pe dinafară cineva 
dacă are multe alte trăsături care suplinesc acest cusur, 
precum sinceritatea purtărilor, iuţeala minţii, eficaci- 
tatea gîndirii și alte însuşiri surori, fiice și tovarășe ale 
acestora. Las la o parte că nu-i o lege ca sufletele să 
urmeze alcătuirea trupului: pentru că se poate întîmpla 
eT un principiu spiritual superior și mai eficient să 
poată învinge și depăși necazul pricinuit de unui trup 
butucănos sau cu-alte defecte. Vi-l aduc spre exemplu 
pe Socrate, socotit de fizionomistul Zopyros un om 
necumpătat, prost, gogoman, fătălău, poftitor la copii 
şi nestatornic: ceea ce filozoful a acceptat în totalitate, 
nu însă și faptul că asemenea porniri s-ar fi și înfăp- 
tuit: dat fiind că ele erau temperate de studiul necon- 
tenit al filozofiei, care îi pusese în mînă cîrma sigură 
împotriva valurilor năvalnice ale relelor înclinații natu- 
rale, deoarece nu există lucru să nu fie învins prin 
voinţa intelectului27!. În ceea ce privește celălalt aspect 

al fiziognomoniei, cel care se referă nu la diversitatea 
firilor, ci la proporțiile armonioase ale trupului, vă 
înştiinţez că, de veți cugeta bine, nu e cu putinţă să-mi 
găsiţi nici un cusur. Știţi că porcul nu trebuie să fie 
un frumos cal, nici măgarul un om frumos: măgarul 
trebuie să fie un măgar frumos, porcul, un porc fru- 
mos, omul, un om frumos. Căci, mergînd cu judecata 
mai departe, calul nu-i pare frumos porcului, nici 
porcul, calului; iar dacă omului nu-i pare frumos 
măgarul și nu se îndrăgostește de măgar, nici măgarului 
nu-i pare frumos omul, nici măgarul nu se îndrăgos- 
tește de om. Așa încît, în virtutea acestei legi, cînd 
lucrurile vor fi cercetate şi cîntărite cu raţiunea, fiecare 
va recunoaște măsura celuilalt și va accepta că frumu- 
setea este diferită în funcție de aceste diverse măsuri 
şi că nimic nu este frumos cu adevărat şi în chip abso- 
lut, decît doar dacă cineva este frumuseţea însăși sau 
dacă e frumos prin esenţă și nu prin participare, Trec 
peste faptul că, și în cazul speciei omenești înseși, ceea 
ce se spune despre carnea ei trebuie înteles respectu 
habito*? douăzeci și cinci de situații și de particularităţi 
care o corectează. Altminteri, teoria fizionomiștilor 
cu referire la carnea moale s-ar dovedi greşită: de vreme 
ce pruncii nu sunt mai apți de cunoaștere decît adulții, 
nici femeile mai apte decât bărbaţii; doar dacă nu vrem 
să numim aptitudine mai mare acea posibilitate care 
e cea mai depărtată de act. 

MICCO: Pînă acum, dovedește că știe foarte multe. 
Continuă, domnule Măgar, şi înfățișează-ţi teoriile cu 
toată îndrăzneala, căci 


Tragi brazdă-n apă, semeni în nisip, 
ȘI vînt ușor tu speri să prinzi în plasă, 
şi-ţi pui nădejdea- -n suflet de femeie?”, 

dacă tragi nădejde că domnii academicieni ai acestei 
secte sau a oricărei alteia pot sau trebuie să te lase să 
intri. Dar dacă tot eşti învăţat, mulţumește-te să rămii 
singur, cu învățătura dumitale. 

MĂGARUL: O, oameni fără minte, credeţi că eu vă 
înfäțişez cugetarea mea ca s-o aprobaţi voi? Credeti 
că am făcut asta în alt scop decît pentru a vă acuza și 
a vă face de neiertat dinaintea lui Jupiter ? Jupiter, dacă 
m-a făcut învăţat, m-a făcut și doctor. Mă aşteptam 
eu ca mintea voastră trufașă și mulţumită de sine să 
scuipe sentința: „Nu se cuvine ca măgari! să intre în 
Academie laolaltă cu noi, oamenii“. Așa ceva poate 
spune orice învăţat din oricare altă sectă, dar nu voi, 
pitagoricienii, care, refuzîndu-mi mie intrarea, vă dărâ- 
maţi chiar principiile, temeliile și construcția filozo- 
fiei voastre. Ce deosebire găsiți voi între noi măgarii 
și voi oamenii, altfel decît judecînd după aparențe, 
după chip și înveliș? În afară de asta, spuneţi-mi, 
judecători netoţi: câţi dintre voi nu bîntuie prin acade- 
mia măgarilor ? Cîţi nu învaţă în academia măgarilor ? 
Cîţi nu profită de pe urma academiei măgarilor ? Cîţi 
nu-şi dau doctoratul, nu putrezesc și nu mor în aca- 
deniiă măganilor? Cîu nu sunt aleşi, înălţați, slăviţi, 
canonizaţi, glorificați și divinizaţi în academia măga- 
rilor ? Mai taţi aceștia, de n-ar fi fost şi n-ar fi măgari, 
nu ştiu cum s-ar fi descurcat și ar fi scos-o la capăt. 
Nu sunt oare atîtea universităţi respectate și ilustre unde 
se predă știința de a deveni măgar, pentru a cunoaște 
nu doar binele vieţii pămîntești, ci și pe cel al vietii 
eterne? Spuneti, la cîte bogății și onoruri nu se accede 
prin poarta măgăriei? Spuneți, cîu n-au fost excluși, 
izgoniți și făcuţi de ocară deoarece nu împărtășeau 
însuşirile și desăvîrşirea măgărească ? De ce atunci n-ar 
fi îngăduit ca niște măgari sau măcar unul singur să 

intre în academia oamenilor ? De ce să nu fiu admis 
eu, cu majoritate de voturi și cu sprijinul multora, în 
oricare academie, de vreme ce, dacă nu toţi, marea 
majoritate dintre voi sunteţi înscriși, cu numele săpat 
în piatră, în academia noastră universală, vreau să zic 
a măgarilor : ? Or, dacă noi suntem atât de Primitori $ ȘI 
mărinimoşi acceptîndu-vă pe toți, voi de ce sunteți așa 
de zgîrciți și nu primiţi nici măcar pe unul dintre ai 
noştri ? 

MICCO: Lucrurile demne şi importante sunt mai 
greu de făcut: doar la cele mărunte, nu se face mare 
caz şi nu trebuie deschişi bine ochii: de aceea în aca- 
demia măgarilor sunt primiţi toţi, fără rezerve și fără 
atîtea scrupule, în vreme ce în academia oamenilor, nu. 

MĂGARUL: Dar spune-mi, stimabile, şi lămure- 
şte-mă puţin care din două lucruri e mai demn: ca un 
om să devină măgar sau ca un măgar să devină om? 
Dar iată-l în carne și oase pe Cilenianul meu: îl recu- 
nosc după caduceu și aripi. — Fii binevenit, frumos 
înaripat, sol al lui Jupiter, interpret fidel al voinţei 
tuturor zeilor, tu, ce dăruieşti cu mărinimie cunoaștere, 
ce îndrumi meşteșugurile, oracol neîncetat al matema- 
ticienilor, socotitor minunat, vorbitor ales, tu, chip 
frumos, faţă atrăgătoare, făptură agreabilă și grațioasă, 
bărbat între bărbaţi, femeie între femei, între nefericiţi 
nefericit, fericit între fericiţi, totul între toți; care te 
bucuri cu cei ce se bucură și plîngi cu cel ce pling; tu 
umbli sau șezi pretutindeni și pretutindeni ești bine- 
văzut și primit: azi ce ne aduci bun? 

MERCUR: Măgarule, pentru că dorești să te numești 
și să fii academician, eu, care ţi-am dat alte haruri ŞI 
privilegii, î în acest moment, cu deplină autoritate, te 
numesc, te proclam și te confirm academician și savant 
universal: așa încît poţi intra și locui unde vrei, fără 

ca cineva să te mai poată ţine Ía ușă, să te jignească ori 
să te împiedice în vreun fel, quibuscumque în oppo- 
situm non obstantibus?. Intră aşadar unde vrei și 
unde-ti place. Și vrem să nu fii constrîns de regula 
ordinului pitagoricienilor a celor doi ani de tăcere şi 
de nici o altă lege obișnuită: căci novts intervenientibus 
causis, novae condendae sunt leges, proque ipsis con- 
dita non intelliguntur iura: interimque ad optimi 
iudicium iudicis referenda est sententia, cuius intersit 
iuxta necessarium atque commodum providere?”. 
Așadar vorbește cu auditorii; cercetează și cugetă cu 
matematıcienii; discută, întreabă, lămureşte, declară 
și hotărăște cu fizicienii; stai cu toti, discută cu toţi, 
înfrăţeşte-te, unește-te, contopește-te cu toţi, stăpi- 
nește-i pe toţi, În totul. 

MĂGARUL: L-aţi auzit? 

MICCO: Nu sîntem surzi. 


Sfirsit 


NOTE 


1. Deşi aici referirea este în primul rînd ironică, sugerînd „mis- 
terioasele semnificații“ ascunse în simbolul măgarului, Bruno 
nu dă complet la o parte nici noțiunea ebraică de „quabbalah“, 
cunoscută lui, desemnînd complexul, diferit de tradiția rabi- 
nică, a doctrinelor ezoterice și mistice ale ebraismului, așa cum 
s-a definit el, începînd din secolul XII, și care a avut o mare influ- 
ență asupra gîndirii filozofice şi ştiinţifice a Renaşterii. Pe linia 
sincretismului specific Renașterii, filozofii acelei perioade (înce- 
pînd cu Pico della Mirandola şi continuînd cu J. Reuchlin, 
H.C. Agrippa von Nettesheim etc.) au încercat să construiască 
o cabala creștină, influențând în mod semnificativ alchimia şi 
filozofia naturii, iar de aici știința, după unele opinii, pînă la 
Newton. Bruno, așa cum se va vedea, o concepe ca o uniune 
întrefilozofie și teologie. 

2. Este vorba de Pegas, calul înaripat care, în mitologia greacă, 
are parte de mai multe legende: după Hesiod (Teogonza) el 
s-a zămislit dîh sîngele Meduzaei, decapitată de eroul Perseu, 
după care s-ar fi înălţat îndată la zei; după Ovidiu (Metamor- 
foze, IV), același Pegas, lovind cu copita, ar fi făcut să ţișnească 
izvorul Hippocren, de la poalele muntelui Helicon, lăcașul 
sacru al Muzelor (avînd de aceea o legătură însemnată cu 
domeniul artelor, în speţă, al poeziei), și l-ar fi dus în spate 
pe Perseu ca s-o elibereze pe Andromeda; după aceea el ar fi 
fost transformat în constelația care îi poartă numele. După o 
altă legendă, Pegas, același cal înaripat, l-ar fi ajutat pe eroul 
Belerofon să învingă Himera, apoi, împreună, ar fi încercat 
să escaladeze Olimpul, drept care au fost pedepsiţi de Zeus. 

Și în această variantă, Pegas este aruncat pe cer și devine con- 
stelaţie. Sursa lui Bruno trebuie să fie varianta ovidiană, deoarece 
episodul izvorului muzelor este pomenit atât în sonetul intro- 
ductiv la comedia Lumânărarul cât și în Alungarea bestiei trium- 
fătoare. 

3. „Cilenic“ este un epitet al lui Mercur. În De imaginum 
compositione, Bruno spune textual că divinitatea lui Mercur 
n-ar fi nimic dacă „n-ar avea sub ea un patruped de încălecat. 
E cunoscută imaginea și figura acelui animal, despre care au 
scris destui autori, și căruia i-am dedicat și eu o scriere într-un 
stil special, care — neplăcînd gloatei și displăcînd învăţaţilor 
din pricina înţelesului ei primejdios — a trebuit să fie supri- 
mată“ (N.I.). Bruno se referă la existenţa a două feţe ale divi- 
nităţii lui Mercur, cea de a doua, îndeobşte nenumită și ascunsă, 
fiind asinitatea. Cele două fețe provin din două tradiţii diferite, 
una fiind bogata literatură satirică dedicată măgarului, cealaltă, 
cultura cabalistică, rabinică şi apostolică unde măgarul este 
pomenit ca simbol al curajului și forţei, al răbdării şi bunătăţii 
fără margini și îatruchipare a înţelepciunii. (N.O.) 

4. Ca în toate celelalte scrieri ale sale, Bruno se referă la 
el însuși sub eponimul „nolanul“ deoarece era născut la Nola, 
localitate din apropierea Neapolelui. 

5. Indicaţia aceasta este, ca și în cazul dialogurilor prece- 
dente, falsă: şi acest dialog a apărut, ca și celelalte, la Londra 
şi probabil tot la tipografia lui John Charlewood. 

6. Unii comentatori tind să vadă în acest personaj o invenție 
a lui Bruno. Înclinăm să-l credem însă pe V. Spampanato care 
consideră că sub acest nume se ascunde de fapt Don Sapatino 
Savolino, preot modest și probabil rubedenie a autorului, doar 
titlurile cu care îl învestește Bruno fiind inventate, în zeflemea 
(N.B.). — Bruno se amuză în mai toate dialogurile în același fel! 

7. Preasfinţite părinte întru Cristos (lat. ). 

8. Termenul exact este, nu întîmplător, „predestinat“: 
Bruno anunţă prin el și prin imaginea olarului, tema dialogului 
al doilea, unde discută problema liberului-arbitru. 

9. Comparaţia cu olarul vrea să sugereze aici că scrierea de 
față este gîndită ca un apendice la dialogurile precedente și 
îndeosebi la Alungarea bestiei triumfătoare — căci el reia tema 
morală a acestuia dar nu mai pune accentul pe perspectiva unei 

mari reforme purificatoare ci pe decadența lumii contemporane 
lui. În cel de al doilea dialog al scrierii de faţă, comparaţia va 
reveni cu alt sens. 

10. Slujitorii cuvîntului lui Dumnezeu (lat.), adică unui 
teolog. 

11. Origene, filozof creștin (185-255 d.H.), autor al multor 
opere de teologie și apologetică, a susţinut cu tărie necesitatea 
de a interpreta Scripturile în cheie alegorică. Origene este unul 
dintre autorii predilecți ai lui Erasmus și una dintre ţintele 
polemice ale lu: Luther. Bruno simpatizează și el cu inter- 
pretarea alegorică, mai ușor de armonizat cu propriile-i teorii 
decît cea literală a teologilor canonici și îndeosebi a luteranilor. 

12. Ca și în Cina din Miercurea Cenușu, figura clericului 
„iubitor al buchiei“, adică al interpretării literale a textelor sfinte, 
se referă cu precădere la luterani. 

13. Aluzii obscene. 

14. În referirile la ritualurile religioase continuă de fapt alu- 
ziile obscene : bigota nu acceptă altă „sămînţă“ decît cea „bine- 
cuvîntată“ și alt animal decît Agnus De: (Mielul Domnului), 
iar nu măgarul. 

15. Figura pedantului, adică a eruditului îngust la minte, 
dedicat îndeosebi studiilor filologice, care nu judecă ceea ce 
citeşte ci se mulțumește să citeze din clasicii antichităţii, este 
un topos în Renaștere și un cal de bătaie pentru Bruno (înde- 
osebi în comedia Lumînărarul și în Cina din Miercurea Cenuşii). 

„16Strofe de opt versuri, octavele constituie formula metrică 
a celor mai vestite poeme cavalerești din Renaștere; octava şi 
sonetul erau, aşadar, formule literare la mare modă în vremea 
lui Bruno. N 

17. În raport cu primul dialog, unde Bruno va afirma strînsa 
legătură între ignoranță și cunoaștere, insistența pe enciclo- 
pedismul materiei și al cunoașterii capătă un caracter ironic. 

18. În italiană, „pelegrina eccellenza“ poate fi luată și ca o 
expresie ironică, întrucât adjectivul poate avea și sensul de „deo- 
sebit, excepțional“ dar și cel de „umblăreţ, nestatornic“. N.T. 
interpretează în acest din urmă fel. 

19. Bruno vrea să spună că Don Sapatino nu știe de nici 
unele. Dar dincolo de ironie și de permutarea glumeaţă a ter- 
menilor, Bruno anunţă aici una dintre temele esenţiale ale 

filozofiei lui și ale acestui dialog, anume întrepătrunderea 
tuturor domeniilor și cunoașterilor și unitatea contrariilor. 

20. Cf. V.S. și N.O. Bruno inaugurează tema Măgarului 
(frecventă și polisemantică în Renaștere) dîndu-i, la început, 
o interpretare simbolică, asemănătoare „doctei ignoranţe“ a 
lui Cusanus. 

21. Italienescul „croccia“ este interpretat diferit de comen- 
tatori: fie drept „cruce“ fie drept „cîrjă episcopală“. 

22. Veşmînt preoţesc de ceremonie. 

23. Catîrca era încălecată îndeobște de ecleziaşti. 

24. Trebuie avut în vedere că pe vremea lui Bruno — așa 
cum bine se vede și din Alungarea bestie: triumfătoare — „pru- 
denta“ are sensul de înţelepciune, de capacitate de a deosebi 
binele de rău, fiind, în teologia catolică, prima dintre cele patru 
virtuți cardinale. 

25. În ital. „pietă“, care are sensul de pietate, compasiune. 
Pietatea este unul dintre darurile Duhului Sfînt prin care se 
desăvîrşește dreptatea ca virtute. 

26. Este vorba într-adevăr de daruri rituale tradiționale 
făcute suveranilor amintiţi. 

27. Măgarul cabalistic și deci ceresc reia o temă dezvoltată 
de Apuleius în Metamorfoze (operă cunoscută mai mult sub 
denumirea Măgarul de aur). Aici cultul lui Isis are în vedere 
transformarea fortunei în providenţă pentru descoperirea mare- 
lui zeu Osiris. În Lauda măgarului de Agrippa von Nettesheim 
caracterul divin al măgarului este legat de influenţa Sephiroth- 
urilor și de „Înţelepciune“. Bruno va insista în mod deosebit, 
cum se va vedea, pe caracterul cabalistic care îi permite să 
opună dimensiunea ideală și celestă a asinităţiu dimensiunii lui 
terestre şi animale. 

28. Bruno răstoarnă, cu ironie, termenii din rugăciunea 
„Tatăl nostru“. 

29. Italienescul „cabinetto“ este aici, după unii interpreți, 
„cabinet“ (și, ţinînd seama de configuraţia și studiile care se 
făceau în epocă într-un asemenea spaţiu, am ales traducerea de 
aici), după alții, „baie“ — care mi se pare foarte puţin probabil. 

30. În sfîrșit (at. ). 

31. „Armentale“ înseamnă „de turmă, pastoral“; în com- 
binaţie cu boul și calul, cuvîntul trebuie înţeles ca o referire 
blasfematoare la nașterea lui Isus și la 1eslea sfântă. 

32. Personaj mitologic, vînător împătimit care, transformat 
de Diana în cerb, a fost sfîșiat de propriii săi cîini. Personajul 
și mitul său vor căpăta un rol şi o semnificaţie complexe în 
dialogul succesiv acestuia, Despre eroicele avînturi. 

33. În orig. „sfere armillari“, adică sfere alcătuite din inele 
concentrice ce reprezentau, într-adevăr, universul: fiecare inel 
reprezenta orbita unei planete. 

34. După tradiție, Arhimede ar fi construit o complexă și 
rafinată „sfera armillare“. Dar pasajul este mai degrabă obscur: 
mercurul s-ar referi la încercarea de a crea un perpetuum 
mobile după o tehnică alchimică; comentatorii nu exclud însă 
şi o aluzie obscenă pe care nu știu însă să o explice. 

35. În fizica aristotelică și în genere pregalileană, mișcarea 
rectilinie este mișcarea caracteristică materiei pămîntene, alcă- 
tuită din cele patru elemente, și perisabilă; mișcarea circulară, 
dimpotrivă, este caracteristică celei de a cincea esențe, adică 
cerurilor și aștrilor, neperisabili. Armonia și concordanța dintre 
ele înseamnă armonia întregului cosmos. Referirea la sufletul 
dinăuntrul materiei care imprimă acesteia mișcarea este una 
din temele majore ale cosmologie: bruniene (v. Cina din Mier- 
curea Cenușii), numai că aici ea e amintită în ton grotesc. De 
altmigteri, toate sugestiile pe care autorul i le face lui Don 
Sapatino de a se descotorosi de măgar, în cazul în care nu-i 
convine să-l păstreze, fac aluzie în cheie grotescă la alte opere 
nolane: referirta la ieslea sfîntă (v. nota 28) trimite la Alun- 
garea bestiei triumfătoare, iar Acteon la Despre eroicele avîn- 
turi: este ca şi cum ar spune: dacă nu pricepi rostul măgarului 
meu, trimite-mi-l înapoi. 

36. Prima operă menţionată aici nu s-a păstrat, dar ea exista 
deoarece este pomenită la proces (L.F.); următoarea este De 
umbris idearum, publicată la Paris în 1582, despre care se face 
referire și în comedia Lumînărarul; cea de a treia, Triginta 
sigilli, ca şi Explicatio triginta sigillorum şi Sigillus sigillorum 
au fost toate dedicate lui Michel de Castelnau, ambasadorul 
regelui Franței la Londra; ultimul dialog pomenit aici este 

Alungarea bestie: triumfătoare, dedicată nobilului englez 
Philip Sidney. 

37. Adică de întregul cer: Bruno vrea să spună că măga- 
rul nu este inferior celor mai mari și alese entităţi, precum 
timpul, spaţiul și spiritul („fericirea inteligenţelor“ angelice). 

38. Cei trei termeni fac referire la viaţa mînăstirească: poate 
cînta în cor, poate face parte din capitul (într-o mînăstire 
catolică, adunarea tuturor călugărilor), poate găsi adăpost în 
dormitoarele comune ale mînăstirilor. 

39. Bruno numește obișnuitele trei legăminte cerute de majo- 
ritatea ordinelor mînăstirești catolice. 

40. Cele trei epitete se refereau cu precizie la trei perso- 
nalităţi ale scolasticii: „doctor subtil“ era denumit Duns Scot, 
„doctor irefutabil“ era Alexander din Hales și „doctor ilu- 
minat“ era Ramon Llull. 

41. „Tot în tot“ este o expresie folosită îndeobște (inclusiv 
de Bruno) cu referire la divinitate. Aici Bruno îi dă și un alt 
sens sau mai bine zis un dublu sens (cum dublă este 
semnificaţia întregii cabale în curs): pe de o parte ea sugerează 
că opera de faţă sintetizează sensul profund al operelor ante- 
rioare, și prin urmare trebuie luată în serios; pe de altă parte, 
ea sugerează asinitatea întregii lumi și, prin urmare, ea 
anunţă o critică severă, în ton grotesc, a societăţii contempo- 
rane autorului. Sub stilul glumeţ al epistolei se sugerează, de 
fapt, multitudinea de ipostaze ale intervenţiei măgarului în 
vederea marii asanări preconizate în dialogul precedent. 

42. Bruno se pare că nu se referă aici la nici una dintre 
ipostazele măgarului, ci la propriul său discurs despre măgar: 
care poate părea alcătuit dintr-o exagerată introducere („căpă- 
țîna“), lipsită apoi de tratarea principală („trunchiul“) și cu 
o încheiere grăbită („coada“). 

43. Ideea perfecțiunii fiecărei forme de existenţă și a pari- 
tătii tuturora este fundamentală pentru ontologia bruniană și 
a fost deja repetat înfățișată în dialogurile anterioare. 

44. Referirea la pictură pune în evidență ideea că un unic 
detaliu bine înfățişat poate sugera perfect întregul. N.O. (Pragul 
umbrei) demonstrează paralela pe care Bruno o face aproape 
permanent între filozofie şi pictură. În cazul de față, detaliul 
va fi analiza „asinităţii“ creștine, totalitatea fiind cercetarea 

izvoarelor originare ale creştinismului care va pune în lumină 
faptul că decadenţa luterană este rodul inevitabil al decadenţei 
conţinute dintru început în predica evanghelică. 

45. Rămas-bun (lat. ). 

46. Terţina aşa cum apare aici este modificată față de tra- 
ducerea inițială a lui C.D. Zeletin (care era: „De ce s-aflați ce 
cărțile îndrugă/ o, curioși, pîn'ce vă crapă ţeasta, /cînd tot din 
foc şi ţărnă-s aștrii-n fugă ?“) care modifica sensul. 

47. Traducerea inițială a versului era: „nu știe ce-i norocul 
ori năpasta“. Am modificat-o pentru a nu schimba sensul dorit 
de Bruno. 

48. Sonetul priveşte ecuația asinitate-ignoranţă în perspectivă 
creştină, regăsind în trăsăturile asociate în mod obișnuit măga- 
rului ca animal virtuțile cerute drept-credinciosului creștin, 
în speţă catolic. Bruno anunță în acest sonet temele care vor 
fi dezvoltate în Declamaţie și în Dialogul întîi: refuzul curiozi- 
tății cercetătoare și al iubirii de cunoaștere și refuzul muncii 
și al implicării active şi acceptarea, stînd cu mîinile încrucișate, 
a beatitudinii de după moarte. N.O. (Cabala) pune în legătură 
critica nolană a pasivităţii creştine cu un pasaj asemănător din 
poemul lui Machiavelli, Măgarul. 

49. Nu este întîmplătoare abundența cuvintelor care amin- 
tesc de religie şi de regalitate. 

50. Bruno citează aici trei titluri de opere bine cunoscute 
la vremea lui. Este vorba, în ordine, de titlul atribuit în mod 
trădiţional Metamorfozelor lui Apuleius; de tratatul 7] valore 
degli asini e dell'inasinito accademico Pellegrino de Anton 
Francesco Dosi și de Encomium asini care este titlul unuia 
dintre capitolele opusului lui Cornelius Agrippa, De vanitate 
scientiarum. 

51. Bruno insistă, în stilul lui, baroc și ironic, pe ideea că 
ceea ce va spune el despre măgar și despre dobitocia măgarului 
nu seamănă cu batjocura de care are parte în genere acest 
animal, și, deci, că el se va distanţa de opinia curentă. 

52. Verbul este calchiat după originalul italian, folosit nu 
numai de Bruno ci de mai mulți în epocă (printre ei şi Rabelais), 
și are sensul de „rîd“: după o expresie curentă în Renaştere, 
Heraclit era filozoful care „plinge“, iar Democrit, cel care „ride“. 

53. Complicat exprimat, ca mai întotdeauna, sensul frazei 
este: cine va împiedica lumea să creadă că eu nu fac ce au făcut 
alții înaintea mea, adică eu nu ponegresc măgarul, ci dimpotrivă 
îl laud sincer? 

54. Bruno îşi îndeamnă cititorii să facă deosebirea între 

eloguile false aduse măgarului, care ascund ironie sau batjocură, 
și elogiul pe care i-l va aduce el, care e sincer. Îndemnul reco- 
mandă ca textul să nu fie citit în cheie i ironică, ci cu maximă 
seriozitate. Într-adevăr, acest opus se vrea o critică a marii crize 
în care se zbate civilizaţia omenească, criză care are rădăcini 
intelectuale și religioase. Pe de altă parte, cum se va vedea, 
limbajul și sarcasmul specific stilului brunian obligă la o lectură 
dublă și deseori ambiguă. 

55. Pentru a primi noua învățătură a Nolanului, cititorul 
trebuie să-și elibereze mintea de toate ideile preconcepute și 
de toate prejudecățile, trebuie așadar (cum preconizau Nicolaus 
Cusanus sau Pico della Mirandola înaintea lui) să facă tabula 
rasa din cunoștințele sale precedente, pentru a putea primi 
Adevărul. 

56. Măgarul ideal și cabalistic și, totodată, platonic şi teologal 
sunt expresii prin care Bruno subliniază caracterul pozitiv al 
neștiinței măgarului, simbolul cunoașterii eliberate de preju- 
decăţile comune dar și de scepticismul radical (N.B.). Bruno 
ridică măgarul la demnitatea de idee platonică. 

57. Înveșmîntat în aur (lat. ). 

58. Bruno pare să se servească aici, în chip ncașteptat, de 
ierarhia clasică a cunoașterii creștine, cunoașterea prin ştiinţă 
rămînînd imperfectă și umbratulă (și pentru că, pe linie pla- 
tonică, rămîne la nivelul umbrelor), cea perfectă și luminoasă 
fiind cea prin credinţă. Și la Bruno, ca şi în doctrina tomistă, 
ambele cunoașteri sunt necesare și convieţuiesc. 

59. Bruno urmează întocmai demersul platonic, prin care 
măgarul- arhetip este principiul conform căruia se produce, 
configurează şi perfecționează măgarul real. 

60. Minţile „de a doua speţă“ sunt cele omenești, care sunt 
subordonate și depind ( în italiană, sunt „seconde“ ) de cea divină. 

61. Reapar aici cîteva dintre ideile tari ale ontologie: bru- 
niene, amplu dezvoltate în dialogurile precedente: totala egali- 
tate dinaintea divinității, egalitate în importanţă și demnitate, 

a tuturor formelor de existenţă din natură; existenţa unor lumi 
infinite numeric într-un tot infinit care este universul; coexis- 
tenţa simultană a tuturor existențelor infinite din natură în 
divinul unu, unde orice atribut și orice existență coincide per- 
fect cu toate celelalte. Consecinţă a acestor idei este că specia 
măgărească nu este doar la fel de nobilă și la fel de aproape 
de Dumnezeu ca și cele mai înalte idei şi ca zeii, ci se identifică 
(precum toate celelalte existente) cu Unul Dumnezeu. 

62. Într-adevăr, în Scripturi, Dumnezeu este numit în toate 
aceste feluri (N.T.). 

63. Bruno vrea să ne convingă și altfel de justeţea asimilării 
măgarului cu Unul Dumnezeu: de aceea găsește în Scripturi 
acele pasaje (identificate de exegeţi) în care Dumnezeu, tatăl 
sau fiul, este comparat sau reprezentat prin figura unui animal 
sau element al naturii. Expresiile violent negative (păcat, vierme, 
josnicie a gloatei etc.) se referă probabil la Psalmul 21 şi la epis- 
tola către Romani a Sfîntului Pavel, dar în contextul propriu 
ele nu sună atît de agresiv ca la Bruno. Această agresivitate 
are însă un rost: pentru Bruno, păcatul nu există, căci orice 
existenţă materială și orice comportare a oricărei existente își 
are propria ei rațiune şi explicaţie. 

64. Sunt cele patru sensuri canonice de interpretare a sfintei 
scripturi (predicate de Sfîntul Toma d' Aquino și de laicul Dante). 

65. Deși sensul din vorbirea curentă românească nu ne ajută 
defel, Bruno are dreptate: apologeţii creștini au văzut în blîn- 
dețea..şi în simplitatea măgarului trasăturile recomandabile 
drept-credinciosului creștin. Aceleaşi trăsături vin să sublinieze, 
pentru aceiași, distanţa abisală care separă inteligenţa divină 
de inteligența wmană: Trimiterea insistentă la tradiţia inter- 
pretativă creștină servește, se va vedea, raționamentului din 
dialoguri care va denunța rădăcinile creștine ale decadenței 
societăţii din vremea lui. Predica evanghelică a corodat şi apoi 
chiar răsturnat, după Bruno, valorile pe care se întemeia marea 
civilizație antică, dînd naștere unei societăţi care are drept 
valori supreme ignoranţa, inacţiunea și smerenia. 

66. Cf. Exodul 13, 13: „Să răscumperi cu un miel pe orice 
întîi născut al măgăriţei; [iar dacă nu-l vei răscumpăra, să-i 
frîngi gîtul]. Să răscumperi de asemenea pe orice întâi născut 
[de parte bărbătească] dintre fiti tăi“. 

67. Cf. Exodul, 20, 17: „Să nu poftești nevasta aproapelui 
tău, nici robul lui, nici roaba lui, nici boul lui, nici măgarul 
lui“. Înșiruirea din Biblie nu presupune egalitatea elementelor, 
Bruno însă forţează interpretarea și pune pe același nivel nevasta 
și măgarul. 

68. Cf. Judecătorii, 5, 1, 3 şi 10: „În ziua aceea, Debora a 
cîntat această cîntare, cu Barac, fiul lui Abinoam: [...] Ascul- 
taţi, împărați! Luaţi aminte, domnitori! [...] Voi care călăriți 
pe măgăriţe albe, Voi care şedeţi pe covoare.“ 

69. Deuteronomul 22, 1 și 4: „Dacă vezi rătăcindu-se boul 
sau oaia fratelui tău, să nu le ocolești, ci să le aduci la fratele 
tău. [...] Dacă vezi măgarul fratelui tău sau boul lui căzut în 
drum, să nu-l ocolești, ci să-i ajuţi să-l ridice.“ 

70. În original, „doctorii“, deci se poate ca Bruno să se refere 
la doctorii Bisericii. 

71. Cf. Luca, 14,1 și 5: „Într-o zi de Sabat, Isus a intrat în 
casa unuia din fruntașii Fariseilor [...] Cine dintre voi, dacă-i 
cade copilul sau boul în fîntînă, nu-l va scoate îndată afară, 
în ziua Sabatului ?“ 

72. Sic. Deuteronomul 28, 31. Fragmentul face parte din 
blestemele neascultării, prin care Dumnezeu îl ameninţă pe 
om, printre altele, cu luarea tuturor bunurilor. În interpretarea 
alegorică a lui Bruno, cum măgarul este întruchiparea poporu- 
lui, blestemul capătă coloratură politică. 

73. A cădea de pe măgar (lat. ). Interpretarea lui Bruno este 
din nou în cheie politică: vai de cîrmuitorii care rămîn fără 
popor! 

74. Bruno confundă voluntar pasaje din Evanghelie (Luca, 
10, 1), cu altele din Vechiul Testament (Numerii, 31, 32-35) 
și cu De recta fide a lui Adamantius, în așa fel încît sufletele 
mîntuite să fie totuna cu prada de război. 

75. Cf. Matei, 21, 2: „[Isus le-a zis: ] Duceţi-vă în satul 
dinaintea voastră: în el veţi găsi îndată o măgăriţă legată, și 
un măgăruș împreună cu ea; dezlegaţi-i și aduceţi-i la Mine.“ 

76. Cf. Numeri, 22, 28: „Domnul a deschis gura măgăriţei, 
și ea a zis lui Balaam.“ 

77. Cf. Ieremia, 1, 6: „Ah, Doamne Dumnezeule, vezi că 
eu nu știu să vorbesc.“ 

78. Cf. Ezechiel, 3, 27: „Dar cînd îţi voi vorbi, îti voi des- 
chide gura.“ 

79. „Eu voi fi în gura ta“ (/at.). Cf. Exodul, 4, 12: „Eu voi 
fi cu gura ta.“ 

80. Cf. Psalmii, 51, 15: „Doamne, deschide-mi buzele, şi 
gura mea va vesti lauda Ta.“ 

81. Bruno deformează, poate în mod voluntar, pasajul din 
Luca, 7, 22: „morţii învie, şi săracilor li se propovăduiește Evan- 
ghelia“ deoarece teza pe care o susţine aici este că Dumnezeu 
vorbeşte prin gura celor simpli (întruchipaţi de măgar). 

82. Exegeţii interpretează în două feluri diferite teza pro- 
pusă aici de Bruno: după N.T., avem de-a face cu teza, deosebit 
de primejdioasă, după care textele sfinte, adică însuși miezul 
doctrinei creștine, sunt cele care retează nobilele avînturi şi 
virtuţi ale oamenilor, deci se fac responsabile de decăderea în 
care se află lumea. De aceea toată argumentaţia se bazează pe 
citate din Scriptură (traducerea de faţă, trebuind să facă o ale- 
gere a termenilor, înclină spre această interpretare); după N.B. 
și N.O., gîndirea lui Bruno ar fi aici ceva mai puţin subversivă, 
susținînd că fără o curățire a minţii, o reîntoarcere la simplitatea 
naturală originară, vrută de Dumnezeu, minţile nu vor putea 
primi adevărul nolan și nu vor putea împlini marea reformă 
a omenirii. Oricum, este limpede că Bruno alege să se spri- 
jine pe textul biblic. În locul acesta anume, este vorba de un 
rezumat al unui pasaj din Í Corinteni,1, 27-28: „Dar Dumnezeu 
a alegelucrurile nebune ale lumii, ca să facă de ruşine pe cele 
înțelepte. Dumnezeu a ales lucrurile slabe ale lumii, ca să facă 
de rușine pe cele tari. Şi Dumnezeu a ales lucrurile josnice ale 
lumii, și lucrarile drspreţuite, ba încă lucrurile care nu sunt, 
ca să nimicească pe cele ce sunt.“ 

83. N.T. susține că Bruno face aluzie aici atît la interpretarea 
dată de Origene cît și la cea dată de Luther (care îl critică aspru 
pe Origene) acestor pasaje, pentru a-i include pe amîndoi în 
același circuit al decadenţei civilizației creștine. Cugetările, opuse, 
ale ambilor comentatori, ar izvorî, pentru Bruno, dintr-o 
aceeași convingere, anume că omenirea toată, fără deosebire, 
zace în păcat, iar mîntuirea ei se poate face numai prin darul, 
aparent arbitrar, al proniei cerești — și nu prin virtutea (în sens 
machiavellhan) și voința omului. (A/ungarea bestiei triumfătoare 

făcea tocmai elogiul praxis-ului uman.) Prin această viziune, 
Bruno apare solid ancorat în Renaștere și detașat de Contra- 
reforma care îl va destina rugului. 

84. Prostia cea mai mare, indică Bruno, este a celor care vor 
să reformeze religia (cu referire directă la luterani și calviniști). 
Aici Bruno nu doar îi persiflează (ca și în dialogurile prece- 
dente) pe reformaţi, dar se delimitează clar și de poziția lui 
Erasmus care spera într-o reformă (alta decît a reformaţilor) 
a religiei, în stare să „vindece rănile“ creștinismului și deca- 
denţa civilizaţiei, care ar trebui să înceapă cu o reîntoarcere la 
puritatea naturală a vieţii lui Cristos. După Bruno, o asemenea 
renovatio este imposibilă, deoarece decadenţa civilizației își 
are rădăcina tocmai în preceptele evanghelice și patristice. 

85. Pentru Bruno, ca și pentru Machiavelli, pacea și bună- 
starea societăţii este piatra de încercare a religiei. Sunt de neac- 
ceptat, după ei, religiile care sunt detașate de soarta societăţii. 

86. Bruno face aluzie la unul dintre miturile antice, după 
care zeii ar fi fost avertizaţi de răgetele măgarilor că giganții 
atacau Olimpul. 

87. Trecerea de la sensul literal la cel mistic (îndeosebi în 
interpretarea textelor sfinte). 

88. Cf. Judecătorii, 15, 15. 

89. I-a nimicit (lat. ). 

90. Probabil este o interpretare a 1 Samuel, 21, 11: „Saul 
și-a bătut miile lui, iar David zecile lui de mii.“ 

91. N.B. vede în alegoria făleii de măgăriţă şi a celei de 
măgăruş o aluzie la războaiele religioase din vremea lui Bruno 
care, în afară de măceluri, făcuseră și noi prozeliţi în toate tabe- 
rele, adică deșteptaseră noi superstiții. 

92. Sic Matei, 21, 2. Citatul continuă astfel: „în el veți găsi 
îndată o măgăriţă legată, și un măgăruș împreună cu ea; dezle- 
gaţi-i și aduceţi-i la Mine“. Tot acest pasaj este ţesut din referiri 
evanghelice la intrarea lui Cristos în Ierusalim și care sunt, 
într-un fel sau altul, îndemnuri la umilinţă şi smerenie. Ele 
trebuie interpretate antifrastic. 

93. Insistența asupra arbitrariului graţiei divine ţintește mai 
ales doctrinele protestante. 

94. Dumnezeu nu premiază efortul omului de a construi 
o civilizație, ci numai umilinţa şi smerenia, măsurată prin 
suferinţă. 

95, Ca și în Alungarea bestiei triumfăâtoare, Bruno se declară 
total împotriva teoriei epocii de aur plasată la originile ome- 
nirii, teorie izvorită deopotrivă din Scripturi și dintr-o parte 
însemnată a istoriografiei și filozofiei antice greco-latine. Dim- 
potrivă, Bruno — ca şi Giambattista Vico peste un secol — pune 
la originea omenirii starea naturală, aceea a omului primitiv. 
Trebuie subliniat faptul că totala egalitate între oameni și 
posesiunea în comun a tuturor bunurilor țin, la Bruno, de o 
stare primitivă și inferioară a omenirii; și că civilizația presu- 
pune, dimpotrivă, neegalitate şi concurenţă. Teza este cu atît 
mai remarcabilă cu cît, în aceeași perioadă, există o febră de 
a alcătui utopii bazate tocmai pe abolirea proprietății private 
și, posibil, pe totala uniformizare a indivizilor (de amintit cele 
două majore, a lui Thomas More și a lui Campanella). Este de 
observat şi că Bruno, care se războiește necontenit cu Aristotel, 
în materie de politică este mai aproape de Stagirit decît de 
Platon. 

96. Așa cum respinge vîrsta de aur a omenirii, Bruno demi- 
tizează și vîrsta copilăriei și a purității ei, iubite de Dumne- 
zeu. Prin asta se delimitează, printre altii, și de Erasmus care 
în Elogiul nebuniei consideră copilăria vîrsta privilegiată a 
omului. 

„97eCF. Ieremia, 1, 6: „Ah! Doamne Dumnezeule, vezi că 
eu nu știu să vorbesc, [căci sunt un copil].“ 

98. Cum se vede, nu într-alt loc ci în continuare. 

99. „Pentri'că am acționat prosteşte“, „au acționat pros- 
teşte“, „pentru că nu știu ce fac“, „nu știam“, „n-au înţeles“ 
(lat. ). Toate sunt expresii luate ad litteram din Scripturi. 

100. Cf. Faptele Apostolilor, 2, 15. Pînă aici declaraţia Nola- 
nului includea în polemica sa și unele opinii ale lui Erasmus. 
De aici încolo ea devine o răstălmăcire virulentă și progra- 
matică a textelor folosite de Erasmus pentru a defini calitățile 
„nebuniei creștine“. 

101. II Corinteni, 12, 2-4. 

102. Ca și în Despre infinit, univers și lumi, Bruno simte nevoia 
să pună la temelia dialogurilor care urmează și a judecăților 

sale morale o epistemologie precisă și explicită. E interesant 
că ea este oarecum diferită de cea expusă acolo, unde cunoa- 
șterea naturală, cu demersul prezentat aici, este considerată 
necesară și fiabilă, dar insuficientă pentru a exprima ontologia 
bruniană. 

103. Este vorba de Sf. Pavel. Este din nou o referire la refor- 
mați care, radicalizînd teza apostolului Pavel, postulează pri- 
matul credinţei asupra „faptelor bune“. Bruno evocă aici, pe 
scurt, polemica antiluterană din Alungarea bestiei trium- 
Jătoare. 

104. Saulino, un interlocutor care apărea și în Alungarea 
bestiei triumfătoare, pare să fie un personaj real, din familia 
mamei lui Bruno, iar aici îl reprezintă pe Bruno însuși. Ceilalţi 
doi nu au fost identificaţi de biografi și sunt probabil inven- 
taţi: Sebasto, cum se va vedea, este cel care, prin întrebările și 
obiecțiile sale, face dialogul să avanseze; Coribante, în schimb, 
este una dintre numeroasele încarnări ale pedantului — 
eruditul lipsit de judecată critică și care repetă orbește ce susţin 
marii autori acreditaţi. Cum se va vedea, la fel ca la Mamfurio 
din comedia Luminărarul, vorbirea lui Coribante e presărată 
cu citate și expresii latine. 

105. Ca şi dialogurile precedente, şi acesta începe brusc, 
parcă la mijlocul unei conversații. Este un mod al lui Bruno 
de a-și înlănţui discursul de la un dialog la altul. Interlocutorii 
de aici comentează, și prin aceasta continuă, A/ungarea bestiei 
triumfătoare: adică cei doi care nu participaseră la acest dialog 
precedent, îl chestionează pe Saulino despre el. 

106. Adică fără înflorituri, deschis şi limpede (lat. ). 

107. Și aceste lucruri s-au întîmplat cu adevărat acolo? (lat.). 

108. Sebasto se referă precis la opera precedentă a lui Bruno, 
Alungarea bestiei triumfătoare, unde Jupiter întreprinde o 
mare reformă morală a universului, înăltînd în locul animalelor 
care dau numele constelațiilor, virtuțile necesare progresului 
si armoniei civilizaţiei. În acel dialog, Jupiter lăsase neocupate 
două jilțuri din cer, anume cel al Urse: mari, în emisfera bore- 
ală, și al Eridanului, în cea australă. Pe scurt, Sebasto cere 
continuarea dialogului precedent. 

109. „O speranţă amânată îndurerează spiritul sau, mai bine 
zis, sufletul: pentru că acest termen exprimă mai bine natura 

capabilă de suferinţă“ (/at.). Fiind un pedant, Coribante se 
îngrijește mai mult de forma decât de conținutul discursului. 

110. În astronomia clasică, cele două forme de asinitate, 
reprezentate de constelația Măgărușii erau oarecum ascunse 
în cercul zodiacului (drumul planetelor), imediat deasupra 
constelaţiei Cancerului (carapacea Racului). Pentru Bruno 
asinitatea trebuie să fie vizibilă de oriunde. Cele trei regiuni 
cerești corespund probabil celor trei forme de cunoaștere (de 
care vorbeşte mai departe Saulino): există o echivalență între 
ceresc, inteligibil și sensibil, pe de o parte, și cauză, cunoaștere 
şi lucru, pe de altă parte. (N.B.) 

111. „Departe, staţi departe, profanilor!“ (Jat., Vergiliu, 
Eneida, VI). 

112. Horapollon este autorul antic de la care s-a păstrat sin- 
gurul tratat despre hieroglife, numit chiar Hieroglyphica. Manu- 
scrisul acestui tratat a fost adus la Florenţa în 1422. Cum despre 
autor nu se știa mai nimic, cu timpul și datorită interesului 
manifestat în Renaștere pentru învățătura egipteană, și acest 
autor, ca și Hermes Trismegistos, a ajuns să capete o aură 
legendară. 

113. Bruno are o abordare sincretică a Cabalei, apropiată 
de cea propusă de Agrippa din Nettesheim în cartea a treia din 
De occulta philosophia, dar el recurge și la noţiunea de „mundi 
gubernatores“ (cîrmacii lumii) a lui Hermes Trismegistos 
precum şi la unele teze ale lui Trithemios. (N.B.) De aceea 
niei cele zece sefirotb pomenite mai jos nu coincid în totalitate, 
nici ca nume, nici ca semnificație, cu cele din Zohar (probabil 
cea mai importată scriere cabalistică medievală). Trebuie 
amintit că Renașterea manifestă un interes deosebit pentru 
Cabală, ceea ce produce o influenţă necontestată asupra gîndirii 
filozofice și ştiinţifice. În sincretismul specific aceleiaşi epoci, 
care încerca o sinteză între gîndirea antică păgînă și creștinism, 
se încearcă şi elaborarea une: Cabale creștine. Printre prota- 
goniștii acestei încercări se numără Pico della Mirandola și 
amintitul Agrippa din Nettesheim. 

114. Linceu, personaj mitologic, unul dintre argonauţi, cu 
privirea foarte ageră. 

115. Monstru mitologic care avea o sută de ochi care nu 
se închideau niciodată toţi în același timp. 

116. Aluzie ironică la Sfîntul Pavel răpit, prin voinţa divină, 
și dus pînă în al treilea cer. 

117. De la en soph: cel ascuns (dar și cel infinit, Dumnezeu 
în esența sa cea mai intimă și ascunsă) — concept al cabalei 
speculative ebraice. 

118. În cabala speculativă, sefirotb sunt numite atributele 
prin care Dumnezeu se manifestă. Ele au fost interpretate și 
ca puteri, și ca manifestări dar și ca sfere de emanațţie. 

119. Bruno folosește aici terminologia lui Agrippa. (N.T.) 

120. Cît le e permis oamenilor să vorbească (lat. ). 

121. Termenul îi aparţine tot lui Agrippa (N.T.). 

122. Cele zece trepte cabalistice corespund, după Bruno, 
celor nouă cete îngerești care stau împrejurul divinității cre- 
știne, la care se adaugă ultima și cea mai joasă, cea a eroilor. 
Denumirile nu sunt în totalitate cele acreditate în tradiţia cato- 
lică italiană, nici în cea ortodoxă română unde, îi amintim 
cititorului, cetele sunt în ordine: Serafimi, Heruvimi, Tronuri, 
Domnii, Puteri, Stăpîniri, Începătorii, Arhangheli, Îngeri. 

123. Ca şi în ontologia neoplatonică, dar şi cabalistică și 
creștină, există o strictă analogie între lumea inferioară și cea 
superioară; ca atare, celor zece Sephirot ale tradiției cabalistice 
le corespund în universul desfășurat și sensibil cele zece sfere 
cerești guvernate fiecare de o inteligență sau principiu spiritual. 

124. Primul mobil nu adăpostește corpuri cereşti, nu are 
o „faţă“ proprie, ci el este motorul care pune în mișcare toate 
celelalte sfere, care au „feţe proprii“, de aici, poate, denumirea 
de „prinţul fețelor“. 

125. Adică (/at.). 

126. Așa cum în Alungarea bestiei triumfătoare Sofia, în 
forma ei cea mai înaltă este divină, dar cînd se apropie de 
pămînt ea devine mama (inspiratoarea) legii, aici Hochma este 
asinitatea abstractă care însă, pogorită în Raziel, capătă formă 
concretă. Cele două ipostaze ale Hochmei corespund celor 
două ipostaze ale Sofiei din dialogul precedent. De altminteri 
această analogie va fi explicitată puţin mai departe. N.B. 

127. „Munţii zămislesc...“ (fat. ) este cunoscutul citat horațian 
care se continuă: „un ridicol şoarece“. Exclamaţia lui Coribante 
ne atrage atenţia, pe de o parte, că Saulino explică lucruri înde- 
obşte cunoscute de oamenii învăţaţi ai acelor vremuri, pe de 

alta, că el însuși nu a înţeles spre ce conduce introducerea teo- 
retică a lui Saulino. 

128. Sensul este: al acestei ierarhii. 

129. Adică de a putea îndura greul ca și cum ar fi ușor. 

130. Tendinţa de a socoti că la originea oricăror teorii s-ar 
afla o sursă egipteană este comună gînditorilor Renașterii fas- 
cinaţi de hermetism. În cazul de faţă însă, Sebasto face o referire 
precisă, la o relatare a lui Plutarh povestită mai Jos. 

131. Lămureşte! (/at.) 

132. Este vorba de zeul egiptean Apis, întruchipat în bou. 

133. Legătura dintre măgar şi Saturn, planetă rece și umedă, 
aflată sub influența zodiei Vărsătorului, datează încă din Anti- 
chitate și se regăseşte și în lucrările istoricilor (bunăoară în 
Tacit). Legenda relatată de Sebasto dovedeşte însă nu doar 
sursele culte ale lui Bruno, ci și prejudecățile rasiste care îi 
izolau și în care se izolau evreii în Europa acelei perioade. 

134. Bruno insistă, coerent cu propriile sale idei privind 
regenerarea socială preconizată în dialogurile precedente, pe 
caracterul nociv al unei comunități și civilizații care refuză să 
aibă relaţii cu celelalte. Schimburile și relațiile între neamuri 
sunt, după Bruno, benefice civilizaţiei şi civilităţii. 

135. Neomeniile erau ritualurile dedicate, în Grecia antică, 
lunii noi. După Sebasto, acestor ritualuri evreii le-ar fi dat o 
semnificaţie și un caracter saturnian, adică melancolic și umbros. 

136. Ironia lui Sebasto se bazează pe o serie numeroasă de 
mărtătii ale scriitorilor antici (Josephus Flavius, Tacit, Tertullian 
etc.) că evreii divinizau, într-o formă sau alta, măgarul. (N.T.) 

137. Adică (lat. ). 

138. Geneza, 49, 1-28. 

139. În româneşte textul biblic spune: „14. Isahar este un 
măgar osos, /Care se culcă în grajduri. 15.Vede că locul unde 
se odihnește este plăcut,/ Și că ţinutul lui este măreț; / Își pleacă 
umărul sub povară, / și se supune birului.“ 

140. Numeri, 24. Dar traducerea românească nu coincide 
cu citatul lui Bruno, probabil inexact și din minte. Referirea 
este la episodul în care Balaam este chemat de Balac, regele 
moabiţilor, pentru a-i blestema pe evrei, dar profetul îi binecu- 
vîntează, la îndemnul îngerului Domnului și al măgăriţei care 
îi vorbește cu glas omenesc. (Numeri, 22, 26-33). N.B. consideră 

că relația între cele douăsprezece seminţii ale lui Israel și cele 
douăsprezece zodii i-ar aparține exclusiv lui Bruno. 

141. Care ar corespunde strict celor cerești. 

142. În ultima parte a dialogului precedent, Bruno făcea 
elogiul practicilor magice egiptene care izbuteau să comunice 
cu zeii și să influenţeze forţele tainice și profunde ale naturii. 
Magul (sau profetul, precum Balaam) este un mediator între 
material și imaterial, natural şi divin, între umilele realităţi 
terestre şi principiile abstracte care le guvernează. N.T. consi- 
deră că în dialogul de față, Bruno operează o răsturnare ironică 
ȘI amară a acestei viziuni: binecuvîntarea lui Balaam este un 
fel de magie răsturnată, care pogoară asupra măgarilor natu- 
rali și nevinovaţi de pe pămînt influenţa negativă a „asinităţii 
ideale“ (a măgarului arhetipal, Raz:el). 

143. Prin urmare sunt multe genuri de măgari (lat. ). 

144. Sau (lat. ). 

145. Anterior, interior sau posterior unui mare număr (lat. ). 
Coribante parafrazează o expresie latină frecvent folosită de 
Bruno (ante rem, în re et post rem) şi face referire la distinc- 
ţia scolastică între planul metafizic, al ideilor, planul natural, 
al existențelor reale, și planul mental, al conceptelor. 

146. Încetul cu încetul, treptat şi lin (lat. ). 

147. Existenţa concretă a măgarilor naturali — în virtutea 
analogiei între real și ideal — demonstrează existenţa unui prin- 
cipiu ideal, al „asinităţii“ ideale, cu nimic mai prejos de toate 
celelalte principii ideale. 

Nu trebuie uitat că în dialogurile morale Bruno se preface 
că acceptă o schemă cosmologică (cea tradiţională ptolemaico- 
aristotelică), puternic negată de el în dialogurile cosmologice, 
tocmai pentru că ea, laolaltă cu corolarele ei creștine şi scolas- 
tice, îi servesc la critica severă pe care o construiește aici. 

148. Între lumea aceasta și cealaltă există o asemenea con- 
tinuitate încât fiece virtute a primeia este guvernată de cea de 
a doua (/at., cf. Aristotel, Meteorologicele, 1, 2, 339). 

149. Ca în mai toate operele sale, Bruno îi ia și aici în deri- 
dere explicit pe pedanți (reprezentaţi de Coribante), a căror 
erudiție plină de ostentaţie ar fi lipsită de conţinut. Sebasto 
foloseşte aici şi un cuvînt ironic modificat: „altitonante“ (tună- 
torul) este în mitologie atributul specific lui Jupiter; aici cuvîntul 

este modificat în „altritonante“, ceea ce ar însemna, aproxi- 
mativ, „tunător pentru urechile celorlalți“. 

150. Dacă-ui place dumitale (Zat. ). 

151. Vai! (lat. ). 

152. Demonstrația lui Saulino urmează procesul indicat de 
gnoseologia aristotelică: conform acesteia cunoaşterea avan- 
sează dinspre ignoranță spre adevăr şi trece prin subiect, adică 
prin creierul omenesc, unde sălășluiesc ignoranţa, prostia și 
asinitatea. Cunoaşterea trebuie să le izgonească pe acestea, ceea 
ce înseamnă că trebuie să pornească mai întîi de la ele: este ca 
şi cînd am spune că adevărul nu poate fi atins decît doar de 
cine începe prin a fi ignorant. Așa judecînd lucrurile, hotărîrea 
lui Jupiter de a așeza alături Adevărul și Ignoranţa pare cu totul 
justificată. 

153. Să împartă același sălaș cu adevărul: a nu se uita că 
toate aceste noţiuni abstracte trebuie gîndite simultan și ca 
întrupări care își au propriul jilț în cerul reorganizat de Jupiter 
în Alungarea bestie: triumfătoare. 

154. Sebasto sesizează o contradicţie în demersul aristotelic 
urmat de Saulino: dacă, după Aristotel, obiectul, actul și putinţa 
de a cunoaşte trebuie să fie unite şi concordante, tot după 
Aristotel, două lucruri contrare (cunoaşterea şi ignoranţa) nu 
pot ocupa în acelaşi timp același loc. 

155. Saulino contrazice aici teoria aristotelică după care nu 
se pot afirma în același timp un lucru și contrarul său, dar ia 
în răspăr și teoria coincidenței contrariilor: ignoranţa (asini- 
tatea), convieţuieşte cu adevărul, iar ca lipsă de cunoaștere, este 
locul unde potenţele contrarii, anume adevărul și neadevărul, 
se unesc și coincid în chip perfect. 

156. N.B. consideră că, spre deosebire de Aristotel care con- 
sideră că învățarea implică pierderea ignoranței, pentru Bruno, 
ca şi pentru Cusanus, ignoranţa este o stare permanentă, în 
care adevărul şi necunoașterea coexistă, ceea ce ar da loc unei 
cunoașteri prin analogii şi similitudini. Oricum, aici Bruno 
pare să afirme că orice noţiune crește din ignoranță și deci din 
asinitate. 

157. După Aristotel, cunoașterea are loc în măsura în care 
intelectul superior, sau agent, luminează intelectul pasiv al 
omului, declanșînd astfel procesul prin care se trece de la 

„potenţa cunoașterii“ la „actul cunoașterii“ — acest proces ar fi, 
după N.T., „aprinderea luminii interioare“. 

158. „Rari sunt cei pe care o virtute arzătoare i-a înălțat 
la cer“ (at. ) — citat ușor modificat după Vergiliu, Eneida, VI, 
129-130. 

159. Este vorba de sceptici. 

160. Bruno se foloseşte aici de metafora lui Origene (In Lucam 
Homiliae, XXXVII) în care umilul măgar pășeşte în Ierusa- 
limul ceresc condus de Fiul Domnului, călăreţul divin. (N.T.) 

161. N.B. interpretează acest pasaj ca prezentarea a trei forme 
de cunoaştere „în care ignoranta are un rol constitutiv: a) cunoa- 
şterea care merge pînă la hotarele en-sof-ului, în care neștiuto- 
rul se simte pătruns mistic de dumnezeul-natură; b) cunoașterea 
celor care neagă pe cale raţională posibilitatea cunoașterii (cum 
se va vedea, e vorba despre sceptici); c) cunoaşterea celor care 
se supun în întregime credinţei. În acest ultim caz, este nevoie 
de o călăuză, ea însăşi călăuzită de lumina infailibilă” . Deşi 
treptele sunt cele înfățișate de N.B., nu putem să nu ţinem 
seama de limbajul sarcastic folosit de Bruno şi să nu percepem 
critica severă pe care o face de pe acum pozițiilor sceptice și 
mai ales celor mistice. 

162. Sebasto (ca şi N.B) nu pare să sesizeze ironia lui Saulino. 

163. Scepticu. 

164. Scepticii care practică suspendarea judecăţi. N.B. 

165. Este vorba de Sfîntul Pavel (din Tars) care, în I Corin- 
teni, I, 18-26, vorbeşte, în versiunea latină, de stultitia, în 
versiunea românească, de nebunie: adică de ignoranţa teo- 
logică, necunoașterea lui Dumnezeu. 

166. Este vorba din nou despre sceptici. 

167. Este vorba de fanaticii care renunţă la judecata critică 
şi își închină raţiunea, fără a cerceta, „luminii superioare“ a 
credinţei. 

168. Adjectivul, inexistent în italiană, este un calc din greacă, 
aparţinîndu-i chiar pedantului personaj, și înseamnă „apte de 
a contrazice“. Expresia vrea să fie răsturnarea Respingerii softs- 
melor a lui Aristotel. (N.B.) 

169. Nouă aluzie la Aristotel, la Topicele care se ocupă de 
silogismele bazate pe opinie. (N.B.) 

170. Terminologia este și aici cea aristotelică și se referă la 
demonstrațiile științifice. 

171. După Saulino, ignoranţa naturală și cea cabalistică și 
religioasă ar fi de aceeași teapă: Saulino insistă polemic asupra 
acestui subiect. 

172. Mai exact, termenul folosit de Bruno este „sfinţii doc- 
tori“, fund vorba de doctorii Bisericii. 

173. Sensul este aici, credem, de „aici“. 

174. Subiectul sunt sfinții părinți şi rabinii. 

175. Textual: au încrucişat sau au lăsat braţele î în Jos. 

176. „De îndată ce m-a auzit, m-a ascultat“ (/at., Psalmii, 
17, 45). În tălmăcirea românească (Psalmii, 18, 44), David 
spune despre poporul său: „Ei ascultă de mine la cea dintîi 
poruncă.“ 

177. „Cine se umilește, va fi ridicat“ (Jat., Luca, 14, 11). În 
versiunea românească: „Cine se smerește, va fi înălţat.“ Este 
vădit că pentru Bruno asinitatea implicată în doctrina și ati- 
tudinea creștină este dăunătoare și rizibilă. 

178. Ironizarea interpretării patristice a măgărușului primit 
în Ierusalimul ceresc are drept ţintă — cum se întîmplă mereu 
la Bruno — îndeosebi doctrina luterană și textul lu: Luther De 
servo arbitrio, unde credinciosul, reprezentat ca un animal de 
povară, nu are posibilitatea nici de a şti nici de a alege cine 
să-l călărească (în textul lutheran călăreţul poate fi — explicit — 
Dumnezeu sau Satana). 

17% Parafrază a expresiei Sfîntului Pavel în I Corinteni, 
10, 13. 

180. Pseudo-Dionis Areopagitul către Caius, Epistola 3. 
(N.L.) ` 

181. Sfîntul Augustin, Soliloquia, I, 4, 9 şi 5, 1. (N.T.) 

182. V. nota 88. 

183. Lat., Psalmul 147, 10, care în tălmăcire românească 
spune: „Nu de puterea calului Se bucură El, nu-Și găsește 
plăcerea în picioarele omului.“ 

184. Adaugă: ci în puterea şi picioarele măgăriţei şi măgă- 
rușului, fiul ei (lat. ). 

185. Așa cum se vedea şi din Epistola închinătoare, dialogu- 
rile de față răstoarnă în mare măsură viziunea reformatoare 
din Alungarea bestie: triumfătoare: aici răzbate de multe ori, 

ca și în pasajul de faţă, neîncrederea în forțele intelectuale ale 
omului și în capacitatea de regenerare a societăţii. Aici Bruno 
pare să unifice viziunea marilor şcoli filozofice citate într-un 
unic și totalizant pesimism. 

186. Pitagoricienii credeau în metempsihoză, prin urmare, 
Onorio, care își aminteşte cum era înainte (aluzia fiind la o 
viaţă anterioară), nu poate fi decît pitagorician. 

187. Sunt de aceeași părere (lat. ). 

188. Ca să revină la propriile case, la propriile cămine (lat. ). 

189. Dacă vă e pe plac (lat. ). 

190. După unele interpretări, numele personajului ar fi ales 
tocmai pentru că aminteşte de grecescul onos care înseamnă 
măgar. 

191. Bruno își prezintă din nou aici teoria sa privitoare la 
transmigraţia sufletelor după moarte — ceea ce a constituit unul 
dintre capetele de acuzare de la proces. (L.F.) 

192. În mitologia greacă numite Moire, Parcele erau la romani 
divinitățile care guvernau destinul oamenilor și le hotărau 
momentul morţii. Aici Parca este și divinitatea care guvernează 
ciclul renașterii spiritelor. 

193. Amfitrita, în mitologia greacă, fiica lui Okeanos şi soţia 
lui Poseidon. La Bruno ea întruchipează sursa primară, mai 
degrabă de aer decît de apă, din care purced şi la care se întorc 
după moarte toate sufletele. 

194. După ce imaginea măgarului a fost evocată pentru a 
sugera, mai întîi, perfecta egalitate a oamenilor întru păcat, apoi 
pentru a afirma că orice cunoaștere purcede din ignoranță, aici 
asinitatea sceptică ȘI cea creștină sunt egalizate ȘI negate prin 
însăși ontologia bruniană care, iată, se reafirmă (v. Despre 
cauză, principiu şi unu) cu limpezime: infinitele existente care 
populează infinitele lumi, sunt egale ca importanță, participă 
la aceeași substanță și la același spirit universal care le animă 
pe toate. Cum se va vedea, în această perspectivă, falia care 
desparte, în doctrina creştină, spiritul divin de spiritul uman 
(simbolizat de măgar) nu mai are sens. 

195. „Un zeu le cheamă, mare turmă, la fluviul Lethe: ele 
trebuie să uite tot, ca să se întoarcă să revadă bolțile înalte și 
să înceapă a vrea să se întoarcă în trupuri“ (/az., Vergiliu, Eneida, 
VI, 749-751). 

196. Una dintre sarcinile zeului Mercur era aceea de a con- 
duce sufletele în lumea morţilor. 

197. În mitologie, unul dintre râurile lumii de dincolo, din 
care bînd, sufletele își uitau propria existență pămîntească 
încheiată. Mitul apărea și în A/ungarea bestiei triumjătoare, 
cu un sens sensibil diferit. În acel dialog, Jupiter, conștient de 
eterna renaștere a sufletelor, dar și de eterna uitare a exis- 
tenţelor precedente, este de asemeni conștient de irepeta- 
bilitatea fiecărei existente în parte și de a sa însăşi. De aceea 
și purcede la o reformă radicală, singura în stare să împletească 
destinul său individual cu marele ciclu cosmic al renașterilor 
succesive, Acolo aveam de-a face cu regula: aici, Onorio repre- 
zintă excepţia: măgarul este singurul animal în stare să se 
sustragă legii generale și să contemple întregul ciclu, este sin- 
gurul în stare să depună mărturie despre el: dar nu dintr-o 
cunoaștere superioară, ci dintr-o șmecherie. De aceea, în faţa 
adevărului ontologic, măgarul, nici nu se responsabilizează, 
ca Jupiter, nici nu încearcă să transforme un destin esential- 
mente finit într-o experienţă a infinitului (ca în opera succe- 
sivă, Despre eroicele avînturi). 

198. V. Vergiliu, Eneida, VI, 894-895. 

199. Mitul calului înaripat Pegas care, lovind stînca cu 
piciorul, a făcut să ţîșnească izvorul muzelor, preluat de Bruno 
probabil din Metamorfozele lui Ovidiu, este evocat şi în sone- 
tul introductiv la comedia sa Lumânărarul. 

209. Într-unul din miturile legate de calul înaripat Pegas, 
soul Belerofon, călare pe Pegas, merge și ucide Himera. 

201. În ceea ce-i priveşte pe druizi, mărturia provenea de la 
Cezar, De belle gallico, VI, 14. În ceea ce-i priveşte pe saduchei, 
scripturile nu conţin nici o referire la o credinţă a lor privind 
reîncarnarea. În schimb, teza se regăsește la misticii evrei din 
secolul al XVI-lea. N.B. 

202. „Spiritul trece din trupul animalelor în trupul oame- 
nilor și din al nostru în al animalelor, dar nu moare niciodată ?“ 
(Ovidiu, Metamorfoze, XV, 167-8). 

203. Textual: al stridulor. 

204. Exemplificănile lui Onorio afirmă de fapt legătura 
foarte strînsă care există, după Bruno, între corpul, spiritul și 
destinul fiecărei existenţe în parte. 


205. Geneza, 3, 1: Moise nu-l numeşte cel mai înțelept, ci 
cel mai șiret. 

206. Raportul lui Bruno cu gîndirea și mentalitatea Renag- 
terii rămîne — cum s-a văzut și în dialogurile precedente ~ unul 
dintre cele mai contradictorii și interesante. Aici Bruno neagă, 
şi nu pentru prima dată, demnitatea și locul privilegiat al omu- 
lui în rîndul creaţiei, deoarece unica superioritate pe care i-o 
recunoaște Onorio ţine de înzestrarea lui trupească. 

207. La fel (lat. ). 

208. În Alungarea bestiei triumfătoare, Bruno afirma legă- 
tura esenţială dintre intelectul și lucrarea mîinii omenești, și 
de această legătură făcea să depindă civilizaţia omenească. 
Onorio dezechilibrează binomul, sugerînd că civilizația este 
exclusiv rodul mâinii. 

209. Expresia îi aparţine lui Aristotel, Despre suflet, III, 
8. 432a. În contextul de față însă, mai degrabă decît a sublinia 
contribuţia acestui organ la demnitatea omului între specii, 
Onorio, sugerează, asemeni lui Arnobius (Adversus nationes, 
II, 16, 49-50 — N.T.) dependenţa omului de acest organ și 
apartenenţa lui la regnul animal. Lucrările superioare ale omu- 
lui ar fi astfel fructul întîmplării de a avea unele mădulare altfel 
alcătuite decît restul dobitoacelor. 

210. Prin urmare nici mîna nu dă naştere civilizației, de 
vreme ce la alte animale cu mâini nu se văd performanţele atinse 
de om ~ și aceasta deoarece restul alcătuirii lor trupesti nu le 
permite. Aşadar, civilizaţia omenească este rodul unei întîm- 
plări rare, prin care un organ deosebit de agil, mîna, s-a potrivit 
cu restul trupului, în așa fel încât să permită optima răspîndire 
a spiritului universal în toate mădularele, spiritul universal care 
este unul și identic în toate existenţele. Ceea ce se subliniază 
însă, credem, în această explicație este nu superioritatea omului 
ci fericita întîmplare a potrivirii. 

211. Capacităţule intelectuale ale omului par superioare celor 
ale papagalului, dar, în realitate, pentru necesitățile vieții, acesta 
este cel puțin la fel de perfect alcătuit ca și omul. Dimpotrivă 
omul are nevoie de acele capacităţi intelectuale pentru că are 
nevoie să înveţe de la alţii cum să facă faţă nevoilor vieţii, 
neavînd instinctul altor animale. Este o nivelare, dacă nu chiar 

o răsturnare, a tradiţionalei ierarhii antropolgice, de tradiţie 
clasică, în care intelectul era superior instinctului. 

212. Sebasto evocă teoriile antropologice curente, după care 
omul ar fi fost singurul animal dotat cu ratiune şi intelect, restul 
animalelor acţionînd numai în virtutea instinctului. Onorio 
însă, pornind de la ontologia bruniană, neagă această opinie 
şi ierarhia derivată din ea. 

213. Onorio reia teoria explicată în Despre cauză, principiu 
și unu, după care intelectul universal nu este un principiu exte- 
rior și superior lucrurilor, ci el se află în interiorul fiecărei 
existențe unde acționează în infinite feluri. 

214. În Lampas triginta stat N.III, 152. Bruno afirma expli- 
cit că există o forță intelectivă intrinsecă tuturor lucrurilor, în 
virtutea căreia orice lucru este însuflețit de un principiu eficient 
în măsură să suscite cunoașterea, dar gradul în care lucrurile 
răspund la acţiunea acestui principiu unic este diferit de la un 
lucru la altul. Aici pe lîngă principiul intelectiv apare și un 
principiu senzitiv; ele sunt unice şi generale, dar efectul lor 
depinde de intelectul ȘI senzitivitatea pasive specifice fiecărei 
specii și fiecărui individ în parte, în funcţie de alcătuirea sa 
corporală — care sunt și ele unice, dar individuale. 

215. După teoriile aristotelicienilor, acţiunile animalelor ar 
fi reglementate de o facultate de rang inferior, „vis aestimativa“ 
care ar fi o formă embrionară de raționalitate. (N.T.) 

216. Bruno îi atribuie lui Averroes teoria arbitrariului 

numelor. 
„= 217. Cred că Bruno vrea să amintească aici de legătura puter- 
nică (conform convingerilor astrologice curente în vremea sa 
și ale sale) dintre influenţa aștrilor și destinul fiecărei existente 
individuale. 

218. Exegeţii italieni identifică aici Psalmul 35, 7-8, pe care 
însă tălmăcirea românească nu-l confirmă. 

219. Este vorba despre pasajul în care profetul Daniel 
(Daniel, 4) povestește despre conversiunea la credinţa în Dum- 
nezeul evreilor a lui Nabucodonosor. 

220. Legătura între loan Botezătorul şi Profetul Ile, sugerată 
de însuși Cristos, în două dintre evanghelii, este interpretată 
aici ca o reîncarnare reală, confirmînd astfel prin textele sacre 
teoria metempsihozei. N.B. infirmă însă vreo legătură cu sadu- 
cheu. 

221. Cine sosește mai tîrziu, termină treaba mai repede (Ja. ). 

222. Plotin priveşte transformarea în lucruri inferioare, 
adică treptata degradare, ca pe o fatalitate. 

223. În povestirea lui Onorio se regăsesc, deformate, teoriile 
expuse de Platon în Phaidros, 248b—249a. 'Țesătura de referiri 
la doctrina platonică și neoplatonică creează o confruntare ten- 
sionată cu cadrul teoretic brunian dominat de ideea că necon- 
tenita preschimbare este întru totul naturală, iar în interiorul 
ei nu există nici ierarhii, nici justiţie. (N.T.) 

224. Italienescul „specie momorabilz“ este un calc după lati- 
nescul „species memorabiles“ care înseamnă exact imaginile 
păstrate în arhiva memoriei. (N.I.) 

225. Onorio începe să povestească cum s-a întrupat el în 
Aristotel, fiul lui Nicomah. 

226. Aristarh din Samos (secolul IV î.C.) matematician şi 
astronom grec, a susținut că Pămîntul se mișcă în jurul 
Soarelui. Aristotel nu i-a fost discipol. 

227. Regăsim aici, într-o formă schematică și grotescă, 
binecunoscuta polemică și aversiune a lui Bruno pentru Aris- 
totel. 

228. Este vorba de Averroes. Deriziunea de aici o repetă 
pe cea din Despre infinit, univers şi lumi. 

229. Ideea necesităţii existenţei şi alternanţei contrariilor 
a fost teoretizată, la nivel ontologic și istoric, în dialogurile 
precedente. Aici Onorio — nu fără o anume ironie, care înso- 
ţeşte permanent acest personaj — pare să o extindă și la nivel 
gnoseologic, unde asinitatea şi știința se presupun reciproc. 
N.B. consideră că accentul, aici, cade nu pe succesiunea acestor 
contrarii ci pe permanenta lor coexistență. 

230. Sebasto i se adresează lui Onorio în calitate de fost- 
Aristotel. 

231. Scrisoarea cu pricina este considerată un text apocrif. 
Informaţia poate să-i fi venit lui Bruno dinspre eruditul latin 
Aulus Gellius (sec.II) care în Noctes Atticae (XX, 5) pome- 
neşte de acea scrisoare, închipuind că Aristotel ar fi declarat 
în ea că unele dintre scrierile sale nu erau nici publicate nici 
nepublicate, deoarece ele nu puteau fi înțelese decît de cei ce 
îl ascultaseră vorbind. (N.T). Oricare i-ar fi sursa, e limpede 

că Bruno deformează voit sensul pentru a desfiinţa scrierile 
Stagiritului și în principal Despre suflet şi Fizica. 

232. Critica şi deriziunea trece, în acest pasaj, de la Aristotel 
la urmașii săi și la cei ce îi profesează doctrina. 

233. După V.S., toate aceste nume ar corespunde unor călu- 
gări care populau mînăstirea dominicană „San Domenico 
Maggiore“ din Neapole, în care Bruno şi-a petrecut o parte 
din adolescenţă și tinereţe, unde a dobîndit mare parte din 
uimitoarea lui cultură și unde au început și necazurile sale cu 
Biserica. „Cocchiarone“ trebuie să fie o poreclă provenind din 
cuvîntul napoletan ce înseamnă „lingură mare“ sau „polonic“ — 
aluzie la înclinațiile prelatului. 

234. „Ceilalţi filozofi nu au ajuns atît de departe“ (/at.). 

235. Textual: dintr-un spirit cabalin. 

236. „Mare taină!“ (lat.). 

237. Da, da, vă rog (lat. ). 

238. În cerul stelelor fixe. Onorio declară că între întrupări 
el nu poposea niciodată în infern ci în cer. 

239. În constelația Pegas. 

240. Mulțumită harului său de a nu uita existenţele precedente 
cu toate cunoștințele acumulate în ele, Onorio se reîntoarce 
în fiecare trup înarmat cu toate aceste cunoștințe (biblioteca 
memoriei), așa încît chiar și atunci cînd e închis fizic într-un 
trup, cunoștințele sale nu se limitează la experienţele existenţei 

atelă trup (care zăreşte realitatea ca prin gaura cheii), ci-au 
o perspectivă amplă asupra întregii naturi. Arta memoriei, 
cultivată în Renaștere și de care Bruno s-a ocupat intens, 
privea, printre altele, stocarea și sistematizarea unei palete cît 
se poate de cuprinzătoare de cunoștințe care depășeau neapă- 
rat limitele unei singure persoane şi ale unei singure vieţi. 

241. Cred că este o splendidă metaforă şi nu expresia ideii 
(mai degrabă creștin-dogmatică și neconcordantă cu gnose- 
ologia lui Bruno) că odată eliberat din trup, spiritul ar accede 
la o cunoaștere superioară. 

242. Școli/curente de gîndire. 

243. Se revine la discuția despre doctrina scepticilor. 

244. Înţelepciunea pămîntească. 

245. Interpretările acestui pasaj concordă în afirmația că 
Bruno ar acorda aici un loc privilegiat asinităţii, ca treaptă 
obligatorie a parcursului spre adevăr. 

246. Resping consecinţa (lat. ). 

247. Traducere liberă (chiar și a lui Bruno) a terminologiei 
aristotelice. Saulino face apel la noțiunea terțului exclus numai 
din dorința de a demonstra necesitatea şi demnitatea ignoran- 
ței / asinităţil. 

248. Ce spui de premisă, adică de ipoteză? (lat. ). 

249. Întemeiat pe autoritatea unor oameni (lat, ). 

250. Paradoxul prin care Sebasto îi desființează pe sceptici 
nu corespunde întocmai gîndirii lui Saulino (Bruno), deoarece 
pentru acesta demonstraţia nu se bazează pe silogism ci pe „simi- 
litudini“. Dar încrîncenarea contra scepticilor se poate datora 
și faptului că aceștia — ca și luteranii, deși în chip diferit — 
presupun o falie de netrecut între înțelepciunea divină și înţe- 
lepciunea omenească, ceea ce duce la stingerea impulsului eroic 
necesar construirii civilizaţiei omenești (despre care se făcea 
vorbire în Alungarea bestiei triumfătoare ). 

251. Saulino repune problema în alţi termeni: întâi trebuie 
analizat ce anume se poate cunoaşte și abia apoi dacă şi cum 
putem cunoaşte. Cu aceasta Saulino încearcă să iasă din fundă- 
tura unde condusese discuţia despre scepticism și presupusul 
său paradox. 

252. Felul de a fi al unui lucru presupune, într-adevăr, lucrul 
însuși (/at.). 

253. Orice acţiune are un scop (lat. ). 

254, Pe Pollux, pe Hercule! (lat. ). 

255. Denumite astfel după numele bunicului sau, după numele 
tatălui, Danaide, cele cincizeci de fiice ale lui Danaos, care își 
ucid soţii în noaptea nunţii, sunt condamnate ca, în lumea de 
dincolo, să umple la infinit cu apă nişte vase găurite. Ca şi în 
cazul mitului lui Sisif, Danaidele sunt condamnate la o muncă 
fără finalitate. 

256. Este o anume formă de scepticism cea despre care vor- 
beşte Saulino: aceea care, pe de o parte, ar concepe universul 
format numai din corpuri compuse aflate în continuă tran- 
sformare, care nu pot fi definite în sine, ci numai prin relaţia 
pe care o stabilesc clipă de clipă cu restul alcătuirii; pe de altă 

parte, ar concepe cunoașterea numai ca efort van al captării 
acelor relaţii, de necaptat tocmai pentru că sunt în continuă 
modificare. N.B. afirmă că Saulino va opune acestei cunoașteri 
fenomenice, cunoașterea care e în stare să individualizeze, în 
amestecul mereu schimbător, elementul formal activ sau spi- 
ritul însuflețitor și totodată forma materială specifică care îl 
conține, cu alte cuvinte să perceapă existente distincte și indi- 
viduale. 

257. În loc să răspundă cu argumente la teoriile altor şcoli 
filozofice, scepticii neagă pur şi simplu posibilitatea de a 
cunoaşte. 

258, În plan filozofic, asinitatea sceptică corespunde asi- 
nităţii creştine şi, mai specific, luterane. În ambele cazuri, 
negîndu- -se raportul dintre legea umană și legea divină, între 
rațiunea umană și raţiunea divină, se dărîmă fundamentul civi- 
lizaţiei. (N.T.) 

259. Rapsod și filozof (565-470 cca î.C.), Xenofan este 
considerat precursorul doctrinei eleate privind existența unei 
divinități unice, închipuită ca spinit universal. A combătut antro- 
pomorfismul religiei grecești. Ar fi afirmat, într-adevăr, că totul 
ar fi opinie. 

260. Argumentația lui Onorio urmează în mare măsură tex- 
tul lui Sextus Empiricus Contra matbematicos (VII, apoi 1) 
și Hypotyposeis Pyrromanae, III. 

261. Are trăsături accidentale și se află întotdeauna într-un 
context. 
` 262. Nenumăratele însușiri care concură la definirea unui 
corp fac ca această definire să nu poată fi făcută în baza unuia 
dintre simţurmmici în baza tuturor simţurilor. 

263. Referire oarecum deformată la Platon, Menon, 82b-—86c. 
Saulino spune că nu vrea să recurgă şi la teoria platoniciană 
a cunoașterii ca amintire, ca reminiscență, pentru a da şi mai 
mult apă la moară neîncrederu în cunoaștere teoretizată de 
sceptici. 

264. Onorio relativizează o dată în plus toate teoriile privi- 
toare la cunoaştere expuse sau combătute aici. 

265. Sebasto, aplicînd cu stricteţe raționamentul scepticilor, 
desființează nu numai orice posibilitate de cunoaștere, orice 
dinamică, dar şi posibilitatea de a accede la asinitate. 

266. Să mergem îndată (lat. ). 

267. Numai partea de sus a constelației Pegas este vizibilă 
pe cer. Saulino, plecînd de la principiul analogiei între cer și 
pămînt, conchide că analogul literar al constelaţiei trebuie să 
fie și el trunchiat. Este evident un expedient literar pentru a 
justifica întreruperea dialogului. 

268. Citat aproximativ din Petrarca, Triumful Mortu, 1, 135. 

269. Cum se știe, cardinalii nu au voie să părăsească concla- 
vul pînă nu aleg un nou papă. 

270. Între timp (lat. ). 

271. Continuă jocul analogiei: microcosmosul cabalei cele: 
MICI (neterminate) reflectă macrocosmosul cabalei terminate. 

272. După Bruno, există o legătură temeinică între măgar 
și Mercur: în De imaginum compositione, I], 3, el afirmă că 
însușirile măgarului sunt opusul celor ale lui Mercur, dar tocmai 
de aceea, deoarece contrarile există și se recunosc prin contra- 
rii, ele sunt importante și admirabile. (N.T.) 

273. Cum s-a văzut și pînă acum, măgarul este atât animalul 
terestru, cu diferitele lui atribute şi interpretări, cât și o imagine 
celestă, concretă (constelația Pegas) dar și abstractă (asinitatea 
divină). 

274. Natura şi întîmplarea. În alcătuirea măgarului natura 
şi soarta au colaborat pentru a-i conferi două calităţi la fel de 
preţioase: o minte bună și o piele groasă. Sub aparenta băşcălie, 
Bruno reia temele serioase discutate anterior: excelența măga- 
rului este rezultatul fericit al întîmplării, anume aceea ca spiritul 
să nimerească într-o constituţie fizică propice. 

275. Textual: discursuri laudative. 

276. Măgarului, care este evident un animal, dar care repre- 
zintă asinitatea pozitivă, i se opune comic figura lui Micco (al 
cărui nume înseamnă maimuţă) și care este om, dar spiritual 
este obtuz și dobitoc. El reprezintă asinitatea negativă. 

277. La semnul destinului (/at.). 

278. Măgarul cere glas omenesc pentru a putea împărtăși 
lumu înţelepciunea acumulată în „biblioteca memoriei“. Dia- 
logul urmează deci firesc discuțiilor de dinainte, unde măgarul 
era singurul animal în stare să stocheze cunoștințele acumulate 
în existenţele succesive, fără a le uita. 

279. Mirarea excesivă a lui Micco e menită să accentueze 
caracterul paradoxal al situaţiei și al dialogului care începe: 
în ontologia lui Bruno, explicată în dialogurile filozofice ante- 
rioare și sugerată şi în cele imediat precedente, toate existenţele 
se ivesc dintr-o unică substanță materială și dintr-un unic spirit, 
însă ele se replăsmuiesc continuu ca entităţi individuale bine 
definite şi irepetabile. În aceste existenţe individuale, spirit și 
materie sunt inseparabile și configurate în așa fel încît să-și 
corespundă; de aceea, în natură, este imposibil ca formei de 
măgar să-i corespundă însuşiri (precum vocea articulată și vor- 
birea) specific umane. 

280. Sensul este : în academia noastră. Sugestia arhitecturală 
a porticului are menirea de a-l conduce pe cititor cu gîndul 
spre şcolile filozofice ale Antichității. 

281. De la începutul timpurilor (lat. ). 

282. Se simte în aceste adresări resentimentul pe care, la vre- 
mea scrierii acestui dialog, Bruno îl încearcă încă faţă de pro- 
fesorii de la Oxford cu care avusese o dură polemică (v. Cina 
din Miercurea Cenuşu). 

283. „Nu încălca linia“ (lat.) — expresia este atribuită de 
Marsilio Ficino pitagoricienilor, prin urmare ne aflăm în 
prezenţa unei academii a pitagoricienilor. 

284. Practica acestei examinări exista în Antichitate, pentru 
admiterea în unele școli. Bruno se referă precis la concepţia 
pitagoricienilor cu privire la corespondenţa dintre corp și suflet 

să îi” De umbris idearum. 

285. „Să începem cu Jupiter, o, Muzelor“ (lat. ), citat trun- 
chiat din Vergiliu, Eclogae, III, 60; ironia se referă și la Micco, 
cu care — sugerează măgarul — ar trebui să înceapă examinarea, 
şi la academicieni prin citatul vergilian ca atare, interpretat în 
sensul că Jupiter, căsătorindu-se, îi va însămînţa pe toţi cu înțe- 
lepciunea sa. 

286. Caldeenii erau socotiți iniţiatorii studiilor matematice, 
drept care „caldeean“ înseamnă prin antonomasie, matematician. 

287. Micco citează aproape à la lettre din Aulus Gellius, 
Noctes Atticae, I, 9. (N.T.) „Fizician“ are înţelesul de filozof 
al naturii. 

288. Pitagorismul lui Micco are, nu întîmplător, o vădită 
coloratură creștină. 

289. Teoria lui Micco privitoare la ceea ce se află deasupra 
naturii și la posibilitatea de a investiga supranaturalul reia 
afirmaţiile Sfîntului Pavel, Romani, 1, 20. (N.B.) 

290. Teorie comună lui Pitagora și lui Bruno. 

291. Afirmația e importantă și explică optimismul lui Bruno, 
altminteri atât de critic cu privire la realitățile omenești, cînd 
prefigurează o transformare a omenirii. Această afirmaţie îl 
leagă strîns pe Bruno de Renaștere, de care îl despart totuși 
atîtea lucruri și în primul rînd ontologia sa. 

292. Ţinînd seama de (lat. ). 

293. Jacopo Sannazzaro, Arcadia, VIII, 10-12. 

294. Nimeni neputând spune ceva împotrivă (lat. ). 

295. „Cînd apar noi cauze, trebuie promulgate noi legi, dar 
asta nu înseamnă că ele au fost adoptate pentru a le favoriza 
pe acelea: între timp decizia trebuie dată pe mîna unui jude- 
cător excelent, care să aibă grijă să delibereze cum e necesar 

cunoaşterea era inseparabilă de eros şi magic, în locul 

tăţii verbale şi o piatră de încercare pentru traducători. 

principiu şi unu, Despre infinit, univers şi lumi, şi dialo- 
guri morale: Alungarea bestiei triumfătoare, Cabala 
calului Pegas, Despre eroicele avînturi, cărora li se adaugă 

